
Ova zbirka pripovjedaka nije rezultat naučnog rada 
ili afirmisane ličnosti na polju pisane riječi, nego djelat- 
nosti i želje mladog čovjeka da ulije nepomućenu kaplju 
trezvenog napitka proizvoda duha našeg čovjeka u čašu 
na domaku svačije ruke, pretačući taj napitak iz opšteg 
narodnog đuguma, vremenom pohabanog, u ono što će mu 
sačuvati trajnu vrijednost. Taj mladi čovjek potrudio se 
da to pretočeno postane blisko i onome ko nema posebnog 
afiniteta za narodnu pripovijetku. Čitajući ovu zbirku čo- 
vjek se osjeća kao da je u drugom svijetu, vremenski do- 
sta odvojenom, gdje vrijeme mjerimo izrazima za koje ne 
možemo uvijek reći da su zastarjeli i arhaični, jer su oni 
još živi i prisutni. Štaviše oni se i plode, prerušavajući se 
u drugo ruho, čas oblikom, čas prelaženjem u drugo zna- 
čenje. Ovo je veoma izrazito tamo gdje je pripovijetka rado 
primljena i podsticana. (Radi toga je i donijet na kraju 
zbirke poseban dodatak — objašnjenje turcizama i loka- 
lizama.) Uostalom, pripovjetka i ne želi obradu. Ona se 
veže za njoj svojstvene izraze preko kojih ostvaruje svoj 
glavni cilj. 

Kao učenici škole internatskog tipa a porijeklom iz 
sredina veće prostorne udaljenosti, sakupljači učenici IV 
razreda Gazi Husrevbegove Medrese imali su priliku da 
ožive uspomenu na dedina i nanina pripovijedanja. U tak- 
vim uslovima nije trebalo mnogo truda da se pristupi za- 
pisivanju pripovijetke, ali je trebalo više rađa oko njena 
iznalaženja i odabiranja. 

Ohrabreni uspjehom jer su u međuvremenu neki ob- 
javljivali i svoje radove i jednu zajedničku zbirku pjesa- 
ma, i potrebom ispražnjavanja vlastitih snaga, tražili su 
nove forme rada. Uski okviri programa njihove škole nisu 
mogli zadovoljiti potrebe njihovih ambicija. Međutim, pri- 
roda te iste škole zahtjeva ozbiljnost i plemenitost sadr- 
žaja djelatnosti njenih učenika. 


Da bi ublažili oštricu tih proturječnosti, okrenuli su 
se sabiranju narodne pripovijetke. Blizina njena izvora, 
predstavljena kroz usmeno pripovijedanje najbližih čla- 
nova iz porodičnog kruga, olakšala im je posao. 

Protekla godina bila je protkana, pored ostalog, sabi- 
ranjem pripovjedaka, zajedničkim čitanjem i odabiranjem 
radi oblikovanja jedne zajedničke zbirke. Danas, kada je 
ona dobila svoju konačnu formu ne postavlja se pitanje 
kako će sebi prokrčiti put do čitaoca i kako će biti prim- 
ljena, jer njene vrijednosti su mnogobrojne, između 
ostalog: 

— što pruža dragocjene podatke za proučavanje us- 
mene narodne književnosti, jer predstavlja presjek kroz 
pripovijedanje u seoskim muslimanskim zajednicama i 
njenu specifičnu pripovjedačku tradiciju; 

— što jasno govori da narodna pripovijetka živi i 
danas; 

— što obuhvata relativno širok prostor, pa otuda i 
raznovrsnost sadržaja, narodnog kolorita jezika, a što za 
lingviste i folkloriste ima poseban značaj; 

— što su sakupljači đaci srednje škole, koji su svojim 
radom iskočili van okvira školskog programa tragajući za 
usmenom narodnom književnošću, za onim što je neotuđi- 
vo naše, i najzad njena je vrijednost u starosti pripo- 
vjedaka, jer su neke starije od njihovih pripovijedača se- 
damdđesetogodišnjaka. Prema tome zbirka kao cjelina do- 
prinijeće da se naša narodna pripovjetka obogati novim 
makar i sićušnim prilozima. 

Kad bi čovjek pitao za način sakupljanja zbirke, 
smatram da bi najtačniji odgovor bio u njenom ranije 
zamišljenom naslovu + Uz mangalu, sa usana, naboranog 
lica. U ovom naslovu ističu se tri pojma, tri slike sa tri 
posebna značenja: mangala, usne i naborano lice. Sve tri 
skupa simbolišu atmosferu sabiranja. 

U sredini koja voli pripovijetke, pripovijetka se prenosi 
uz kafu sa džezvenjacima na mangali. Kafa se pije i pri- 
povijeda se. Tako usmeno kazivanje prenosi se sa koljena 
na koljeno. Znalački piti kafu uz mangalu sa puno uživa- 
nja i će(j)fa znaju samo starci, dede i nčene, a takvih 
nema bez naboranog lica. Topla soba u zimskim i prohlad- 
nim danima a dugim noćima sa malo pečena krompira 
i sama skoro da progovori. 

Dedina pripovijetka treba da sačuva svoju fizionomiju, 
kakvu je i on primio, oblikovanu i neusiljenu. Dedina priča 
mora biti vjerna, njegov se shatera ne može iznevjeriti. 
Dedo će biti smrtno uvrijeđen ako se bilo šta izmijeni. 
Njegovo kazivanje ne trpi intervenciju u smislu suljep- 
šavanjax, jer dedo kao što se vješto oslanja na štap, zna 
vješto i lupiti nepoćudnog poprijeko ispod leđa. Otuda je 
priča sačuvala svoju originalnost. Najzad i sama pripo- 
vijetka kotrljajući se preko zuba i usana pripovijedača 
postala je tako zaobljena da se teško više može zaobliti. 
Ona može samo kao takva da živi. Svaka interven- 
cija bilo u jeziku ili načinu izlaganja prijeti da ona 
upadne u makaze između starog i novog, a onda kao 
kristalna vaza raspadne u komade. Njena vrijednost je u 
njenoj cjelini, njenoj sveukupnosti. Kristalni pehar razbi- 
jen na trotoaru izaziva jezu kod prolaznika, jer može sa- 
mo nanijeti štetu, dok smješten u izlogu ili tamo gdje mu 
je mjesto, cio i netaknut, oduševljava posmatrača, koji će 
se, htio ili ne, morati diviti majstoru koji ga je oblikovao. 
Prema tome ove pripovijetke su bez ikakve intervencije 
zapisivača. 

Slatkorječiva starca, vesela i zabavna, svak u selu 
pa i u susjednim mjestima zna. Svojim pripovijedanjem 
sam se nameće. Društvena sredina u kojoj živi rado ga 
traži i poštuje. Tome doprinosi i samo insistiranje da se 
stariji poštuje. Dok stariji priča mlađi šuti i sluša. Tako 
je radio i sam starac dok je bio mlad, tako i njegov dedo 
i tako dalje do najstarijih dana. Otuda je njegova priča 
tečna i nikada ne mijenja svoje korito. 

Zastupljeni pripovjedači ove zbirke su pretežno sta- 
Trije osobe. Njih petnaest su lica između šesdeset i osam- 
deset godina, a svega petorica mlađi od pedeset godina 
od ukupno dvadesetosam pripovjedača. Zanimljiv je po- 
datak da je jedanaest pripovijeđača iz najužeg porodičnog 
kruga sakupljača ovih pripovjedaka. 

Među zastupljenim pripovijedačima najstariji je Ali- 
beg Hašimović, starac osamdesetih godina. Živi u okolini 
Visokog. Priča polako, mirno i tečno. Jezik mu je pun 
turcizama i lokalizama. U svoju pripovijetku se unosi kao 
da je sam doživljava. Česte pauze koje sada čini radi sta- 
rosti su vješto ukomponovane tamo gdje pripovjedač oče- 
kuje efekat svoje pripovijetke kod slušaoca. Među pripo- 
vjedačima-ženama u poodmaklim godinama zastupljene 


su između ostalih Bedrija Šabanović, stara sedamdesetpet 
godina, iz Dervente, nastanjena u Zenici i Latić Hajra iz 
okoline Gornjeg Vakufa, oko sedamdeset godina. Dok je 
prva mirna i tiha, druga je vesela, vedra i sklona šali. 
Njihove priče su dva svijeta. Kod Latić Hajre može se 
čuti i suviše slobodnih izraza u pripovijedanju, a Bedrijino 
kazivanje ostaje u granicama moralno-didaktične sadr- 
žine. 

Među starije pripovjedače spada i Hadži Šukribeg 
Čengić, star oko sedamdeset godina. Nerado započinje pri- 
čati, ali kada počne postaje neiscrpan. Izraz mu je popra- 
ćen gestikulacijama. Boja glasa mu je milozvučna i 
prodorna, pa otuda postaje ugodan u pripovijedanju. Re- 
pertoar pripovjedaka mu je raznovrstan. (Vidi više o pri- 
povjedačima na str. 133—134 ovog rada, gdje su dati 
osnovni podaci o kazivačima i sakupljačima ove zbirke.) 

Zbirku pripovjedaka su pročitali mr Munib Maglajlić 
i dr Vlajko Palavestra kao recenzenti i dali veoma pozi- 
tivne ocjene. Dr Vlajko Palavestra dao je sugestiju da se 
zbirka razvrsta s obzirom na njenu raznovrsnost i više- 
struki utjecaj), po međunarodnom Aarne-Thompsonovu 
sistemu i po katalogu turskih pripovjedaka Eberharda i 
Boratava, što je i učinjeno. 

Uvodeći čitaoca u ovu zbirku pripovjedaka ne pre- 
tendujem na ocjenu njene naučne vrijednosti. To prepu- 
štam istraživačima ove vrste književnosti, ali smjelo tvr- 
dim da se zbirka neće moći zaobići pri budućim naučnim 
radovima prvenstveno iz oblasti jezika i folklora. Svaka 
pripovijetka je kao bašča za sebe. Nova bašča, novo cvije- 
će, nova boja, novo raspoloženje, upravo onako kako to 
može dočarati samo narodna pripovijetka. 

Pored toga zbirka zaslužuje posebnu pažnju što mlada 
lica pokazuju interesovanje za ono što je od opšteg zna- 
čaja, a oni time ne ostvaruju skoro ništa do stisak ruke 
i iskrenu želju da ovo ne bude njihov posljednji rad. 


Sarajevo, 10. XI 1976. godine Mr Omer Nakićević 


sa st 

U nemogućnosti da se svakome posebno zahvale, sakupljači se 
zahvaljuju svima onima koji su na bilo koji način doprinijeli 
izdavanju ove zbirke, prvenstveno kazivačima pripovijedaka. 


NIT! TU BIO 

NIT! KAHVU POPIO 

NIT! PITU IZIO 

TAKO ČUO | TEBI ISPRIČ'O 


Caru na divanu 


Negdje na bijelom svijetu živjeli starac i baba. Starac je 
imao kučku i jednog pijetla, a baba koku i ovna. Baba je ži- 
vjela bolje od starca jer joj je koka nosila jaja, a ovan davao 
vunu, dok starac nije imao nikakva prihoda od svojih životinja. 

Jednom starac pođe do babe i zamoli je da mu da koje 
jaje, a baba odbi i ne dade mu. Starac se naljuti pa, čim dođe 
kući, slomi pijetlu nogu što mu ne nosi jaja. Pijetao se naljuti 
na svog agu, pa ga ostavi i riješi da ide caru na divan da 
prosi djevojku. Putujući tako sustigne ga u putu lisica, pa ga 
zapita: 

— Ku!' si poš'o, Pivo? 

— Caru na divan, da prosim djevojku. 

— Mogu I' i ja s tobom, Pivo, upita ga lisica. 

— Ne moš, Lijo, postaćeš u putu, pa te ja nejmam kud. 

— A kako ću postat, Pivo, kad me po čitav dan ćeraju lovci, 
pa se opet ne umorim. 

— Dobro, Lijo, pođi! 

Putujući tako, sustigne ih vuk i upita ih: 

— Ku!' ćeš to, Lijo? 

— Pitaj Piva. 

— Ku' ćeš to, Pivo? 

-—— Caru na divan, da prosim djevojku. 

— Mogu I' i ja s tobom, Pivo. 

— Ne moš, jer ćeš u putu postat'. 

— Kako ću ja postat', kad me čitav dan gone lovci sa 
hrtovima, pa se ja ne umorim. 

— Dobro, Vujo, pođi! 

Putujući tako, sustigne ih u putu medvjed. 

— Ku' ćeš to, Vujo? 

— Pitaj Liju. 

— Ku!' ćeš to, Lijo? 

— Pitaj Piva. 

— Ku' ćeš to, Pivo? 

— Caru na divan da prosim djevojku. 

-= Mogu !' i ja s tobom? 

-— Ne moš, Mejo, ti si puno težak, pa ćeš brzo postat 
u putu. 

-— A kako ću ja postat' u putu, kad me po čitav dan ćeraju, 
te se ja ne umorim. 

— Dobro, Mejo, pođi! 

Putujući tako sretnu ih pčele. 

— Ku' ćeš to, Mejo? 

— Pitaj Vuja. 

— Ku' ćeš to, Vujo? 

— Pitaj Liju. 

— Ku!' ćeš to, Lijo? 

— Pitaj Piva. 

— Ku!' ćeš to, Pivo? 

— Caru na divan da prosim đevojku. 

— Moremo li i mi s tobom? 

— Ne morete, 'čelice moje, postaćete u putu. 

— A kako ćemo postat', kad po čitav dan letimo od cvijeta 
do cvijeta, pa se nikako ne umorimo. 

— Dobro, 'čelice moje, pođite! 

Kad dođoše do jedne rijeke upita ih rijeka. 

— Ku' ćete to, 'čelice? 

— Pitaj Meja. 

— Ku' ćeš to, Mejo? 

— Pitaj Vuja. 

— Ku' ćeš to, Vujo? 

— Pitaj Liju. 

— Ku' ćeš to, Lijo? 

— Pitaj Piva. 

— Ku' ćeš to, Pivo? 

— Caru na divan, da prosim đevojku! 

— Mogu I' i ja stobom, Pivo? 

— Ne moš, vodice moja, postaćeš u putu. 

— A kako ću ja postat', kad po čitav dan tečem i nikad 
se ne umorim. 

— Dobro, vodice moja, pođi! 


Tako su oni putovali i u putu postane Lija. 


— Ja ne mogu više, Pivo. 
— Šta ću ti ja, Lijo, ja sam ti govorio da nejdeš. 


— Zaboga, Pivo, ne ostavljaj me samu. 

— Uđi pod moje krilo. 

Tako oni putovali jedno vrijeme, kad i Vujo postade. 

— Ja ne mogu više, Pivo. 

— Šta ću ti ja, Vujo, vik'o sam ti da nejdeš? 

— Zaboga, Pivo, ne ostavljaj me sama. 

— Udđi pod moje krilo. 

Oni nastaviše put, kad postadoše pčele. 

— Mi ne moremo više, Pivo, ni maknut". 

— E, 'čelice moje, vik'o sam vam ja da nejdete. 

— Zaboga, Pivo, ne ostavljaj nas ovdi, jer ako padne kiša 
sve ćemo pomrijeti. 

— Uđite pod moje perje. 

Idu oni, kad na posljetku i rijeka postade. 

— Aman, Pivo, ja više ni pedlja ne mogu. 

— Ehe, vodice moja, vik'o sam ja tebi da nejdeš, a ti ne 
posluša. 

— Zaboga, Pivo, nemoj me ostaviti ovdi. Ako sunce ogrije 
svu će me popiti. 

— Uđi u moju gušu. 

Još malo vremena pa Pivo stiže caru na divan. Kad se po- 
javi zora, zapjeva: 

— Kukuriku, doš'o sam caru na divan, da prosim đevojku. 

U to car bijaše ustao na rani sabah, pa kad ovo ču, začudi 
se. Drugo jutro opet Pivo pjeva isto, ali ga car više i ne sluša. 
Vidi Pivo da ga car ne sluša, pa treće jutro zapjeva: 

— Kukuriku, caru na sramotu! 

Ovo se caru ne svidje, pa se naljuti i naredi da tog pijetla 
otjeraju među najveće pijetlove, da ga oni ubiju. 

Odnesoše sluge Piva, utjeraju ga među stotine pijetlova u 
kokošar, pa zatvoriše vrata. 

Počeše pijetlovi tući starčeva pijetla, a on im pusti lisicu 
ispod krila, te ona sviju podavi. 

Kad car vidje podavljene pijetlove naredi da ga stave među 
ovnove, da ga ubiju. 


Odnesoše ga sluge u tor među ovnove, koji Piva počeše 
udarati. Ispusti on vuka, te ih on sviju pokla. 


Car se još više naljuti, te naredi da ga stave među konje 
pastuhe. Oni će ga sigurno ubiti. 

Ali, sad Pivo pusti medvjeda, te ih on sviju podavi. 

Car sad naredi da ga stave u furunu, nek se ispeče. 

Ovoga puta Pivo pusti vodu iz guše i ugasi vatru. 

— Doved'te ga meni, da mu ja pokažem, naredi car. 

Kad ga dovedoše kod cara, i kad ga car uhvati za Šiju, 
on pusti pčele koje ga ispecaše. Car poče moliti i kumiti Piva 
da ga spasi, da će ga nagraditi koliko god hoće. 

Pivo spasi cara, a car brže-bolje naredi slugama: 

— Nos'te ga u podrum i stav'te ga u dukate ne' se napuni, 
pa nek' ide. 

Kad Pivo napuni blaga pod perje, pođe natrag svom starcu. 

Starac je svaki dan oplakivao Piva, sebe je grdio što ga 
Je otjerao, a uveče bi ga stalno sanjao. 

Kad Pivo dođe, starac se obradova; grli, ljubi svog pijetla 
i moli ga za oprost. Pivo se odmori i reče starcu: 

— Donesi jednu veliku se'džadu, da se istresem, jer sam 
ti donio dosta blaga. 

Poče Pivo lupati krilima, a ono sve dukati ispadaju. Ispod 
svake peruške ispade po nekoliko dukata. Starac se obradova, 
pa brže-bolje dođe baki da se pohvali. 

Sad baka traži od starca da joj da dukata, a starac odbi. 

— Ne dam, bako, ne dam, bako, kad sam ja tebe molio da 
mi daš jaja od tvoje koke, ti nisi dala. 

Pomisli baka; kako bi bilo da slomi svojoj koki nogu, ne bi 
li i ona kao i pijetao donijela blaga. 

Tako, jedno jutro, baba dozva svoju koku i oklagijom joj 
slomi nogu. Naljuti se koka, pa ode u bijeli svijet. Putujući 
tako naiđe na neko smeće, pa tu svrati da što potraži. Kopkala 
je i pretraživala. Na posljetku nađe jednu zarđalu kusturu, te 
je metne pod krilo i vrati se svojoj babi. 

Baba poče grliti i ljubiti svoju koku govoreći: 

— Đe si ti, kokice moja? Jesi |' mi se umorila i jesi ' 
donijela dosta blaga? 

— Jesam, jesam, daj jednu veliku se'džadu da se istre- 
sem! 

Lupa koka, lupa, kad, na posljetju, istrese onu kusturu. 


Kad to baka vidje, razljuti se pa uze kusturu, te zakla 
koku. Starac to Vidje pa reče baki: 

— Daj mi pola mesa, daću ti dukata. 

— Ne dam, zaklaću ja i ovna, ali moraš ići u drva ili na 
vodu. Ili voliš ići s rešetom na vodu ili sa ovom kusturom 
u drva. 

—- Volim donijet' u rešetu vode, reče starac. 


Ode baka u drva i brzo nakupi drva i vrati se, te zakla 
svog ovna i starčevu kučku. Ovna stavi u mali kazan, a kučku 
u veliki. Ispeče veliki i mali kolač, pa veliki stavi s malim 
kazanom, a mali s velikim. 

Starac dođe na vodu. Nikako da napuni rešeto. Kad to vidje 
vrana, povika starcu: 

— P'jeskom, starče, p'jeskom starče! 

Starac poče pijeskom zatiskivati rupe, ali uzalud. Dođe 
svraka: 

— Kalom, starče, kalom, starče! 

Starac opet pokuša da začepi rupe, ali voda opet provali. 

Dođe golub | poče vikati: 

— Voskom, starče, voskom starče! 

Starac zatisne rešeto voskom i tako donese vode. Ali, dok 
je on donio vodu, baka je spremila ručak. Reče starcu: 

— Ili voliš veliki lonac i mali kolač, ili mali lonac i veliki 
kolač? 

— Volim veliki lonac i mali kolač. 

Sjedoše dvoje starih da jedu. Kad su završili, pokupi starac 
one kosti i poče vabiti kučku. A baba će iz sobe: 

— Kučku vabiš, kučku miljaš! 

— Šta to kažeš, bako? 

-— Ništa, ništa. Nešto s mušicama pričam. 

Opet starac vabi kučku, a baka će ponovo iz sobe: 

— Kučku vabiš, kučku jedeš! 

Kad starac shvati da je prevaren, otjera baku u daleki svi- 
jet. Lutala baka, lutala po svijetu, pa tako, u tom lutanju, nađe 
neko divlje jare te ga pripitomi. Tako je baka živjela u planini 
sama i za nekoliko godina odgoji dosta koza. Jednog dana baka 
se sjeti svog starca, odluči da ga zijareti, da vidi šta radi i je 
li živ, Ponese sa sobom dosta kajmaka. Kad stiže do starčeve 
kuće, popne se na tavan da je on ne Vidi, pa proviri kroz rupu, 
da vidi gdje je. Kad, starac sjedi kraj ognjišta, kunja i grize 
neki kožni opanak, jer je bio ostao bez i zalogaja hrane. Baka 
mu baci na koljena jednu kašiku kajmaka, a starac brže-bolje 
ono pojede, pa pogleda na tavan. 

— Baci još malo, Božija 'tičice! 

Baka baci opet, a starac koji samo što nije umro od gladi, 
brže-bolje i ono poždera, pa opet moli: 

— Baci još malo, Božija 'tičice! 

Kad se starac najeo kajmaka, odluči da se popne na tavan 
i da vidi šta je to gore. Pope se, a ono baka. 

— 0, đe si, bako? Ja za malo ne umrijeh bez tebe. 

Zagrli je i poče plakati. Sađoše s tavana, a baka mu ispriča 
sve; kako je našla jare i kako ima dosta koza... pa bi dobro 
bilo da i starac pođe tamo, imaće dosta sira i kajmaka. 

— E, bako, poš'o bi" ja, al! ne smijem, puno kašljem, pa bi' 
:mog'o da ti poplašim koze. 

-— Pođi ti, pa kad tamno dođemo, ja ću te stavit' u kacu. 
a U usta ću ti stavit" jabuku, pa nećeš kašljati. 

Tako i uradiše. Smjesti starca u kacu i stavi mu jabuku 
u usta. Ode baba da dotjera koze, da ih starac vidi. |! taman 
što ih dotjera blizu, starac se zakašlja, a ona mu jabuka iz 
usta pade u kacu pa poče lupati po njoj. Sve se koze uplašiše i 
pobjegoše kud koja. Ode baka vabiti koze, ali uzalud. 
— E, starče, sram te bilo, šta uradi? Šta ću, jadna ja, bez 
koza? 

Prevrne onu kacu i otisne starca niz brdo. 

Niz brdo se otkotrlja čiča i prestade priča. 


Zabilježio: F. M. 


Fate i Zlate 


Oženi se momče i dobi kćerku, kojoj nadi ime Fata. 

Ne bi malo, te mu žena umri. Pošto nije mogo da hrani 
dite, riši da se oženi. Kad hoće taksirat, oženi se hrđavom že- 
nom. Dite je hranila, ali i molila Boga da umri što prije. Tukla 
ga je, mučila glađu i držala nečisto. 


Uskoro i ona rodi kćerku kojoj nadi ime Zlate. { sad je 
imala da hrani dvoje dice. Svoje je, bogme, kć svoje, čuvala i 
ušuškivala mu, a Fatu nije pazila, a ni otac ne haje, Bog zna 
kako, za svoju kćer. Žena je okrenula na svoju, a muž, nit šta 
vidi, nit šta čuje. 

Tako, mala Fate, nazor poraste. Bila je odbačena od svako- 
ga. A ko, kad Bog hoće, bila je lipa ko slika, stasita ko procvi- 
tala trišnja. Lipša od Zlate, rastavila od nje ko nebo i zemlja. 

f tako, ona narasla. Radi sve kućne poslove. Opet je vajik 
bila vesela i nasmijana, fina i draga ko dobar dan. 

Maćehi to ne bi drago. Poče da smišlja kako da se nje 
otarasi, jer joj momci dolaze sve lipši od lipšega, a njenu Zlatu 
niko neće ni da pogleda. Odluči ona da je pošalje u onaj mlin, 
di, ko god zanoći, uranka ne dočeka. Ne bi li crkla. 

— Da sam je, da Bog da, udavila, još dok je bila -mačee. 
Vidi Fate da je vrag odnio šalu, te se, bome, poče spremati 
za mlina. Kad je pao akšam, pošla je. U uzliću je ponila samo 
nekoliko kora kukuruze, što joj je maćeha dala. Sa sobom je 
povela macu, kucu i horu. Sa svojim životinjama, koje je mnogo 
volila, razgovarala i veselila se. 


Došla je u mlin, zasula mušnjak i sjela da večera. Poslije 
večere i' je pomilovala i pošli su na spavanje. Hore na pantu, 
maca se smota kod ognjišta, a cuko savi rep i šćućuri se za 
vrata. 


Njeko doba noći, kad njeko zakuca na vrata: 
— Treh, treh, otvor'te mi se vrata, 

trese mi se brada, 

zubi su mi kao kolac, 

pregrišću vas kao konac! 

Vrata se otvoriše, a pomoli se njekakvo strašilo, ružno i 
čupavo. Oči mu se svitle ko sviće. Fate osjeti kako joj se noge 
osicaju. Jadnica, srce samo što ne iskoči. U tome, hore skoči 
sa pante na ono strašilo, maca skoči na grudi, a cuko zalaja i 
nasrnu. Strašilo se pripade i pobiže. 

Fate više ne more da spava. Kad odjednom ositi da se ne 
okriće žrvanj. Ona probudi životinje i odluči da vidi šta je 
ustavilo mlin. 

Kad tamo, a ono na grabljama, njekakva kutija, sva se svitli. 
Uzme je. Kad je otvori, a ono ima šta da vidi: sve je samo 
zlato i srebro. 

Ujutro je došla kući i sve na tenhane kazala maćehi. Sad je 
ona imala puno zlata i b?t joj drago što će sad lahko sebi sku- 
piti ruho za udaju. 

— | moja će vižlica, vire lje, noćes ići. Neka i ona donese. 

Poče nama' spremati masancu, onu pravu krajišku, navadi 
sira iz kace i fino spremi u torbu. 

Pošla je Zlate i, ko i Fate, povela macu, kucu {| horu. 

Dođoše u mlin i kad je trebalo da večeraju, maca zama- 
uka... 

— Pis, huljo, pita nije za te! 

Cuko zareža... 

-— Marš, gade, pita nije za te! 

Hore zakukurika... 

-— 18, da Bog da te očerupali! 

Legoše da spavaju. 

Njeko doba noći, kad nješto zatrese, zavrišta, zapuše, čini 
se da će vitar izvrn'ti mlin: 

-— Treh, treh, otvor'te mi se vrata, 

trese mi se brada, 

zubi su mi kao kolac 

pregrišću vas kao konac! 

Vrata se otvoriše, strašilo začepi vrata i dođe do Zlate te, 
Bogami, zgrabi je i izvuče napolje. Ona vrišti iz vr' glave i otima 
se. Zove horu, a on šuti, zove macu, ona šuti, zove cuku i on 
šuti; ama ni da se makne. A to one nisu ćele izaći za to što 
im ona nije dala jesti. I strašilo je ufano i rastrga. 

Kad su ujutro životinje došle kući, horoz je zapiv'o: 

— Kukuriku, naša Zlate u mlinčiću na klinčiću! 


Zabilježio: M. V. 

Ognjilo 


Bijaše jednom jedan čudan vojnik. Kada je, moj dragi, od- 
služio te se vraćao kući putem koji je vodio u varoš, sreo je 
neku baku. Starica, ko starica, dragi si moj, zaustavi ga i 
reče mu: 

— Dobar si ti, vojniče, a dobra ti je i ta sablja, sinko. Kuda 
putuješ? 

-— E, bako, idem kući, o'služio sam pa idem. 

— Što ti je odijelo siabo? Imaš li para? 

— Bogme, bako trebalo bi mi, ali pusto, kad nejma. 

— Pa, sinko, daću ti ja ako hoćeš. 

Vojnik, ko čovjek siromah, pristade drage volje, ali gle 
sad! Baba pogleda na stablo i reče: 

— Vidiš li ovo drvo, vojniče? 

— Vidim bako. 

— Ovo ti je drvo od zemlje do neba šuplje k'o badanj. 
Sad ti se valja popeti gore na vrh, a ja ću te spustiti konop- 
cem dolje na dno. Dolje ćeš vidjeti vrata na hodniku, evo ti 
moja pregača i ključevi, pa otvori vrata, samo nemoj sine, da 
se prepa'neš, jer ima veliki pas kod čekmedže. Lijepo mu se 
Javi i baci pregaču na zemlju, a on će sići i ti otključaj ček- 
medžu i uzmi para. Samo nemoj da mi zaboraviš ponijeti 
ognjilo. 

Pošto ga je baka spustila, on je sve uradio kako mu je 
ona rekla. Taman uze ključ i otključa čekmedžu, a bakrene pare 
počeše ispadati. Kad je nakupio bakrenjaka ugleda i druga vrata 
te ih otključa. Kad, moj brate, kod čekmedže stoji pas, a oči 
mu kao mlinska kola. On mu se javi, baci pregaču i nakupi 
srebrenih para. Kad je i tu bio gotov, ugleda ti on i treća vrata, 
pa pođe da ih otključa. Otključa ih i ima šta vidjeti. Kraj ček- 
medže stoji pas, a ucaklio očima. On se i njemu javi baci pre- 
gaču i nakupi zlatnih para. 

Nakupio ti je on, brate, pune čizme, pune džepove i torbu, 
te uze ono bakino ognjilo i prodrma onaj konopac da ga baka 
izvuče. Kad ga je baka izvukla, reče mu: 

— Jesi li nakupio, sine, koliko si htio? 

— Jesam, dobra bako, veselo odgovori vojnik. : 

— E, pa dobro, sinko moj, daj ti meni sad moje ognjilo 
i sretno da ti bude! 

— A što će tebi to ognjilo, bako? Kad bi mogla da mi 
ga daš? 

— Evo ti, sinko, nek ti sretno bude! 

Sretno je stigao u grad i počeo trošiti pare. Ali pare ko 
pare. Vojnik se odade pljančenju, kartanju i lutanju od kafane 
do kafane. Trošio je dok je bilo para, a dok je bilo para bilo 
je i jarana. 

Najzad osta bez igdje ičega. Teško njemu šta sad da radi? 
Sjeti se bakina ognjila, ali vidi belaja. Ne zna on šta ono znači, 
kako da ga upotrijebi, kako se njim devera... 

Pregled'o ga tako, dok nije slučajno potrefio i upalio ga. 
Kad je ukresao kod njega se stvori onaj prvi pas iz prve sobe 
i upita ga: 

— Šta je, aga, šta ti treba? 

— Nestalo mi para. 

Pas je brzo otiš'o i još brže se vratio noseći pun tovar 
bakrenih para. Ukres'o on i drugi put, te se stvori onaj pas iz 
druge sobe. 

— Šta ti treba, aga? 

— Nestalo mi para, a nema li čo'jek para, nema ni života. 

Pas je brzo otiš'o i još brže se vratio noseći tovar srebre- 
nih para. I 

Ukresa on i treći put, kad se pred njim stvori i onaj treći 
pas iz treće sobe. 

— Šta ti treba, aga? 

— Nemam para, pa ni života. 

Pas mu je brzo donio tovar zlatnih para. 


Opet poče trošiti. Načini sebi dvore i sve spremi što mu 
treba. Sad mu treba i žena. 


Legao ti on da spava i sanja neku lijepu ženu kod bana, 
ali vraga, ona je okovana i sama u sobi. 


— E, da mi je jednom poljubiti, — misli on. 

Kako do nje doći, kad je tako čuvaju?! 

Ukreše on, opet, ono ognjilo, te se stvori onaj isti pas. 
— Aga, što ti trebam? 

— Sanjao sam jednu djevojku u banovim dvorima. Ah, kako 
je lijepa! Da mi jć je samo jednom poljubiti. 

Pas je ušao u njenu sobu, stavio je sebi na leđa i donio. 
On je poljubio, a potom je pas ponovo odnio na isto mjesto. 

Svanulo. Ban pije kahvu, a kćerka mu ispriča, da ju je 
neko noćas poljubio. 

Drugu noć postaviše stražara. 

I drugu noć ovaj ukresa ognjilo, a pas se ponovo stvori i 
donese mu djevojku. 

Treću večer, on je opet usni. Ukreše ognjilo i pas se stvori 
kod njega. Opet mu prahnulo da poljubi djevojku. 

Pas ode i stavi djevojku na leđa. Ovaj puta spazi to sluški- 
nja, ali dok je obukla firale, pas je s djevojkom izašao na vrata. 

Sluškinja brže bolje uzme boje, te obilježi vrata, kako bl 
znali kuda je otišla. Ali pas je bio pametniji. Uzme boje i na 
sva vrata u dvoru stavi isti znak. 

četvrte noći majka stavi djevojci na nogu kesu praha i na 
jednom mjestu prošuplji kako bi se znalo gdje trag vodi. Pas 
je na leđa stavlo djevojku i krenuo. Ali je, moj sinko, kroz onu 
rupicu ispadao prah i ostavljao trag. 

Išli oni tako tragom I uhvate mladića. Donijeli su ga banu i 
bacili u tamnicu. Šta će sad? On zaboravio ono ognjilo. U tam- 
nici je stalno sjedio uz jedan prozor i vikao svakoga ko bi 
naišao. Jednom naiđe i neki dječak. Trčeći tako, k6 dijete, šer, 
spade mu jedna papuča i udari baš u zatvorski prozor. Dječak 
dođe da uzme papuču, a zatvorenik to iskoristi, objasni gdje se 
nalazi ognjilo i zamoli ga da mu ga donese. Obeća mu da će mu 
dati para koliko želi. Dijete ga posluša, i sve se svrši kako 
valja. 

Sutri dan počelo je da se govori kako će mladića objesiti. 
Vješala su napravljena, a svjetina se iskupila. Ban i njegova 
žena popeli se na jedno brdašce kako bi mogli bolje sejriti vje- 
šanje. 

Doveli oni čovjeka iz tamnice. Konopac mu navukli na vrat. 
On ih zamoli da mu dozvole da nešto progovori. Dadoše mu 
izun. On upali ono ognjilo tri puta i sva tri psa su doletjela. 
Sav se prisutni narod razbježa, pa i ban i njegova žena. 

On se tada uputi djevojci u dvore. Nađe je kako plače. 
Kad ga je ugledala poznade ga pa mu sva radosna pođe u za- 
grljaj. 

Tako se oni uzeše, i ako su živi i danas im je dobro. 

Zabilježio: S.A. 

Sabur + selamet 


živio neki trgovac. Imao je ženu i dvoje djece, dva sinčića 
kao dvije zlatne jabuke. Plaho je zaimao. Tu su dućani, blago, 
roba, ama svega. 

Jednom mu na san izađe čovjek u zelenim haljinama. 

— Dužan si devru, pa ili ćeš devriti u mladosti ili u sta- 
rosti? 

— Sačekaj dok se smislim — zamoli ga trgovac. 

Slijedeće noći dođe opet onaj u zelenim haljinama. 

— Dužan si devru, pa ili ćeš devriti u mladosti ili u sta- 
rosti? 

— Sačekaj do sutra dok upitam ženu. 

1 treće noći dođe onaj, jedan te isti, pa ga upozori: 

—- Dužan si devru, pa ili ćeš devriti u mladosti ili u sta- 
rosti? 

Trgovac ga opet zamoli. da ga sačeka do naredne večeri 
jer ženu nije upitao. 

— De, ali sjutra ti je zadnji rok da se smisliš — reče mu 
ovaj i nestade ga. 

Trgovac se u čudu našao. Sve je mislio da je to šala, a 
bogme nije. Kakvom je to devru dužan? Šta li je to pogriješio? 
Ujutru se izjada ženi: 

-— Vala, sve se kanim da ti nešto kažem. 

— Šta? — zapita ga žena. 

— Evo tri noći dolazi mi nakav čo'jek u zelenim haljinama, 
a sve iz njeg nur izbija, i pita me: Bi li volio devriti u mladosti 
ili u starosti, dužan si devru?e 

-— Devri dok si mlad, lakše ti je izdurat' — kaže mu žena. 

On se složi s njom. 

Slijedeće noći dođe opet onaj u zelenim haljinama pa ga 
upita: 

— E, feslijo, jesi li se smislio? 

— Jesam. 

— Pa šta si odlučio? Ili ćeš devriti u mladosti ili u starosti? 

— Devriću dok sam mlad — odgovori trgovac. 

Istom nestade onog čovjeka u zelenim haljinama. 

Božjim emerom, te noći zapališe mu se zgrade, dućani, sve 
pogorje. Jedva izvukao ženu i djecu. 

Godinu dana narod ga izdržavao. Dojadi mu da svakome 
bude muhtač, pa jednom reče ženi: 

— Vala, ženo, da mi idemo odavde, nećemo li naći đe malo 
rahatluka. 

— | meni se ide. Ovoga mi je dosta — odgovori mu žena. 

Tako, oni krenuše. Hele, putovali, putovali i taman prihmalti 
jednom gradu, kad ugleda on čitave hrpe suhih drva kraj 
jedne rijeke. 

— Da ostanemo ovdje? Napravićemo malo kak'e bajte, mo- 
remo ova drva prodavati i tako se hraniti. I 

Tako i bi. Drva je nosio u grad i prodavao, a kući Je donosio 
namirbu. Počeše fino zarađivati, a i nafaka poče pristizati. 

Zamoli ga žena da i ona pođe u grad s njim. 

— S djecom bi mogla prati haljine, sušiti, pa što i zaraditi 
— veli mu ona, i on pristade na to. 

Jednom ti tako ona prala s djecom haljine, a utom naljegnu: 
paša. Begeniše je paša, pa se odmah ašik učinio. 

— Čije su ovo haljine? — upita je paša. 

— Perem i hranimo se o' toga — odgovorila mu ona. 

— Bili, hanuma, i moje oprala? 

— Bi', k'o i ostalom svijetu. 

Izvadi on rubac i pokuči. Kako ona poteže ruku, on je ščepa 
čvrsto i baci sebi na konja, pa — dol-tabana. 

Došla djeca plačući kući. 

— Đe vam je majka? — upita ih otac. 

— Doš'o nakav čo'jek i upit'o majku da mu opere rubac. 


Zgrabio je za ruku i pobjegao — rekoše djeca, a suze im 
grohnuše. 

Čovjeku bi teško, zaplaka, kao dijete u pelenama. Naredi 
starijem da donese vode, ne bi li ispekao kahvu i bar malo 


ublažio sikiraciju. A dijete zamami voda, pa hop. Posla on 
mlađeg da vidi šta je sa starijim. Kad mlađi brat ugleda da mu 
se brat guši, i on potrča, pa i njega voda potkopa i ponese. 

A dolje, kad će sreća, dva ribara postavila mrežu | lovili 
ribe. Upadoše djeca u te mreže. Oni ih izvukoše i podijeliše, 
jednom jedan, drugom drugi. Ribari nisu bili iz jednog memle- 
ćeta, jedan bio iz Foče, drugi iz Višegrada. 

Odgajali oni djecu, a djeca rasla, rasla i narasla. Tako. 
stariji je navršio dvadeset, a mlađi osamnaest godina. 

Bješe vašar u nekoj kasabi. Na njega se svi momci i cure 
slegle. | njih dvojica zijaret ga učine. Stariji pomisli: Da mi 
je naći fina momka s kojim bi' se isprič'o. Ovdi nikog ne 
poznam. Uto naiđe njegov brat. On nije znao ko je to, a svi- 
dio mu se. | sličio mu je. 

— Okle si, neznani junače, i koga imaš? — upita ga. 

— Zijaret učinih ovaj teferič — odgovori. 

Tu razgovaraše. Jedan ispriča kako je imao majku, oca f 
brata. Majku mu je odveo nakav čovjek dok je prala haljine, a: 
njega i burazera pohvatali su ribari pa ih podijelili. Sagovor-- 


nik zaplaka. 
— Mi smo braća — jedva progovori. 
— Pa šta ćemo, brate, đe ćemo sad — zapita ga mlađi. 


— Nipošto se nećemo rastajati! Tražićemo po b'jelome 
sv'jetu oca i majku. 

Godinu, dvije, lutali. Svukud konačili. Potucali se po maha- 
lama, selima i šumama, a nigdje nisu bili više od tri dana. 
Tako nabasaše i na onog pašu, onog što im je odveo majku. 
Zatražiše kod njega posla, a paša ih zapita. 

— Biste li mi počistili bašču? 

— Bismo — odgovoriše. 

— E, da se naredimo! čist račun — duga ljubav. 

— Ostaćemo samo tri dana pa koliko platite, moraćemo. 
ići dalje. 

Paša naredi ženi da im dadne ručak. A imao je on kćerku 
od prve žene koju je otjerao. Pašinica naredi pastorci da od- 
nese ručak momcima, ali ko žensko, begenisala ona momke pa. 
derdemez da ašikuje s njima. Kad dođe kući izruži je maćeha 
što se zabavila, a ona joj reče: 

— E, da vidiš, onak'ih mladića niđe nejma. | ti bi se ašik 
učinila da si hi viđela. Hem lijepi, hem vrijedni, hem naočiti 
— ispriča joj pašina kćer. 

Sjutri dan pašinica odnese ručak, pa im viče s baščenih. 
vrata: 

-— Donijela sam vam ručak da mi pričate odakle ste i kojim: 
dobrom ste nas zijaretili. 

Ispričaše kako su imali oca i majku, kako im je sve pogor-- 
jelo, kako su se hranili od prodaje suhih drva, kako im je ne- 
kakav čovjek odveo majku, kako se umalo nisu utopili i kako. 
su se našli na vašaru, te kako su odlučili da potraže oca i 
majku. 

Ciknu pašinica, pa ih zagrli: 

— Sinovi moji, vi ste moja djeca! Delije moje! 

Tu se isplakaše, ipričaše o svemu i svačemu, a ko će kao 
majka s dječicom svojom. 

Ostaše oni kod paše i duže. Majka im je svaki dan nosila 
ručak. Probirala je jela, sve bolje od boljeg. Kćer pašina se 
šuhvelenisala, pa će ocu. 

— Boga mi, babo, maćeha je begenisala one mladiće. Nosi 
him fina jela. S njima se grli i ljubi. Oni rekli ostat' tri dana, 
a oni ostali mjesec dana. 

Ne vjeruje paša kćeri, pa se prikrade jednom. Kad tamo, a 
ona ih obojicu grli. Krivo paši, zemlju bi grizo. Nazva je svako- 
jakom i htjede je sasjeći. Pošto je čuo da je sadašnji vladar 
bez hille i zuluma, pođe da mu sve ispriča, pa neka on presudi. 
ispričao je vladaru da mu je žena nevjerna. Vladar presudi da 
tu ženu raskinu na konjima, ali ne udari muhur na tu svoju 
presudu. Taj isti vladar umrije iste noći. Sve paše i veziri se 
iskupili. Svak hoće za vladara. Nikako da nađu zajedničku riječ, 
pa odluče da bude vladar onaj koga sjutra ujutro nađu pred 
gradskim zidinama. 

Odnekle naišao onaj trgovac, zalupao na kapiju, a straža mu 
nije dala ući. Prislonio se on uz kapiju, pa zaspao. Ujutro kre- 
nuše, kad tamo, čovjek spava. Postave ga za vladara. Ode paša 
novom vladaru i poče mu pričati: 

— žena me je počela varati. Doveo sam je curom i sve dok 
nisu došli neki mladići bila mi je vjerna, a sada se s njima i 
grli i ljubi. 

I novi vladar presudi da pašinicu rastrgaju . konjima. Ali, 
movi vladar bijaše i mudar, pa reče da ženu povede sa sobom 
kad drugi put bude dolazio. Kad je žena došla, vladar je upita: 

— Jesi li za njega došla k'o cura? 

— Nisam. Nasilno me je odv'o. Imala sam čo'jeka i dva 
sina. Sinovi su me našli kod ovog paše. Sa njima sam se grlila. 

Kad to vladar ču, suze mu udariše na oči. Sve je brzo 
rastabirio, pa se okrenu paši i zagalami. 

— Uhljupe, nisi je curom ni doveo, nego si oteo tuđu ženu 
i malu djecu ucvilio. Ovo je moja žena. Fala ti, Allahu, kad nas 
opet sastavi! 

Paša pozelenje od straha. Ama, ni riječi da kaže. 

— Kako ćemo njega osuditi! — upita vladar ženu. 

-— Ne znam. Osudi ga onako kako je on mene osudio. 

Dovedoše četiri konja, krupna kao dvije planine, pa rastr- 
goše pašu. Vladar pozva i djecu, te su od tada fino i hajirli 
živjeli. Stariji je tutorovao vojskom, a mlađi bio paša. 

Vladar se sjetio sna i ženina savjeta: -Devri u mladostie, 


pa je govorio stalno: "Sabur-selamet!a 
Zabilježio: H.H. 

Šejtansko zlato 


Neki čovjek pošao u drva. Nosio je samo sjekiru, jer je 
šuma bila sasvim blizu. Kad je došao u šumu, oči mu se za- 
ustaviše na jednom drvetu. Primijetio je da se nešto miče. Krene 
korak pa stane. Prilika stade pred njega. Bila je to djevojka, 
kao od sunca oteta. Čovjek pođe prema njoj, a ona povika: 

— Ne, ja sam šejtan. 

— Kako ću vjerovati da si ti šejtan? — progovori čovjek. 


— Evo, sad ćeš vidit' — reče i pretvori se u hrpu zlatnika 
na sred puta. 


Uto naiđoše dva dobra jarana. Ugledaše zlato i obojica 
pritrčaše. 

— Ih toliko zlato, a nejmamo ga u čem!' ponijeti — reče 
jedan. 

Nejse, dogovore se da jedan ide u selo i da donese jednu 
vreću a drugi da čuva to zlato. Čim više nisu bili zajedno 
počeli su razmišljati: 

Onaj što je krenuo po vreću veli: 

— Eh, da sam sada sam, što bi' im'o zlata! 

To isto pomisli i onaj što je čuvao zlato. 

Onaj što je krenuo po vreću smisli: 


— Znam, on će ogladnit', a ja ću ponijeti hljeba natrpanog 
otrovom. 


A onaj što je čuvao smisli: 


— Sakriću se iza bukve. Kad naiđe lupiću ga po glavi. Ko će 
znati za to! 


Tako i bi. 

Jedan se sakrio iza bukve s toljagom. Kad drugi naiđe, lupi 
ga po glavi i ovaj padne. Iz vreće ispade hljeb a ovaj ga uze. 

-— Uh, baš sam ogla'nio! 

Pojede hljeb, pa se i on istegne koliko je dug i širok. 

Zlato se ponovo pretvori u šejtan djevojku. 


Zabilježio: L. Dž. 

Đerđelez Alija i aždaha 


Bilo je to davno. U Ugljanskom polju pojavila se aždaha sa 
tri glave i morala joj se svaku noć ostaviti po jedna djevojka, 
da je kod Đurđevače vode pojede. 

Kad je došla na red kćer nekog kmeta, koji je bio dosta 
bogat, on je dao telala u ovu okolinu da traži junaka koji će 
ubiti aždahu. Tako je telal tražio, a niko nije smio da se nafati, 
da izađe pred nju, a kamoli da se bori s njom. Hele, nema čare 
kmetu, pregore svoju kćer, jer mora. Ako ne bi bila na odre- 
đenom mjestu, ćimbilir, šta bi bilo s ovim narodom. 

Pred mrak povede kćer do vode, halali se s njom i ostavi je. 

Đevojka je sama zamrknula kod vode. Plakala je čitavu 
noć. U gluho doba noći ču se da neko prilazi njoj. Prestravila 
se, ali je viđela da nije aždaha, nego insan. 

Bio je to Đerđelez Alija. Priđe do nje i upita je: 

— Što plačeš, seko? 

— Što me pitaš, kad me ne moreš pomognut'. 

— De ti mene reci, ako Bog da, mučiću se da ti pomognem? 

— Ma jok, nego bježi, dok i ti nisi zaglajis'o. 

— Ma, reci ti meni, pa šta Bog da. 

— Eh, bogme, kad hoćeš da ti kažem kazaću ti. Ja sam 
kćer toga i toga kmeta, pa je i na mene reda da budem večera 
aždahi, koja će sada dojti da me izjede, pa ti je bolje bježi 
dok tebe nije zatekla, jer ako te zatekne izješće te. 

— Ne boj se, ja ću ostati noćes s tobom, Bogu na amanet, 
pa nek dođe. Ja ću legnut' da se odmorim, a ako zaspim ti me 
probudi čim se šta pomoli. 

Tako je i učinila. Čekala je smrt i plakala. 

Kad bi tamo pred zoru, a ono se čuje neki bahat i pojavi 
aždaha. 

Alija viknu: 

— Jallah, bismillah! 

Skoči, izvadi sablju, poče da se bori s aždahom. Bogami 
se borio po zadugo i osjekao joj jednu glavu, pa drugu, pa 
treću. 

Kako je i treća glava pala na zemlju, aždaha opuči da trči 
na stranu bez i jedne glave. 

Tri puta se okrenula oko jednog brda i to se brdo po tome 
zove Trojan. To je ono visoko brdo kad se ide prema Đurđe- 
vači, ono ostaje na lijevu stranu, to dolazi ovako prema kibli. 

Pa odatle, brale si mi krasni, udari naniže. Kako nije imala 
glave udari na jednu ciglu jelu, gdje je okrnji. Tu je nastalo 
selo, koje se sada zove Krnja Jela. Odatle dalje produži i počne 
se tresti i tu ima selo Rastenoviće. 

Poslije se počela bacati i na tom mjestu nastalo je selo, 
koje se i dan-danas zove Baćica. 

Pošto joj je na jednom mjestu najviše krvi istočilo, sada 
se tu nalazi selo Točilovo. 

Kasnije se opružila i još malo se vukla i lipsala. Sada po- 
stoje dva sela, koja se po tome zovu: Pružanj i Vučiniće. 

Kad je Đerđelez Alija posjekao aždahi sve tri glave, uzeo 
je, te him osjekao uši, stavio ih u zobnicu, uzjahao konja i 
otišao. A djevojka, zdrava i vesela, vrati se svojoj kući. Kad 
je ispričala ocu šta se desilo, on dade telale da se javi junak 
koji je ubio aždahu, te da će za to dobiti veliku hediju. 

Kad su to čuli ljudi koji su bili malo kuvetniji i poznatiji 
junaci, okrvave svoje noževe i kažu da su oni to učinili. 

Odbijala je kmetova kćerka takve junake govoreći: 

— Jok, bogme, onaj junak je osjek'o sve uši i odnio ih sa 
sobom. 

-— Nisu ovo ti koji su je ubili, nego traži još dok se on 
ne javi. 

I još uvijek tragaju za pravim junakom. 

Zabilježio: H. R. 

Azrail i mlađić 


Muž i žena imali jednog sina. Dobro su ga pazili i hranili, 
:a on napredovao. Kad je narastao i zamomčio se, htjedoše ga 
oženiti. On ne pristade. Ama nikako. Nikakvu djevojku on ne 
begeniše. Jednom ga upitaše, šta je sevep, a on im kaže da se 
'neće ženiti dok god ga ne puste da ide u svijet. Oni mu dadoše 
'dosta para i upitaše ga kad će se vratiti. 

— Čim me nešto prepa'ne — reče. 

Tako on počne lutati po gradovima i selima. Dođe na jedno 
polje, kad pred njega bahnu neko veliko čudovište: 

— Jesi I' se prep'o? — upita ga. 


— Nisam! Ni malo! — hladno odgovori mladić. 
— Hoćeš li ti mene primiti u svoje društvo? — upita ga 
čudovište. 


Reče mu da hoće! Odjednom, ono čudovište se pretvori u 
lijepog mladića. Produžiše zajedno. Kad su došli na jednu ra- 
skrsnicu, onaj mladić što je bio čudovište, upita drugog: 

— Kud si naumio? 


— Poš'o sam od kuće, i rek'o da se neću vratiti dok me 
nešto ne prepa'ne! 


— Haj'ti ovim putem i reci onom čo'j'ku da ću mu izvaditi 
dušu, jer ja sam Azrail. | nemoj ići dok ti ne dozvole da noćiš. 
Oni će te odbijati. Govoriće ti k'o đoja da imaju bolesnika, 
pa da im je malo nezgodno, ali ti gledaj da noćiš. 

Kad dođe pred kuću, nazva selam. Jedni iskupljahu ovce, 
jedni kokoši kad ih on upita: 


— Ima I' konaka? 


Odbijali su ga, ali ga na kraju primiše. U neko doba noći 
dođe Azrail. Nazva selam i onom čovjeku izvadi dušu. Na po- 
lasku, Azrail reče mladiću da mu ne klanja dženazu, nego da 
produži put. 

U putu se ponovo sretne sa Azrailom. Ovoga puta Azrail 
ga pošalje u jedno drugo selo, u neku malu kućicu u kojoj je 
živjela jedna stara žena. Starica je imala samo sina, nikog i 
ništa više. 

— Rado će te ona primiti! — rekao mu je Azrail pri po- 
lasku. 

Kad je došao do te kućice vidio je pred njom jednog mla- 
dića kako sjedi. : 

— Ima I' konaka, momče? 

— Ima, brate, samo ti ja nejmam ništa dati za večeru! 

— Ti mene samo primi, a Bog će dat' večeru. 

Kad mladić uđe unutra, dočeka ga bolesna žena. Bila je 
radosna što ju je posjetio. Kad komšije čuše da je došao neka- 
kav gost kod ovih siromaha, svaki se potrudi te donese po 
nešto od jela. Kad je bilo oko ponoći dođe Azrail i na najljepši 
način izvadi dušu starici. Preporučio je mladiću da ostane na 
dženazi ove žene. 

Sin je plakao, bilo mu je žao majke, a ovaj ga je tješio. 

— Kako neću plakati, kad je ne mogu lijepo opremiti na 
onaj svijet! — kroz suze je govorio sin. 

— Ja ću podnijeti sav trošak, obeća mu mladić. 

Sutradan je uradio sve kako je obećao: klanjao dženazu, te 
nastavio put. Opet se sastane s Azrailom, ali sad se treba i 
rastati s njim. 

— Pa, kad si ti Azrail, reci mi, bolan, kad ću ja umrti. 

— Umrćeš prvu noć kad se oženiš. Kad budeš prvu noć sa 
ženom, ja ću doći i dušu ti uzeti. 

Došao je kući. Poslije nekog vremena, njegovi opet navališe 
da se oženi. On se odupirao. Morao je da im kaže da se ne 
smije ženiti, jer će umrijeti čim se oženi. Onda mu roditelji 
rekoše: 

— Ako bude umirati, onda ćemo nas dvoje stari' umrti. 

On se oženi. Kad bi prvu noć, eto ti Azraila. 

— Znaš li ti šta smo se nas dvojica dogovorili? upita 
Azrail. 

— Znam, ali su mi roditelji rekli da će oni za mene umrti, 
ako bude da se umire. 

— Pa, de ti onda njih upitaj jesu li oni za to? 

Kad ih sin upita, oni se prepadoše. 

— Svaki Hase nek' se stara za se! rekoše. 

Vrati se Azrailu i reče mu šta mu je rečeno. Onda Azrail 
upita mladu, da li bi ona umrla za svog mladoženju. 


— Bi' vala, zdraga srca. On je meni vajik govorio da bi 
za mene umro, pa bi' i ja za njega. 

Azrail tada ode i uze duše starih, a njima reče: 

-— Neka oni otkvitaju svoje, a vi ostan'te! 


Zabilježio: J. A. 

Sudbina 


Dojadilo nekom siromahu da živi, djeca ga posula i fuka- 
raština pritisla, pa ode na jednu stijenu, zaveza oči i htjede da 
skoči. Kad više njega stvori se čovjek. Uhvati ga za ramena 
i povuče. 

— Šta hoćeš, divanijo? 

— Hoću da se slomim — odgovori mu siromah. 

— Što? 

— Ne mogu da živim. 

-— Nemoj, zgriješićeš. Ja sam Azrail, pa ću ti ja uzeti dušu 
kad bude trebalo. 

— Šta ću sad? 

— Znaš li pisati? 

— Ne znam dobro. 

— Znaš li Elham napisati? 

— Znam. 

-— Napiši Elham. Tamo u onom selu ima dobro bogat čo'jek, 
ali je odavno hasta. Zapiši mu i on će ozdraviti. On ima tri sina, 
a kad ozdravi ti ćeš mu biti četvrti, pa će ti dati četvrtinu 
imetka. 


— Nejmam olovke. 

-—— Uzmi ugljena. 

-— Nejmam ćageta. 

-— Uzmi kupusovu lisku i napravi zapis. 

Zapisa on onom čovjeku, kad, bogami, bi mu malo lakše. 

Zapisa drugi put, a čovjek poče govoriti, ustajati pomalo + 
jesti. Vidje on da mu ima fajde od toga, pa naredi sinovima da 
mu taj isti čovjek opet zapiše. 


Treći put kad mu je zapisao, onaj skoči na noge. S Božjim 
emerom, kao da si rukom skinuo, kao da ništa nije ni bilo. 


Bogataš mu prepisa četvrto hise imetka, te ti i on zabogati. 

U to se u cara razboli kćerka. Tražio car hećime po čitavom 
vilajetu, ali ni od kog ne bi fajde. Ču on da neki čovjek liječi 
dobro i da je izliječio nekog bogataša, pa naredi da mu ga 
dovedu. 

Dođe ti ovaj, napisa Elham, a careva kćerka ozdravi. Dade 
mu car silno blago, te ti on još više zaimade. 

Kad se u cara razbolila druga kćerka, pozove on čovjeka, 
a on i nju izliječi. Car ga ponudi da uzme što god hoće, a Azrail 
ga nagovori da uzme ono gubavo ždrijebe iz podruma, što on 
i učini. 

— Što će ti ono — začudi se car. 

-— Treba mi, care, ništa više ne tražim do tog ždrebeta. 

-— Vala, kad si mi spasio obadvije šćerke, dao bi' ti i 
više o' toga. Otiđi, pa nek ti ga sluge izvedu. 

Postade on, moj brate, najbogatiji. Ruka mu sve više beri- 
ćetli, a djeca hajirli. 

Dođe Azrail i zatraži mu dušu. 

— Pusti me, bar dok uumem avdest. 

Uze on abdest, a Azrail mu je opet zatraži. 

— Pusti me da obiđem konja: 

Pojaše on na konja, a konj krilat, pa bježi, pa bježi i 
ožedni. 

Vidje, na sred polja tri čovjeka grob kopaju, a kod njih 
ibrik vode. 

— Dajte mi malo vode, dobri ljudi. 

Dadoše mu. 

— Kome to kopate grob na ovoj vrućini? 

u — Ja !' tebi, ja I' ko tebi. 

UV to Azrail stade kraj njega i poče mu besjediti: 

-— Sudbina je da ovdi umreš i da te ovdi zakopaju. A na- 
govorio sam te da uzmeš ono gubavo ždrebe što je odraslo u 
krilata konja, pa si na njemu dojahao da te ljudi ne bi' "prenosili. 

To mu reče i izvadi mu dušu. 


Zabilježio: H. H. 

Žena evlija 


Neki bogati fočanski trgovac pošao na Ćabu. Kao i ostali u 
onaj vakat i on je išao na devi. Taman kad su htjeli da se vrate, 
njemu neki hrsuz pokrade pare. Tako sve hadžije krenu kućama, 
a on siromah, šta će nego ode nekom starcu na savjet. Starac 
mu veli: 

— Ostani ovdi četeres' dana i klanjaj rani sabah kod Ćabe, 
pa, jeda Bog da'ne neke razgale! 

Tako on i uradi. 


Svako jutro je dolazio kod Ćabe i na jednom mjestu kla- 
njao rani sabah, a pred njim je klanjala neka žena. Čim bi kla- 
njala, nestalo bi je. Dani su prolazili, a ništa se nije mijenjalo. 
Nigdje ne nađoše hrsuza što je pokrao pare. 

Kad prođe četrdeset dana, ona žena što je pred njim kla- 
njala upita ga: 

— Boga ti, hadžija, o'kle si? Ja te ovdi vidim svako jutro, 
ali mi se čini da ti nisi odavle i da te neka briga mori! 

— Jes', vala, ja nisam odavle, nego sam od Bosne, pa su 
me neki hrsuzi pokrali i ne mogu se vratiti kući. 

— Zažmiri de' — reče žena. 

Hadžija zažmiri, a onda mu žena reče: 

— Otvori oči! 

Hadžija otvori oči i čudom se začudi. Nije više bio u ha- 
remu Ćabe, nego na nekom brdu i još se nije ni ohaviz'o, a 
ona opet reče: 

— Eno ti hadžije ulaze u Saraj'vo! Požuri, moreš hi stići! 

— Boga ti, dobra ženo, kako se zoveš i okle si? 

— Ja sam Đerviš Uma iz Ljubuše — reče žena i nesta je. 

Kad je hadžija došao u Foču, nakupovao je svakakvih pe- 
šćeša i krenuo u Ljubušu da se zahvali Derviš Umi. 

Dođe kod nje, upita je za zdravlje, sjede pa poče: 

— Derviš Umo, kako si ti to postigla, da budeš evlija? 

U taj trat u avliju upade čovjek sav prljav od blata, a jedva 
hoda, toliko se nalok'o. 

— Evo mi čo'jeka, bježi u ovu sobu da te ne vidi! — po- 
vika Derviš Uma. Hadžija uđe u sobu, a ona zamandali rezu. 
Vrata su bila ispucala i na nekoliko mjesta ispala fržina, pa je 
hadžija gledao kroz jednu šubu šta će biti. 

Kad onaj pjano uđe u kuću, poče da psuje. Uze naku motku 
i stade tući ženu. Na onom mjestu gdje je držao rukom, bila je 
zamotana krpa da ne žulja kad se motka u ruci drži. Tukao je 
tako tukao, a ona ni avaza od sebe ne daje, samo se šćućurila, 
i ponekad uzdahne. Kad se umorio, poturi motku pod šiljte i 
svali se tu. Derviš Uma mu priđe, te ga opra, obuče mu čisto 
odijelo, nahrani ga, i namjesti da spava. Tako ga uredi, da se 
čovjek ne može prepoznati. Kad završi, otvori ona sobu gdje 
je bio hadžija i zovnu ga da izađe. 

— Šta će ona krpa na onoj šipki? 

— Ja sam to stavila, kad me bije da ga ne žulja. 

— A kol'ko ti 'vako deveraš s njim? | kako moreš izdu- 
rati? 

— Poodavno ja 'vako, al' šta ćeš, i ovo je Bog dao, a žena 
valja da čuva čo'jeka. Sve će proći, pa i mi. 

Hadžija se zahvali Derviš Umi i krene kući. 

Kad odmaknu od sela, reče sam sebi: 

sKako ono kažu: da žena more postati evlija za četeres' 
dana, a vidiš, na čem' se to more zaraditi!e 


Zabilježio: Č. H. 

Softa 


U blizini vezirova dvora bijaše medresa. Sobni pendžeri ve- 
zirove kćerke gledali su pravo na okrugli šadrvan, gdje se abde- 
stiše softe. 

Vezirova kćerka nekako je bila uvijek bolešljiva, kao crv- 
ljiva repa i najčešće bijaše priljubljena uz džam svoje sobe. 
Dugo je gledala na jednog softu, koji je stalno ostajao posljed- 
nji uzimajući abdest. Tako se ona zagleda u njega. 

Gledali su se tako svaki dan, ali od svega toga ništa nije 
bilo. 

Jednoga dana dok je taj softa uzimao abdest vezirove kćerke 
ne bijaše na pendžeru. Tako jedan, dva, tri dana. Softa se malo 
kao zabrinu. Najposlije, protabirivŠi, sazna da je u vezirovu 
dvoru žalost. Umrla mu kćerka. Nije šala. To nikako nije mogao 
sebi utufiti u glavu. Pomišljao je jadnik da joj se samo duša 
potajila. Najposlije odluči da iste noći krene na mezarluke. 

Noć mrkla. Ne vidi se ni prst pred okom. Softa priđe me- 
zaru. Mezar otvoren. Tad zapali svijeću da vidi ima li je dolje 
među četiri zida. |, na moju dušu, na tabutu bijaše opruženo 
tijelo, umotano u ćefine. Softi se pričini da se miče. Skoči u 
mezar i iznese tijelo, pa ga prisloni uz jabuku na meraji. Bogme, 
tijelo se poče bolje micati, a softi kosa raste li, raste. Suzdrži 
se nekako. Priđe sav radostan što je možda živa i odmota je. 
Malo, po malo, ona dođe sebi. Ne zna jadnik: ili se on više upla- 
šio nje ili ona njega? Ona kao divanija, ne može da se snađe 
ni gdje je. Softa joj sve na tenhane ispriča šta se desilo. On 
je povede i pravo u svoju sobicu u medresi. Tamo su je skri- 
vali. Niko živ nije smio reći veziru. Uh, otišla bi mu glava kao 
horozu. 

"Jednog dana dođe naređenje softi; da mora ići u Carigrad. 
Razbija glavu; šta će sa svojom ženom. Drugovi mu obećaše da 
će je čuvati. On sutradan krene i reče da će se javiti s jed- 

nom hedijom kada bude na polovini puta. Kad stiže tamo ne- 
gdje oko Kosova, njemu se zažeđalo, da presvisne. Neki mu 
čovjek reče: 

— Tamo, negdje na kraju polja ima voda, ali znaj ko god je 
otiš'o tamo da se napije, nije se vratio. 

On se zaputi tamo i dođe do nekih basamaka, koje su 
vodile negdje u zemlju. 

Kad je sišao dolje, ima šta vidjeti. Neki delija stoji sa 
sabljom dimiškijom u ruci, a ispred njega čitava hrpa isječenih 
ljudi. U jednom prijegratku velika krmača hrokće i rovi po ka- 
ljavoj zemlji. 

Softa se skameni od straha, ali se ipak mudro dosjeti. 

— Šta želiš, putniče? -— upita ga delija. 

— Pa eto, htio bi" piti vode, ako dozvoliš. 

— Dobro, napićeš se, ali samo prije toga da mi odgovoriš 
prije tebe. Šta je ono tamo što vidiš? 

Softa jadnik nije ni gledao tamo, već stade odgovarati: 

-—— Pa ono je pobožna žena k'o što vidiš. 

I stvarno tamo je sjedila žena, prekrivena i pognute glave. 

-— Dobar si — reče mu delija — priđi i napi se vode, 
koliko hoćeš. 

Softa priđe i napi se vode, a on mu dadne kesu dukata 
i jedan šipak. Softa zadovoljan, zahvali i krene dalje. 

Kad je sreo prvu karavanu što je išla za Sarajevo, on uzme 
onaj šipak i pošalje ga svojoj ženi. 

Išao je tako, išao i stigao do Carigrada. Kad tamo na jed- 
nom mjestu skupila se svjetina. Nešto viče i galami. On malo 
prislušne: 

— Ja dajem pola kese. 

— Ja čitavu kesu. 

— Ja kesu i malo više — čuli su se glasovi. 

Kada on razabra o čemu je riječ sazna da se takmiče ko će 
više dati dukata, da bi ga sultan večeras primio na večeru 
kod svoje kćerke. On ponudi onu veliku kesu dukata i njega 
sultan primi naveče u svoj dvor. Kad softa dođe lijepo pred 
dvor, sultan ga uzme za ruku, pa pravo u svečanu odaju. Tamo 
bi njegova kćerka, lijepa k'o hurija. 

Naveče, sultan mu ponudi svoju kćerku za ženu i stan u 
svom dvoru. On odmah pomisli na svoju ženu u Sarajevu. Kud 
će, šta će? Pristane na sultanovu ponudu. 

Kad karavana stiže u Sarajevo, predade onaj šipak softinoj 
ženi. Jadnica, mnogo se obradova. Otvori šipak i u čudu se nađe. 
šipak pun dragog kamenja. 

Od toga prođoše tri godine, a on se još ne vraća. Ona 
pomisli da se sigurno oženio i poslao joj ono dragog kamenja 
da se sama snalazi kako zna. Ona ti lijepo od onog dragog ka- 
menja podigne veliki han. U njega je ugradila jednu malu odaju 
s uskim pendžerom, kroz koji je gledala svakog ko bi ušao 
u han. 

Godine su prolazile. Vezir još uvijek žalostan zbog smrti 
svoje kćerke. Nije jadnik ni slutio da je ona živa. 

Jednoga dana sultanova kći se razboli i umre. Njen muž 
zatraži izun od sultana da se vrati u Sarajevo, jer šta će ovdje 
kad mu je umrla žena. Sultan ga opremi, dade mu silno blago 
i on se obradova svemu tome, pa okerepi i pravo u Sarajevo. 

Kad stiže u Sarajevo, a ono se, bogme, dobro izmijenilo. 
Kud će, šta će, a on u onaj han. Kad tamo vidje, vezir igra šaha 
i svakog živa pobjeđuje. Čim se pomolio u han, njegova ga žena 
soči kroz onaj kapidžik i naredi slugama da joj ga dovedu. Oni 
ga zgrabe i pravo njoj. 

— Šta je sad ovo — sa strahom prošapta softa. 

Uvedoše ga u onu malu odaju. Vidje tamo neku ženu kako 
sjedi, prekrivenu feredžom. On se jadnik prepao; Šta će sam sa 
nepoznatom ženom u sobi. Žena ga mjerka ispod feredže. Pre- 
trese ga očima nekoliko puta od pete do perčina, pa prozbori: 

-— Ne boj se, bolan, na sigurnom si mjestu. 

On ne poznade glas svoje žene. 

-— Odakle, si, delijo, kud si naumio? 

— Pa, bio sam u Carigradu, pa sam se sad vratio u Sa- 
raj'vo. 

— Jesi li nekog ostavio iza sebe? 

— Jesam ženu, a sada ne znam gdje je. 

— Vjeruješ li da je i sad živa? 

— Ne znam. 

Ona smače peču s lica i nasmija se. On umalo ne pade 
sa stolice od ibreta. Nije mogao vjerovati svojim očima. Pri- 
trča joj, pa je čvrsto zagrli i poljubi. 

Pošto se ispričaše, on se zabrinu kako će sad kazati veziru. 

Ona ga umiri: 

— Idi ti, pa pozovi mog oca, i reci: Da li bi smio poigrati 
šaha s mojom ženom. Ja sam nekada stalno njega pobjeđivala. 

On ode i pozva vezira. Vezir dođe. Sjede s njegovom Že- 
nom za sto i poče igrati. Ona jednom mače, a vezir se začudi. 
Ona i drugi put mače, a vezir se uhvati za glavu i zaplaka: 

— Izgubiću od tvoje žene. Ona miče figure isto k'o što je 
igrala moja rahmetli šćer, a ona me je uv'jek pobjeđivala. 

— Šta bi ti onome ko bi ti doveo sad tvoju šćerku? 

— Eh, sinko, ko bi je mog'o dovesti kad je davno umrla. 

— Reci ti meni, da li bi ti ubio onoga ko bi ti sada doveo 
tvoju šćerku? 

— Ne bi', to se zna, ali to je muhal. 

Žena skide feredžu. Vezir se zagleda i sruči se na pod. 
Kad dođe do sebe obveseli se. Oni mu ispričaše šta je sve bilo 
Vezir, pun sreće, obeća softi da će biti njegov zamjenik. 


Zabilježio: H. R. 

Car PRopile 


Kada je jedan bogati čovjek bio na umoru, on pozva sva 
četiri svoja sina i reče im: 

— Ostavljam vam bešare. Najstarijem ostavljam crn du- 
šek, drugome b'jel behar, trećem zelen v'jenac, a najmlađem 
maven čador. Kada se šćednete d'jeliti, otiđite kod cara i on će 
vam protumačiti šta kome pripada. 


Poslije smrti, došto vrijeme sinovima da se podijele. Do- 
govore se i jedno jutro porane caru. Usput vide neki trag. Malo 
kasnije stiže ih neki čovjek: 

— Da niste vidili jednu devu? 

— Da nije bila sakata u desnu nogu? — dobaci najstariji. 


— Jesti! 

— Da nije bila ćorava u |'jevo oko? — upita drugi. 

— Jest! 

— Da nije bila kusa? — dodade treći. 

— Jest! 

— Je li imala jular na glavi? — reče četvrti. 

— Jest! 

— Ako je to, onda je otišla u onom pravcu — rekoše 
sinovi. 

— Ne, bogme, vi ste mi je ukrali, čim znate toliko o 
njoj. 


— Ma, jok, dobar si čo'ječe — tvrdila su sva četvorica. 
— Ma jest, idem caru da vas tužim! — razljuti se čovjek. 


Kad stigoše do carskih dvora, viknu cara ispred kuće i on 
ih primi. Nepoznati čovjek s vrata poče objašnjavati caru zbog 
čeg je došao, a on mu odgovori: 


— Idi ti kući, nemoj mi uznemiravat' musafire večeras, 
dođi sutra pa ćemo viđet! 


Kad su se malo odmorili, jedan će od četvorice braće: 

— Care, nama je rahmetli otac ostavio bešare i rek'o da 
nam ga ti protumačiš kad se šćednemo d'jeliti. 

Najstarijem je ostavio crn dušek, mlađem b'jel behar, tre- 
ćem zelen v'jenac, a najmlađem maven čador. 

— E, pa to je lahko. Tebi što je dao crn dušek pripada 
zemlja, tebi što je dao b'jel behar pada mal, zelen v'jenac je 
bašča, a maven čador su dućani i hanovi. Tako vas pada, ako 
ste zadovoljni. 

— Jesmo, care, mi smo se baš tako i prije pod'jelili i radili 
te poslove. 

—- Oprostite što ću vas pitati. Onaj čo'jek što je doš'o s 
vama kaže da ste mu ukrali devu. Je !' to istina? 

-— Ma, jok, care! Mi smo samo vidili trag njegove deve. 

— A, dobro, kako vi znate da je bila baš njegova deva? 

— Hramala je na desnu nogu, jer je obijala rosu na desnu 
stranu. Bila je ćorava u l'jevo oko, jer je pasla samo na desnu 
stranu. Kad se balježala, baljege su ostajale čitave jer nije imala 
repa da ih rasturi, imala je jular na glavi koji se vuk'o po zemlji 
i pravio trag. 

Car se začudi njihovoj dosjetljivosti i pusti ih na miru. 

U tom dođe i večera. Zvali su cara da i on večera, a on 
ne htjede. Počeše jesti i najstariji zapodjenu razgovor: 

— Dobar hljeb, ali ga je m'jesila žena koja doji d'jete. 

-— Dobro meso, samo ima pasje sorte — dodade mlađi. 

— Dobar pekmez, samo sa vakufa — nadoveza treći. 

— Dobar car, samo da nije kopile — reče najmlađi. 

Slušao to car pa ga začudi šta oni sve govore. Ode te pita 
ko je mijesio hijeb. Uvjeri se da ga je mijesila žena koja doji 
dijete. Pozove sluge i pita ih, od čega je meso što je sinoć bilo 
za večeru, a sluge rekoše: 

— Meso je od jagnjeta ovce što nam se ojagnjila kad se i 
kučka oštenila, pa ovca i štenad polipsala, a mi jagnje poturili 
pod kučku. Te ga ona iznjivila. 

— Odakle je pekmez — pita dalje car. 

-—— Ubrali s oni" šljiva iz groblja, te napravili pekmez. 

Pošto se prve tri izreke obistiniše, car se prepade da i 
četvrta ne bude istinita, te otrči kod majke i upita je: 

— Majko, brže govori, jesam li ja kopile? 

— Šta ti je, sine, šta me to pitaš? 

— Brže govori il' zeher. 

— Ma, bježi, sine, pod starost me to pitaš! 

— Govori, majko, i" ja il' ti! 

— E, sinko, ka' si navalio, kazaću ti: Tvoj otac nije im'o 
evlada, a bio je dosta bogat, pa mi bilo žao da ostane boga'stvo 
na drugom, te ti ja jednu noć pustila musafira, te se ti rodio. 

Tada se on vrati onim musafirima u sobu: 

— Dobro, kako vi znate da je hljeb m'jesila žena koja ima 
d'jete pri sisi? 

— Pa, lahko. Hljeb je malo mekovan. 

— A kako meso? 

— Pa, lahko, zato što je k'o i kod pseta, kod kostiju salo 
a na vrhu meso. 

— A kako znate da je pekmez s vakufa? 

— Fin je, samo što mora bit" grk. 

— A kako znate da sam ja kopile? 

— Lijepo! Što te god sinoć zvasmo da s nama jedeš, ti 
više odbijaše, a znaš ono: rŠto si navalio k'o kopilele 

Onda ih car isprati i kad sutra dođe onaj što mu se izgubila 
deva, reče mu: 

— Ove ne diraj! Oni su pošteni ljudi! 

Zabilježio: H. R. 

Sunce PkRao svjedok 


Živio je Omer sa svojom Fatom u siromaštvu, ali sretno. 
Na njihovo malo crkavice bacio je oko komšija Murat. | on 
jednom nagovori Omera da ide s njim tražiti dukate, jer on k'o 
bajagile zna gdje se dukati kriju. 

— Znam na jednom mjestu ima tovar dukata, samo da bi 
to našli, ti moraš sa sobom ponijeti ravno sto komada žutaka. 
Ne smiješ ni od kog pozajmiti, jer tako ne bi ništa našli. 

Jedno jutro njih dvojica krenu u šumu. Kad su zašli duboko 
u goru Murat reče: 

— Kopaj, Omere, ovdje. Ovdje su! 

Iskopaše rov te će Murat Omeru: 

— Sagnider se Omere i vidi zveče li dukati! 

Omeru postade sumnjivo, nećka se, te Murat skoči u rupu. 

— Ne zveče. Još treba kopati! 

Još malo kopaše pa Murat prozbori: 

— Omere, hajdi sad ti skoči, na tebe je red! 

Omer skoči a Murat lopatom po glavi. Omer jedva pro- 
stenja: 

— Pusti me, mogu ostati živ, a ako me ubiješ sunce će ti 
biti svidok. 

Murat njega još jednom klepi, uze iz njegove kese ono sto 
dukata, zagrnu ga zemljom i ode. kući. 

Kad dođe kući protabiri da su Ih u putu napali vukovi, a on 
jedva živ umakao. 

Kroz dvije-tri godine Murat je sjedio sa ženom u sobi, a 
Bog dao, sunce upeklo pa sve gori. Murat se odjednom zasmija, 
a žena će mu: 

— Što se smiješ, nalet te ne bilo? 

— Ma, ženo, vidiš ti ono Sunce? Đe ono more biti svidok? 
One godine u šumi Omer mi reče da će mi sunce biti svidok. 

— Kakav svidok, bolan, šta to pričaš?! 

— Ma ono, znaš, kad Omera ubi" gor' u šumi. 

Sad se tek sjeti Murat da je odao tajnu, al' šta bi bi. 

žena to izbrblja koni, kona drugoj i tako sve do Omerove 
žene. Fata ti pravo do kadije. 

Dođoše zaptije i odvedoše katil.Murata. On sve priznade { 
kroz dva dana telali oglasiše: 

— Čujte i počujte! Vješa se Murat! Sunce ga odalo! 


Zabilježio: G. M. 

Hajirli žena 


Bila tri brata. Mećansuzi. A, vala, nisu bili kakve radiše. 
Nekom bi se privalili na ručak, nekom na večeru. Hele, dodi- 
jali narodu, pa na njih svijet osuo viku i galamu. Nigdje im nisu 
bili razi. 

Vide oni kako se s njima postupa i da im se niko ne ra- 
duje, pa se stariji jednom obrati bratu: 


— Ovdje nema selameta. Niko nas ne trpi. Nego, da mi ovo 
ostavimo pa makar neđe i prosili. 


— Hoćemo — odgovore mu braća. 

Zapute se oni. Putovali, putovali, putovali, i dođu do jedne 
raskrsnice, kad tu sjedi neki dedo. 

— Selam alejć, dedo! 

— Alejćumusselam — odvrati dedo selam i upita ih ko 
su, odakle su i kojim dobrom putuju. Počeše oni okolišavati, 
tuc, muc, a dedo kao da je znao da lažu, belćim je bio dobri, 
pa ih upozori: 

— Musliman ne smije nikada lagati, nipošto. Musliman 
mora uv'jek istinu govoriti. 

Kad su čuli ovo, oni ispričaju sve, da su bili muhtač čita- 
vom selu i da su pošli s Božjom pomoći da traže kakva se- 
lameta. 

— Slušajte, mladići, eno gore ima ravnica, a na njoj voda, 
pa idite ovud na prečac, a ja ću okolo. Ako prije dođete če- 
kajte me, a ja, ako prije dođem, čekaću vas. 

Kad oni gore, a dedo prije došao. Dedo se iskašlje, pa 
im reče: 

— Ovdje ćemo uzeti avdest i klanjati podne. 

Oni to slatko prihvatiše. Imam je bio dedo, a najstariji je 
mujezinio. 


Poslije dove na ruke, okrenu im se dedo, pa upita starijeg: 

— Slušaj, hemšerijo, šta bi ti najvolio da ti Allah dž. š. da? 

— Vala, dosta zemlje i hajvana. 

Onda upita srednjeg: 

— Šta bi ti, delijo, najvolio da ti Allah dž. š. da? 

— Vala, dosta para, da imam dućan i da trgujem. 

I na kraju zapita najmlađeg: 

— A šta bi ti, gazijo, najvolio da ti Allah dž. š. da? 

— Hajirli ženu. 

— E, djeco, de te =amine, a ja ću dovu! 

Prouče oni dovu i taman kad su potrali lice rukama, kad 
nigdje deda. Gajb bi. 

Odatle su krenuli, putovali, putovali, putovali, a pred akšam 
naiđu na jedno polje, gdje vidješe neko selo. Dođoše i raspitaše 
se za konak. Bijaše tu ahar za putnike, te u njemu zakonačiše. 
Od ljudi saznaše da je svo imanje jedne mlade udovice, a da 
su oni nadničari ili najamnici. I 

Sutri dan zapitaše, bi li se mogli zaposliti. Prime ih. 

Hele nejse, radili oni, a stariji pravi težak, niko kao on. 
Vidjela to i udovica, pa ga begenisala. Jednom ga pozove i 
kaže mu: 

— Ti mi se sviđaš. Ja bi' se udala za te, pa ti preuzmi 
domaćinstvo, jača je muška ruka. 

On to jedva dočekao te se oženi njome. Posao je još bolje 
napredovao. Prema braći se odnosio kao i prema ostalima. Ni- 
šta što su mu braća. Srednji brat ga zamoli: 

— Brate ti imaš dosta mala, pa daj I meni malo. Braća 
smo, jedna nas je majka rodila. 

Stariji brat neće ni da čuje za to. 

Dodijalo njima pa ga ostave. Putujući dođoše u jedan še- 
her. Nabasali su na nekog trgovca. Bio je hadžija, a prilično 
mlad. U njega su dućani, dukati ... Nigdje mu ravna nije bilo. 
Upitaju njih dvojica, bili se mogli zaposliti. Primi ih. Srednjeg 
primi za pomoćnika u dućanu, a mlađeg da hizmeti hajvanu i 
pomaže mu ženi. 


Srednjem se omilio rad u dućanu. Bio je pošten, pa ga 
dućandžija zavolio. Jedne godine stiže ferman od cara hadžiji u 
kom se poziva u vojsku. Zaratilo se negdje, pa se mora čuvati 
carev obraz. Žao dućandžiji što mora ostaviti ovoliki mal, a još 
mladu i finu ženu, ali što car naredi valja izvršiti. Na polasku 
naredi svom pomoćniku da pazi i čuva mal, pa će ga kad dođe 
nagraditi. 

Ali, rat ko rat, nikome brat, gine se, pa i hadžija poginu. 
Dođe hadžinici haber da je hadžija izgubio glavu, pa se udade 
za hadžijinog pomoćnika. | otprije je ona begenisala njegov rad, 
njegovu narav, a bogme i mladost. Dala mu je da vodi posao 
jer se on razumije u to. 

Tako srednji zaimao i robom i dukatima. Prema bratu se 
odnosio kao i prema ostalima. . 

Jednog dana najmlađi brat ga zamoli: 

— Brate, što mi ne bi dao malo para? Eto ti, fala Bogu, 
imaš, pa i meni daj nešto! Jedna nas je majka rodila. 

Ali, brat neće ni da čuje. 

Dotuži najmlađem da hizmeti, pa jedne noći ostavi brata. 
Pokaja se što krenu po noći, ali pošao, pošao. Išao on podugo, 
kad vidje negdje daleko neko svjetlo. Kad dođe, ugleda kraj 
puta, na samku, pomalu kućicu. Zakuca na vrata: 

— 0, mumine, ima li koga? More li se konačiti? 

— Evo dok upitam majku — čuo se ženski glas. 

Otvoriše mu vrata. Kad tamo, samo majka i kćerka. Egle- 
nisali oni, a on pričao mudro i obrazli. 

Begenisala ga kćerkina majka, pa poželje da ga prizeti. 
Upita kćerku, i ona pristane. 

Tako se on tu oženi. Žena mu dunjalučki meleć, a ahiret- 
sko čeljade. Ono malo zemljice radio. U tom mu se rodi muško 
dijete. 

Onaj dedo odluči da posjeti starijeg. Slabo se obuče, sve 
mu ćilte vise. Nazvao mu selam, a on mu ni otprimio nije. Tra- 
žio mu jednog brava, a on mu ne dade. 

— Možda si i ti nekada bio fukara? — zapita ga dedo. 

— Jok. Ja sam uvijek im'o. Radi, pa ćeš imati! 

Učini dedo betdovu, prokune ga i ode. 

U to se kod ovoga razbolje stoka. Malo pomalo, sve batiše 
i sve bude helać. Posta on k'o što je i bio, fukara, ni kuće ni 
kućišta. 

Dođe dedo srednjem. A potrefio se pazar. Navalile mušte- 
rije sa svih strana. Dedo, onako čip čiplak i poguren, nazva mu 
selam, a on mu ga i ne primi. Zatraži mu jednu košulju. Ne 
dade mu. 

— Možda si i ti nekada bio fukara?! 

— Jok. Ja sam uvijek im'o. Radi, pa ćeš imati! 

I za njeg dedo učini betdovu, prokune ga i ode. 

Te noći izbi požar, sve izgorje i nigdje ništa ne ostade. 
Pade on na iste grane gdje je i bio. 

Navrati dedo i najmlađem, pa zakuca: 

— 0, mumine, ima li konaka? 

— Bujrum, bujrum! 

Nejse, poslije hošgeldije, oni eglenisaše i kahvenisaše. Do- 
maćinu bi drago što je dedo došao, pa naredi da dedu napravi 
dobru večeru. 

— Mladiću, moja je večera golema. Hoću samo tvog sin- 
čića, da ga zakoljem, ispečem i pojedem. 

On othuknu. 

— Ništa, sinak, to je moje, pa kako hoćeš? 

— Čekaj, dedo, dok upitam ženu. 

Dođe on ženi, kad ona razvija jufke. Začudo joj Što je 
maven u licu. 

— Šta je bilo, pa si podbuho? 

— Ne pitaj! Dedo hoće samo naše dijete, da ga zakolje, 
ispeče i pojede. 

Njoj ispade oklagija iz ruke. Kad se malo pribra upita ga: 

-— Je I' ti drago što je doš'o? 

-— Jes', bogami, k'o rođeni otac da mi je, koga ni zapamtio 
nisam. Ali vidi sad belaja. 

— Ništa. Podaj mu dijete. Mladi smo, biće još djece, Bože 
zdravlja. 

Dođe on dedu i reče mu da ne žale dijete. 

Donesoše ga. 

— E, dobro. Naložite dobru vatru, donesite nož i izađite iz 
sobe. Nećete moći gledati dok ga ja budem pek'o i jeo. 

izađu oni iz sobe. Hukali, slušali, a ništa, ni plača ni vriske. 

Poslije nekog vremena uniđu oni, kad nema deda. A pred 
djetetom hrpa dukata. Smije se i igra s njima. 

Otada su, s' Božijom pomoći, živjeli lijepo i nikada nikome 
nisu bili muhtač. Nafaka je stalno dolazila, rađalo je i po drvetu 
i po kamenu. 

Zabilježio: H. H. 

Ćelo dobio tri careve 'ćerke 


živjela trojica braće. Najmlađi je bio ćelav te ga prozvaše 
ćelom. Pored velikog bogatstva imali su i punu pojatu sijena. 
Ali, primijetiše da im ga neko krade. Svake noći sijena manje. 
Odlučiše oni da malo pripaze. 

Najprije ode najstariji. Prevari ga san, on zaspa, a sijeno 
pokradeno. 

Ode i srednji brat. Nije malo stražario, prevari ga san, on 
zaspa, a sijeno — pokradeno. 

Dođe red i na ćelu. 

— Ja bi' iš'o noćas. 

— Ma kakav ti, Ćelo? Kad mi nismo mogli sačuvat' đe 'š 
ti...? 

— Ja sigurno ne bi' zasp'o. 

— Đe 'š ti, benasti Ćelo, da sačuvaš. 

Ne bi druge nego i Ćelo ode da čuva sijeno. Čuvao, čuvao ... 
kad poslije pola noći dođoše tri čudesno lijepa konja. 

— Dadni nam da jedemo, a mi ćemo tebi dat' po jednu 
dlaku pa, kad budu trke, ti ih zapali i utećeš na obdulji... 
i dobiti careve 'ćerke — zamoliše konji. 

Ććelo im dade da jedu. 

Kroz malo vremena javiše da nastupaju trke. 

Car hoće da uda svoje 'ćeri za onog koji bude najbolji 
trkač i još daje varićak dukata uz svaku 'ćer. 


Nastupi i dan trka. Ćelina braća se spremaju, čiste konje 
i vesele se. Razgalamili se kako će sutra uteći. |stom će 
Ćelo: 

— Iš'o bi' i ja. 

-—— Neš ti! Ostani vari grah i peci kuruzu. 

Oni odoše, a Ćelo zapali jednu dlaku te se pred njim 
stvori isti onaj konj što je jeo sijeno. Bio je opremljen za 
trku. Ćelo uzjaha i ode na trku, te pobijedi. Uzme carevu 

'ćerku, varićak dukata i dođe kući prije braće. Sakrije djevojku 
i dukate i brže-bolje svari grah. Kad se braća vratiše, upita 
ih Ćelo: 

— Kako je bilo? 

— Ma šta te briga, ćelavi! 

— Pa ko je utek'o? 

— Njeki stranac! Kakvog samo konja imade i kako mu 
samo od'jelo stoji, mi ne meremo s njim ni blizu. 

-— A da to nisam bio ja?! 


Braća se samo nasmijaše i odoše za svojim poslom. 

Kroz desetak dana opet car oglasi trke i udavaše svoju 
drugu 'ćer za pobjednika. Ćelina braća se opet spremiše i 
odoše. 

— Mogu !' i ja s vama? 

— Ne mereš, ćelo! Ostani vari grah i peci kuruzu! 

Kad oni otiđoše, Ćelo zapali drugu dlaku; doletje drugi 
konj s opremom za trku. Ćelo naredi onoj prvoj carevoj 'ćeri 
da vari grah i peče kuruzu, a on na konja i odjuri na trke. 
Poteče i opet pobijedi. Bogme, uze i onu drugu carevu 'ćer 
i još varićak dukata, te prije braće dođe kući. 

— Kako je bilo? — upita Ćelo. 

— Šta te briga... 

— Recite mi bar ko je utek'o? 

— Utek'o onaj isti stranac, al' sad na još boljem konju 
i u ljepšim haljinama. 

— A da to nisam bio ja?! 

— Ma kakav ti! 

Prođe desetak dana kad opet trka. Car udaje najmlađu 
kćer za onoga ko pobijedi. Krenuše i Ćelina braća. 

— Bi I' mog'o i ja ić'? 

— Ti ostani! Vari grah i peci kuruzu! 

Kad je ostao sam, Ćelo zapali i treću dlaku; pred njim 
se stvori konj kakvog još niko nije vidio. Na njemu oprema 
i haljine kakve nije bilo u cijeloj carevini. Ćelo naredi onim 
dvijema carevim 'ćerima da vare grah i peku kuruzu, a on 
uzjaha i za tren oka se nađe na trkama. Sada je bilo najviše 
binjedžija. Udaje se, bolan ne bio, najljepša, najmlađa careva 
'ćer, a car daje cijelu carevinu onome ko pobjedi. Trkali, trkali 
i, bogami, ćelo opet uteče. Uze ljepoticu pa poteci kući da 
stigne prije braće. 

— Kako je bilo?! 

— Man', Ćelo, a šta tebe briga! 

— Pa recite mi bar ko je utek'o? 


— E, nećemo, vala! Kad nismo mi, nije te briga! 

— A šta vi mislite da onaj delija na onom alatu nije bio 
vaš Ćelo. 

— Kakav ti, Ćelo! Šta je tebi, jesi !" ti pri sebi? 

Ćelo ih uvede u sobu i pokaza im sve tri careve 'ćeri 
i kraj svake varićak dukata. A Ććelo dobričina čovjek te naj- 
starijem dade najstariju carevu 'ćer, srednjem dade onu sred- 
nju, a sebi ostavi onu najmlađu, najljepšu. 

Ne prođe malo vremena kad car zatraži da se dovede onaj 
što je utekao na zadnjoj trci. Mora se predati carstvo, a car 
nema sinova. 

Tako Ćelo postade car, a braća, njegovi pomoćnici. Ako 
su živi i danas im je dobro. 

Zabilježio: M. V. 

Koliko vrijedi carevina 


Rastelalio car po državi da mu odgovore na pitanje: +Ko- 
liko vrijedi moja carevina? 

Tako redom pitao i ko god mu nije znao reći, on bi ga 
posjekao. Hele, car posiječe dosta svijeta. 

Neki siromah dođe caru | reče mu: 

— Svijetli care, ja ću kazati koliko vrijedi tvoja carevina. 

— Kaži! Samo, pazi ako ne zna'neš posjeću te! 

— Tvoja carevina vrijedi jednog Božjeg merhameta. Kiša 
kad padne to je Božji merhamet, a bez nje ne bi bila ništa 
tvoja carevina. 

Car begenisa odgovor, pa nagradi siromaha. Više nije 
sjekao narod. 

Zabilježio: H. H. 

Piranija Džafer - hodže 


Džafer završio za hodžu tamo u Saraj'vu i rišio da se ženi 
svojom curom koja ga je čekala, to jes' ovom sad njegovom 
hodžin'com. Bi to baš one godine kad je vladala glad. A!" cura, 
kad on ćede da je uzme, kaže mu: 

— Pa, eto, vala, dragi moj Džafere, ja te volim više neg' 
išta na svitu, al' što more biti što ne more, ja sam morala dati 
svoj obraz njekakvom trgovcu da ne bi' umrla od gladi. Pa ti 
kako hoćeš! 

I zaplaka se k'o malo dite. 

Oženi se Džafer. Bi fino kolo. Na piraniji je bilo svita. 
ma da ozgo jaje baciš ne bi propalo. 

Džafer se zaposli k'o hodža. Srića se, k'o što no Bog hoće 
nasmija. Poštuju ga džematlije. 

Na Bajram, donese on na uranku dite i na vazu oglasi 
da su ga našli na pragu; pa ako njeko hoće neka ga uzme i 
nek' ga hrani, jer sevap je, a ako neće niko, on će ga uzeti. 

To je bilo dite hodžine žene. Hodža to fino uredi, te niko 
ne znade i uze dite sebi, a hodžin'ca poče hraniti svoje dite 
k'o što mu i bi majka. 

Vrimenom ti taj hodža zaimade i pođe na hadž. Spremi se 
i krenu s hadžijama. Kad su bili daleko među gorama, zavika 
vila sa planine: 


sVrat' se nazad ti' Džafer-hadžija, 
Vrat' se kući, Ćaba ti je doma! 
Čedo imaš, a babo mu nisi, 
Nikad ijube prekorio nisile 


Svi se zgledaše, a bo'me i prepadoše; da nisu kakvi haj- 
duci, ja I', su kakve harambaše... 

I oni jopet produžiše put. Kad opet povika onaj isti glas 
sa planine: 

"Vrat' se kući ti Džafer-hadžija, 

Vrat' se kući, Ćaba ti je doma! 

čedo imaš, a babo mu nisi, 

Nikad ljube prekorio nisi!c 

Kad tako povika i po treći put, oni odjučiše da vide šta 
je tome sebep, te ona vila viče. 

— Šta je to Džafer-efendija, pa ti, čini nam se, nama ne 
kažeš da si ti hadžija, i kako to, tebi može biti Ćaba doma? 

Džafer se sjeti da bi to mogao biti onaj slučaj s njegovom 
ženom, i da je zaradio sevap k'o da je otiš'o na hadždž. 

— Vala, šta jes, šta nije... i sve im kaže. 

Svi su se čudili i Džafer-hodži prvi hadždž čestitali. 

Zajedno su nastavili put i išli bez ikakvi' tegoba. 


Zabilježio: M. V. 

Što god kome, sve sebi 


Neđe na bilom svitu, živila je jedna baba. Jadna, bez iđe 
ikoga. Sama, ko prst palac. Ostarila, osušila se da ne može 
zaraditi ni komad kruha, a bo'me, ne more se od have živiti. 
Ku' će, šta će, i odluči da prosi, pa kako Bog da. Osloni se 
na sudbinu i krene od kuće do kuće vičući: rŠto god kome, 
sve sebile | tako svaki dan, i tako vavik. Padao snig, redala 
se lita, a baba jednako pruža ručicu, obilazi pragove i piva 
svoju staru pismu. 

Svikla se na to. Ljudi daju kad im prahne. Žene navikle 
da dadnu po koje stare dimije kad im se d'jete rasplače ili 
kad ga napadne pasji sugreb. Dica trčkaraju oko babe i mole 
koji dinar. 

U kući starog Hadži-Ale baba često dolazi. Bo'me, on je 
bio na Ćabi, a i žena mu je dobra. Imaju tri sina k'o tri zlatne 
jabuke. Skoro su se oženili. 

Baba vavik navraćala. Ali svaki put kad baba navrati, sna- 
he, od kako su počele uzimati kajase u svoje ruke, drukčije 
gledaju. Svaki put, sve im više smeta. { tako, jednog dana, 
dogovore se one, da pitaju hadžinicu da na bilo koji način 
odvrate babu da im više ne prlja kuću. 

— Najlakše bi bilo da je otrujemo — predlagale su. Opi- 
rala se hadžinica jer ona je dobra žena. Ne da, nikako. 

— Kako ću ja iz mira otrovati ženu, kad huda hudnica ništa 
nije skrivila. Tako joj Bog odredio, pa šta ona može. Kako se 
ne bojite Boga?! 

Ali snahe navrle i, najstrag, odlučiše da to učine bez sve- 
krvine dozvole. 

Jednog jutra snahe ispratiše svoje muževe, u drva. Dogo- 
voriše se kako će učiniti ono što su naumile. 

Skuhaše kolač i staviše otrova. 

— E, beli, ako dođe jutros, više nikom smrdljiva pliska 
neće smetati. 

Ne bi malo, kad ide baba i viče što je grlo nosi: 

— Što god kome, sve sebi! 

Dadoše snahe kolač, veselije nego ikad do tada. 

-— Neka vas, ćeri mile, što vi meni, to će vama Bog vratiti. 

Baba ode dalje kroz selo. Uputi se, zatim, na izvor do šume 
da se napije vode kad bude jela svoj vrući kolač. U putu srete 
tri Hadži-Alijina sina. Mrtvi gladni. 

— Imaš li, baba, što da se pojede, ako Boga znaš? 

— Imam ufano jedan lip kolač, lipo su ga vaše ljube ku- 
hale. 

Dade baba misleći: Meni će njeko jope' dat'. Dobar je 
svit. Neću valjda umrti od gladi.e 

Delije pojedoše kolač, zafališe se babi i krenuše kući. 

Došavši kući, sva trojica umrše. 

sKad dobro radiš, dobru se i nadaj.e 

Što god kome, sve sebi.s 

Zabilježio: M. V. 


Riječ — dukat 


Zaprosio neki aga curu svome sinu. Cura se nećka, odbija. 
Kasnije pristaje, ali aga neće. Hoće da joj se osveti. Neće 
je za sina, nego za najamnika. I tako bi. Najamnik je bio vrije- 
dan i radin čovjek, ali nije mogao da zaradi za sebe i za ženu. 
Jednoga dana najamnik reče svojoj ženi: 

-— Vala, ja ne mogu više biti ovdi najamnik, nego idem 
po svijetu da štogod zaradim. 

Došao drugom agi i najmio se. Kod njega je mnogo godina 
proturio i dođe vrijeme da se oni pokusuraju. 

— Vala, aga, ja bi" iš'o svojoj kući. 

— Zaradio si dvajes' i tri dukata, il' ćeš da ti dam samo 
tri dukata sa halalom ili dvajes' sa haramom — pita aga. 

-— Vala, nemoj, aga, zaradio sam ja sve. 

— Ma ne mere drukčije, nego tri dukata s halalom, a ostalo 
s haramom. 

Najamnik se zamisli pa reče agi: 

— Pa, eto, daj ti meni ta tri sa halalom, a ja neću 
harama. 

Aga mu dade tri dukata, a onda naredi ženi da mu skuha 
pogaču, i da u nju ukuha onih dvadeset dukata. Kad je pogača 
bila gotova, on je dade najamniku poprativši riječima: 

— Nemoj ovu pogaču razlamati dok ne dođeš kući! 

Strpa ti on pogaču u torbu i krenu kući. Išao on tako 
dugo, kad pred jednom kućom zatekne ga mrak. Zakuca na 
vrata i upita: 

-— More li se konačiti? 

Domaćin ga lijepo primi. Kad uđu u kuću, vidje gdje za 
opećkom sjedi neki dedo i ništa ne govori. 

— Što vam ovaj đedo ništa ne govori? 

— Đedina je r'ječ dukat — neko odvrati. 

Musafir mu da dukat da progovori. 

— More, nemoj graditi broda od sebe! 

Đedo reće samo toliko i vrati se za opećak. Musafir mu 
dade još jedan dukat i dedo ponovo prozubi: 

— More, đe je mlada žena, a star čojek nemoj ići na 
konak! 

Dedo ode opet za opećak, a musafir misli: Pa kad nejmam 
neg' ovaj jedan dukat, daću mu nek' mi još nešto kaže. 

— Što si naumio, odumi! 

Dedo ponovo kao zaliven, a putnik nema više dukata. Za 
onih dvadeset u pogači ne zna. Prenoćio je i sutradan nastavi 
put. Na putu naiđe na jednu veliku vodu. Ćuprije nema da 
pređe. 

-— Aman, jarabi, da gradim brod od sebe. Dukat sam dao, 
neću! 

Uto izbi nekakav čovjek, jaše na konju, veli on najamniku: 

— Hajde, more, šta čekaš? 


I tako, natjera konja u vodu. Pođe preko vode, kad tamo 
malo dalje skide ga voda, a konj ispliva i vrati se putniku na 
obalu. Uhvati on konja. Kad ima šta vidjeti; pune bisage para 
ostale na konju iza utopljenika. Povede konja malo nizvodno. 
Naiđe na ćupriju i pređe preko vode. Pribije ga noć u putu 
i on dođe kod jedne kuće i upita da prenoći. 

Kad uđe unutra, domaćin pir-ihtijar, a žena, mlada kao 
djevojka. Musafir se zabrinu. 

— E, šta ću, pobogu nejmam kud dalje, dao sam dukat za 
r'ječ, a konak me pribi baš kod stara čovjeka, a mlada žena. 
Bilo pa bilo — reče u sebi, i smjesti se na jedan krevet pored 
vrata. Onaj starac sa ženom ode u sobu. Starac zaspa, hrka 
ga stoji, kad u neko doba noći poče neko da kucka na vrata. 
Musafir, bajagi spava, a od sna ni habera. Kad se pomoli, ne- 
kakav brko i uđe mladoj ženi u sobu. Musafir ču kako se oni 
sašaptavaju: 

-— Zakolji ti moga čo'jeka, a ja ću zapomagati i reći da 
ga je musafir zakl'o. 

Malo zatim, stade krkljanje, zakla čovjeka. 

Brko pođe da izađe, a musafir neprimjetno odreza jednu 
krpicu sa peša njegova džubeta i ostavi je kod sebe. 

Žena izletje, zapomaga: 

— Narode, pomagaj! Zakl'o mi musafir čo'jeka!!! 

Tako ti zaptije dokopaše musafira i konja mu, pa pravo 
kajmekamu. Kajmekam ga pita: je li on ubio, a on kaže da nije, 
kad I nije. 

— E, ako nisi, a kad znaš ko je, sutra ćemo izvesti sve 
muške glave na livadu, pa ako znadneš ko je, dobro je, a ako 
ne znadneš, ko je, onda ti si! Glave ti nije! 

Kad je svanulo, telal sazva sav muški svijet i naredi da svi 
moraju kroz kapiju proći. Tako i bi. Prolazili, prolazili i svi pro- 
đoše, samo kajmekam i njegov zamjenik nisu. 

— Prođite i vas dvojica — reče im musafir. 

Kajmekam prođe, a za njim i zamjenik mu. Musafir ufati 
zamjenika za džube i reče: 

— Ovaj je! 

— Ma kako će on biti, kad je to moj zamjenik?! 

— Ma, on je vala, i glavom i bradom! 

Izvadi iz džepa zakrpu, i prisloni je na peš džubeta kajme- 
kamova zamjenika, kad ona odgovara ko prava. A i jest prava. 

— E, dobro, pošteni putniče, evo ti konja, a brku ćemo mi 
na vješala. 

On krene kući. Kad je stigao kući, sve se zgrade porušile, 
sve se promijenilo. Jedva poznade svoju kućicu. Pope se na 
tavan i pogleda sobu: kad, nakav čupo leži na krilu njegove 
žene, a ona ga miluje. On poteže pušku, ali se sjeti onog trećeg 
savjeta, onog dede iz kuće gdje je prenoćio prvu noć: Što 
si naumio, odumi!s 

Vrati se i pokuca na vrata. 

— O, mumine! 

Žena skoči i reče: 

— Sine, skoči de', njeko viče, pitaj za babu! 

On uđe u sobu i viđe da mu je onaj čupo sin. 

Konja doveo, pare donio, sretno živio, a od starog age 
ni traga nema. 

Zabilježio: Č. N. 

Dženabet 


Odlegao muderis sa ženom, pa ga u tome i zora našla. 
Kad začuo ezan na munari, a on džunup. Muderis skoči pa će: 

— U nemuslimana nema ništa bolje od toga što se ne 
kupaju kad su džunupli. 

Jedan mladić učio pred tim muderisom u Sarajevu, i kasnije 
mladić otišao u Madžarsku i tamo se zagledao u Madžaricu 
— nemuslimanku. Zavoljeli se i zaručili. CGura je prešla na 
islam. Počela klanjati i ramazan postiti. 

Roditelji joj nikako nisu dali da se uda za njega, a ona 
se od silne ljubavi, razboli. Kad je osjetila da će umrijeti, rekne 
svome zaručniku: 

— Kad umrem, gledaj gdje će me zakopati. Tata će sa mnom 
poslati velike pare. Dođi, pa me otkopaj i pokupi pare. Meni 
to neće trebatl. 


Tako je i bilo. Ona umre, a otac spremi velike pare. Mladić 
vidi gdje su je zakopali i kad se unoćalo, on uzme fenjer i na 
groblje. Kopaj, kopaj, i otkopa. Kad tamo u kaburu onaj njegov 
muderis iz Sarajeva što ga je učio, a cure nema nigdje. U 
muderisa bio prsten na ruci. On ga skine, zatrpa kabur k'o 
što je i bio pođe svojoj kući. 

— Vala, hoću da idem kući u Sarajevo, da vidim je li živ 
muderis, a ako ne bude, da vidim gdje su ga ukopali. 

Dođe muderisovoj ženi. 

-— Je li muderis živ? 

— Bogme nije, umro je davno. 

— Hajde mi kaži gdje je ukopan, da mu što proučim. Ja 
sam pred njim učio. 

Ona mu reče gdje je ukopan, a on kad se unoća, uze fenjer, 
zagrnu se i otkopavaj. Otkopa kabur, kad tamo, u kabru ona 
njegova zaručnica i pare. On pokupi pare, a kabur zagrne. 
Vrati se muderisov'ci s groblja i pita je: 

— Boga ti muderisovce, šta je učinio muderis, te je otiš'o 
brez dina i imana na onaj svijet? 


— Vala, ne znam da je išta učinio — odgovori muderiso- 
vica — samo je jedno jutro osvan'o džunup, kad je zaučio 
ezan i rek'o: U nemuslimana nejma ništa bolje, nego što se 
ne kupaju kad su džunupi.e Belićim je zbog toga; ja drugo ništa 
ne znam. 

Zabilježio: Č. N. 

Ženski šer 


Svako jutro zasretao šejtan nekog poštenog čovjeka, ali 
mu ovaj ništa nije ujisao. Anamon ode nekoj vještici i kaže 
joj za to. 

— Eh, lahko ću ja to udesiti — reče mu vještica. 

šejtan joj obeća da će joj kupiti papuče ako ga zavede. 

Jedno jutro pošteni čovjek pođe u džamiju kraj njezine 
kuće, a ona vještica se raspomaže i izleti pred njeg. 

— Hajde, čo'ječe, pobogu, slabo mi d'jete, da vidiš. 

— Ama, stani, ženska glavo, dok se vratim iz džamije. 

— Nemoj, pobogu, nego hajde sad! 

Tako se on uvrati. Kad tamo, dijete leži u bešici, a čaša 
na hastalu. Rospija zakapari vrata i zaprijeti: 


— Dede, il! ćeš popiti čašu, iI' ćeš zaklati d'jete, il' ćeš 
me ...?! 

Našao se u jadu, pa nezna šta će. 

— Vala, popiću čašu, pa ću doći tobe i ništa neće biti. 


Popije čašu, ali okrene mu se pamet, te dijete zakla, pa 
i njoj udari na obraz. Ona izletje pred kuću: 


— Pomagajte, ljudi, zakla mi neki čo'jek d'jete i udari mi 
na obraz! 


Eto ti zaptija, zgrabe hudnjaka i povedu ga na vješala, a 
šejtan došao i poturio ramena pod noge i viče mu: 


— Ne boj se, ne boj se... 

Tad ga malo podigne i reče: 

— Pogledaj preko polja. Vidiš li što? 

— Vidim, goni čo'jek preko polja puna kola poderane obuće. 
— E, vidiš, 'nol'ko sam ja poder'o dok sam tebe zaveo. 
Anamon se izmakne, a čovjeka objese. 

Kupi anoman rospiji papuče, ali joj ih ne smjede dati iz 
ruke, nego ih stavi na dugačku motku bojeći se da i njega ne 
sojiše. 

(Nije šala, sinko, ženskog šera, gore ga se čuvat' neg' 
šejtanskog!) 

Zabilježio: Č. N. 

Đerđelez Alija 


Otišao Đerđelez Alija kod cara i veli mu: 


— Care, tebe prevariše i uzeše ti zemlju murtati. 

— Ne more bit'. 

— E, more! 

— Prvi što je do tebe i što ti je imam, šejh islam, prvi 
je murtatin, a ti klanjaš za njim! A i ostali prviši su ti mur- 
tati! 

— Pa šta ćemo tome?! 

— Lasno ćemo! Dadni ti meni pola muhura da ja sudim, 
a šta uradim da mi ne makariš! 

Car mu je dozvolio, dao mu pola muhura, a šta uradi, neće 
mu makariti. : 

Alija otišao kod kovača, namjestio dobru sjekiru, digao. na 
rame, pa u carsku bašču. Zašao, te siječe mladu bašču, a staru 
ostavlja. Kad to vidjela careva edba, caru će: 

— Vidiš li, šta si mu povjerio?! On ti posiječe mladu 
bašču! Niko to ne radi, svako siječe stara drveta, a on, jok, 
no, siječe mlada! I 

Car otiđe kod njega. 

— Šta to činiš, Ali?! 

— što me pitaš?! 

— Upropasti mi bašču, svako siječe staru, a ti od reda, 
pa siječeš mladu. 

— Ti si mi rek'o; što uradim da mi nećeš makarit"! Ja 
care, hoću da uradim što sam naumio i dede sutra da mi 
pokupiš c'jelu svoju edbu da him održim govor! 

Car ih je sviju pokupio. Đerđelez Alija im je govorio: 

— Vas zanima što ja siječem mladu carsku bašču. Meni 
je car povjerov'o i dao mi je pola njegova muhura, te da se 
niko ne smije protiv mene buniti! : 

Zatim se okrenu caru: 

— Care, za kim obavljaš namaz?! 

— Za šejh islamom! 

—- Eh, on ti je pravi murtatin! 

Šejh islam se pobuni, poče da pobija. Đerđelez Alija nije 
imao prigovora, nego skoči, lati se sablje, udari ga šamarom, a 
ahmedija mu spade s glave, a krst ispade iz ahmedije. 

— Šta je ovo?! 

— Ja je ispod moje kape ili iz Alijine šake! — odgovori 
šejh islam. 

Alija naredi te mu skinuše čizme. U čizmama nađoše ha- 
majliju. Tad Alija mahnu sablju i odsječe mu glavu. Poslije zađe 
sjeći redom. Ostavi samo dvojicu od čitave edbe. 

U to se raja pobunila, a Đerđelez Alija uze konja i viknu: 

— Ko god se pobuni i ne šćedne kako ja hoću, ta' je glavu 
izgubio! Što mi neće dorat zagazit' u krv do kolana, zaustavit' 
sablju neću! 

Išao je tako iz grada u grad, dok nije doratu došla krv 
do kolana. Pošto nije sve posjekao koje je bio naumio, produži 
dok mu dorat ne zagazi do sedla. 

— Dur, Ali, — ču se nepoznati glas. — Ti pregna preko 
mjere! Znaš dokle si rek'o?! 

Alija ostavi sablju i dalje krenu mirno. Naiđe preko Peštera 
i, upravo kad naiđe preko Ugljanskog polja, ožedni. Ugleda 
čobane i upita ih: 

— Ima I' igdje vode da se pije?! 

— Ima jedna bučvara, daleko je, mi te ne možemo odvesti, 
idi tamo i najćeš je. 

Alija srete drugog čobanina. Zamoli ga da mu kaže za 
vodu. Čobanin mu reče da zna, samo je malo podaleko. Alija 
ga zamoli da ga odvede do nje da ne bi vrljao. 

— Vala bi te poveo, ali će mi se pogubiti ovce pa šta 
onda. Dobro povešću te, pa nek se pogube sve! Čuo sam od ljudi 
da je sevap napojiti žednog taman da mu je voda do usta. 
Ako traži, napoj ga! 

Aliji se svidje pa zviznu, a ovce sve dođoše i zaplando- 
vaše se u njegovoj sjeni. 

Zajedno krenuše tražiti vodu. Kad dođoše do jednog ka- 
mena, Alija stade uz njega, pomoli se Bogu, izvuče sablju, 
=bismillahix reče i udari po kamenu. Kamen se razdvoji i voda 
poteče kao pravo vrelo. Alija pade na koljena, napi se hladne 
vode, zatim napoji svoga dorata. 

E, poslije se tu malo odmorio, krenuo dalje i đe se god 
odmar'o poznaju se otisci na kamenju đe je sjedio do dan 
danas k6 da je u kal stao. 

Kad je Đerđelez prolazio kroz polje, iš'o, te se umorio i 
rek'o: 

:Polje, koliko si, pusto li si, slana te ubila, pa mu bilo 
žao da ostane kletva na njega, te je dod'o: 

sSlana te ubila, stoka te pritisla!- 

Tako i jes, ima slane u sred ljeta, a i stoke je uvijek puno. 


Zabilježio: H. R. 

Još si zelen za idžazetname 


Jedan muderis držo ders u nekoj medresi. Imao je neko- 
liko softi. Na kraju školovanja je djelio idžazetname. 

U razredu su bili pored ostalih i jedan dobar i jedan loš 
softa. Kada je dijelio idžazetname, njih dvojicu je izostavio, 
i rekao: 

— Vama dvojici ću dati posebno, kada budemo sami! 

Dogovore se jedan dan da dođu na jedno mjesto zajedno 
sa muderisom i da donesu po kokoš i po nož. 

Kad su došli, muderis im reče: 

-— Uzmite kokoš i nož i sad idite i zakoljite ih, ali da vas 
niko ne vidi! Poslušaše ga i odoše. 

Kad se vratiše, onaj bolji talib nosi nezaklanu kokoš, a onaj 
slabiji zaklanu. Muderis upita ovog boljeg: 

— Šta si radio i zašto nisi zakl'o kokoš? 

— Tražio sam mjesto, sakrivao se, ali gdje god da se 
sakrijem, vidi me Bog! 

Dobro, a ti, šta ima s tobom, kako si ti zakl'o kokoš? 

— Ja sam se sakrio i niko me nije vidio. Zakl'o sam je 
kako treba. 

— Još si zelen za idžazetname — reče mu muderis, moraš 
ostati još jednu godinu. 

Zabilježio: K. F. 

Naplatio tri smrti 


živio neki gazda-gulikoža sa svojom ženom u bogatstvu f 
izobilju. Jednog dana on odluči da traži slugu. Tražeći tako 
slugu, naiđe na tri brata, od kojih najstariji ponudi da služi. 
On ga primi, ali prilikom pogodbe reče najamniku da nikom 
ništa ne smije biti krivo, ni njemu, niti slugi. Kome bude krivo 
izgubiće glavu. Jednog dana gazda posla slugu u šumu da nasi- 
ječe drva. Kada je bilo vrijeme užine, sluga pogledao, pogledao, 
ali gazde ne bi. Njemu to dozlogrdilo te on uze sjekiru na 
rame i krenu kući. Kad stiže, upita gazdu: 

-— Gazda, što mi ne donese ručak? 

— Je I' ti krivo? —- upita gazda. 

— Jes' mi krivo! 

Tako ti sluga izgubi glavu. 

Sad se ponudi mlađi brat za slugu. Gazda ga primi, ali 
pošto i ovome bi nešto krivo, i on izgubi glavu. 

Gazda posla i trećeg u šumu. Sluga je radio i već se poče 
smrkavati, a gazda ne donese ručak. Sluga nasječe drva i u 
akšam krenu kući. Kad je došao, za večerom upita gazdu: 

— Dobro, gazda, zašto mi nisi donio ručak? 

— Nisam htio! Je I' ti krivo? 

— Nije mi krivo — odgovori mladić. 

Ujutro je gazda poslao slugu da ore volovima. Sluga je 
orao i gotovo sve poorao, ali gazda ne donese ručak. Sluga 
lijepo ispregne Šaronju iz jarma, zakolje ga i na jarmu ispeče. 
Dobro je ručao, te dođe kući. 

— Zašto mi nisi donio ručak, — upita gazdu. 

— Nisam, a je I' ti krivo? — osoro će gazda. 

— Nije mi krivo, a je !' tebi krivo što sam zaklo Šaronju? 

Poslije nekoliko dana gazda i sluga su pravili košaru za 
ovce. Napraviše je, ali nigdje ne ostaviše vrata. Gazda posla 
slugu da zatvori ovce. 

Sluga je jednu po jednu ovcu ubacivao kroz krov košare. 
Sutradan je gazda otišao da pusti ovce. Kad je tamo došao, 
a ono sve ovce mrtve. 

Vidi gazda da sa slugom ne može izaći na kraj, te se sa 
svojom ženom posavjetova da napuste svoj kraj i imanje. Naredi 
joj da spremi sve sporedne stvari i ujutro da krenu. To primi- 
jeti sluga, te on izbaci iz sehare sve stvari, a on leže u seharu. 

Ranim sabahom gazda i gazdarica krenuše na put, kako 
ih sluga ne bi vidio. Akšam se već bio spustio, a gazdi otežala 
sehara. Odlučiše da prenoće kraj jedne rijeke. Pošto su spre- 
mili jelo, gazda reče gazdarici da metnu sofru da večeraju. 
Kad gazdarica otvori seharu, nađe se u čudu. Iz sehare viknu 
sluga: 

— Gazda, evo mene opet, je !' ti krivo? 

— Nije mi krivo, ali idi i saberi nam granja da naložimo 
vatru. Sluga ga posluša, a za to vrijeme gazda reče ženi da 
ona legne do njega, a nek sluga do vode. 

— Kad te noćas gurnem, a ti njega otisni u vodu, reče joj. 

— Hoću, moj efendija, hoću. 

Ali u toku noći sluga promijeni svoje mjesto te leže do 
gazde. Gazda, misleći da je do njega žena, gurnu slugu, a ovaj 
otisnu gazdaricu u vodu i jadnica se utopi. 

Vidjevši da nikako ne može izaći na kraj sa slugom, gazda 
se dade u trk, a sluga za njim. Sav zadihan, gazda dotrča 
do jednog groblja gdje su ljudi kopali mezar. On im na brzinu 
ispriča da bježi od potjere i zamoli ih da ga zagrnu u taj 
mezar, s tim da mu ostave mali otvor da može disati. Oni to 
i učiniše, a potom se raziđoše. 

Sluga je to sve gledao i kad je došao do mezarja, poče 
da buče k'o vo. Gazda, pomislivši da je to stvarno vo, povika: 

-— OĆI oć! primijetiće me sluga!... 

Sluga raskopa mezar i udavi gazdu. Odnio ga je do rijeke, 
stavio ga na splav kao da sjedi i pustio splav niz vodu, a sam 
je pošao obalom za splavom. Kod rijeke su prežali lovci i kad 
ugledaše čovjeka, povikaše: 

-— Bježi, budalašu jedan, ometaš nam lov! 


Lovci se rasrdiše i opališe nekoliko metaka da ga malo 
uplaše. U tom času sluga zapomaga: 

— Šta vam je, ljudi, ubiste čovjeka! Šta dajete da vas ne 
tužim! 

Uplašeni lovci mu dadoše sedam tovara blaga, te on kupi 
fijaker i konja. Gazdu posadi pored sebe | nastavi put prema 

kasabi. Stiže oko ponoći. Pokucao je na vrata jednog hana. 
Unutra je čuo razgovor, ali mu niko nije otvarao. Vidjevši da 
mu niko neće otvoriti, poviknuo je: 

— Otvorite ili ću se ubiti! 

Kad domaćini otvoriše, on opali iz puške. Ljudi istrčaše 
napolje i zgledaše se. On im pokaza na gazdu i reče: 

— Zašto mu ne otvoriste, pa čovjek se ubi! Vi ste krivi 
za njegovu smrt. Šta dajete da vas ne tužim? 

Bogme, i ovi mu dobro platiše. On na kraju svega sahrani 
gazdu i podiže mu spomenik kakvog još niko nije vidio. 


Zabilježio: Z. M. 

Božiji farz 


Slušao jedan mladić dersove kod nekog alima. Bio je mno- 
go nemiran i hašarijast. Tako ga je jednom taj alim, zbog ne- 
stašluka, istjerao van. Lutajući po gradu otišao je do pekare 
da kupi somun. Dok ga je kupovao, upitao je pekara: 

-— Kakva je ovo galama i ovoliko spremanje po gradu? 

— Zar ne znaš da danas dolazi car sa svojom porodicom 
i pratnjom. Idu u hamame. Car ima ćerku i običaj je da, kad 
ona ulazi u hamam, ostavi papuče pred vratima. Ko hoće da 
je zaprosi, taj uzima papuče i stavlja ih pod pazuho. Kad ona 
izađe iz hamama, i kad vidi ko joj je uzeo papuče, ako joj 
se bude svidio, kaže: -Hajd'mo mome babile — a ako kaže: 
Daj moje papuče!e toga je odbila. 

On mu se zahvali i ode od njega pravo pred hamam. Uze 
papuče i pričeka dok ona izađe. Kad je izašla, rekla mu je: 


— Haj' ti sa mnom kod mog babe, pa ćemo vidjeti šta 
će on reći! 

Odu caru na dvor. On ga lijepo primi, upita ga da li on 
prosi njegovu kćer. Mladić klimnu glavom progovorivši drhta- 
vim glasom: 

— Prosim je. 


-— Dobro, kad je tako, — odvrati mu car — ja ne tražim 
od tebe bogatstvo, nego, eto, prohodaj s vezirom po dvoru 
da vidiš svoje bogatstvo. 


Hodao je on tako od podne do mraka. Zasjenila ga je lje- 
pota i sjaj. Buljio je na stvari oko sebe i na sve drugo je 
zaboravio. 


Kad se vrati caru, car ga upita da li je sve pregledao i 
kako mu se sviđa. Opet klimnu glavom i prozbori da je sve 
plaho lijepo i da on nema prigovora. 


— A jesi li ti klanj'o, upita ga car. 

Mladić se malo zbuni i, oklijevajući, potvrdi: 

— Jesam ... klanj'o sam. 

— A gdje si klanj'o? 

— Pa eto... ovaj, klanj'o sam... tu i tu... 

— Kad ćeš klanjati kad si cijelo vrijeme hodo'? 

— Pa, znaš... nisam klanj'o. 

— E, dragi si moj, ti si se izgubio u tom sjaju i bogatstvu 
i zaboravio si Božiji farz, a još ništa nije tvoje. Šta bi bilo 
da je tvoje? Ti nisi za moje 'ćerke i za mojih dvora. 


Zabilježio: K. F. 

Siroče 


U jednom gradu živjelo je jedno siroče. Nije imalo ni rodi- 
telja niti ikoga svoga. Spavalo je na ulici, a jelo je što bi mu 
ko dao. Tako je jedne noći, kada je bilo malo pohladnije, pa se 
nije moglo smiriti i zaspati, ustalo iz svoje postelje i lutalo 
po gradu. Lutajući tako, dođe pred džamiju i vidje da unutra 
gori svijetlo. Bahne unutra i primijeti gdje dva čovjeka sjede 
pred mimberom. Okrenuli se jedan prema drugome a među 
njima hastal, na njemu kitab, a pored hastala sofra. Okrenuše 
se prema djetetu i upitaše ga: 

— Šta tražiš, drago dijete, ovdje? 

— Zalutao sam vrlijajući po gradu jer nisam mogao da 
spavam od hladnoće. Vidio sam svijetlo u džamiji, pa sam ovamo 
svratio. 

— Uzmi ovaj bardak, reče jedan od njih dvojice, uperivši 
prst u bardak, i natoči ga puna, na šadrvanu pred džamijom. 

Dječak ustade, uze bardak i ode na vodu. Stavio je bardak 
da se toči i zvrijao okolo, kad najedanput spazi vrata s druge 
strane džamije, zaboravi na bardak i uputi se vratima. Vrata 
su vodila stepenicama do na munaru. Ispeo se na šerefe i 
ponovo spazi druge stepenice. Pređe preko njih i nađe se u 
drugoj džamiji. Tu je zaspao, odmorio se, ali ga probudi buka 
i galama ljudi. Mnogo ljudi ulazilo je u džamiju i redalo se u 
safove. Vidio je da je vrijeme džumi-namazu. Tu je klanjao, 
zajedno s njima i pri izlasku priđe mu jedan čovjek i upita ga: 

-— Da li si voljan da čuvaš moju stoku? 

— Jesam — reče siroče. 


Odveo ga je kući, nahranio, a onda ga izveo u bašču i 
pokazao mu gdje će čuvati stoku. Tu je bilo mnogo voćaka. 

-— Evo, sad uzmi koju god hoćeš — reče mu domaćin — 
i koliko god voća hoćeš da ti otkinem i da dadem, samo kad 
budeš čuvao, ne diraj ništa. 

Siroče na to pristade i obeća mu da neće sam brati voće.. 

Sutradan, kada je otjerao stoku na pašu, trgao je i jeo 
voće koje mu se sviđalo. Kad se vratio, domaćin je na njemu 
primijetio da je trgao jabuke, i rekao mu da ga pogleda u oči. 

— Uh, oči ti pune harama! Kako si me prevario! Nisi ti 
za mene, nego hajde otkle si i doš'o! 

Otišao je u džamiju, ispeo se na munaru i kroz ista vrata. 
se vratio. Kad je došao do bardaka, on je bio pun i voda je 
istjecala iz njega. Uzeo ga je i unio u džamiju. Za hastalom 
su i dalje sjedila ona dvojica. Donio im je bardak i stavio ga. 
pored njih. 

Oni mu rekoše: 

— Ti si nepouzdan; nisi za nas! Idi, brate, dalje i traže 


glavi selameta! 
Zabilježio: K. F. 

Bismillah 


Spremi se Hase za konak u mlinu. Zasu dosta žita u 
mušnjak i naloži vatru na ognjištu. 

Spuštao se mrak. To veče fino za rastavak. Hase je pušio 
na lulu. Sjedio je na pragu mlina i sejrio okolo. Babin budžak 
je sve više crnio. Uđe Hase u mlin i zatvori vrata, a ni napa- 
met mu ne pada da reče: bismillah. 

Približavalo se gluho doba noći. Odjednom, ču on nekakvu 
galamu i orgijanje. Sve jače i jače. Nekakav silni svijet sruči 
se pred mlin. 

— Hoćemo li večeras ovdi? 

— Hoćemo, on nije rek'o bismillah, pa neće ni sad reći. 

— Jedan konjanik istupi ispred njih i uđe u mlin. Vatra 
je gorjela. Oni na vani sjahaše sa konja i zadjenuše pjesmu. 
Samo bi ga Bog Dragi znao na što je ličila, k'o da si punu 
vreću od deset var'ćaka, natrpao mačaka i pasa i sve to otisnuo 
niza stranu. Još dvojica njih uđu u mlin, a zatim se ču kako 
jedan nešto naredi svima. Brzo izađoše, ali se još brže vratiše. 
Sa sobom su nosili kanti, lonaca, mašljaka, dižvi, ćasa, rangi, 
lonaca s repom i bez repa... 

Odmah pristaviše lonac vode, objesiše o verige i zamije- 
šaše halvu. Ubrzo bi gotova večera, podjeliše je između sebe. 
Njihov starišina pozva i Hasu da jede s njima. On odbi, a oni 
mu ostaviše jedan tobuk halve na pendžer. Kad su jeli poveli 
su ga i rekoše mu da idu prositi mladu jednom od njih. Srce 
mu je jako tuklo, gotovo da iskoči. Branio se on, hudnjak, jer 
nema odjela i konja k'o oni. Ali za tili čas donesoše mu odjelo 
i dovedoše mu konja Bjelca lijepog i dobrog kao da je Tala 
Ličanina. Poznao je da je to njegovo novo od'jelo, baš pravo 
pravcato, koje je on oblačio u svitle obraze. Kradom stavi u 
jedan džep šaku luga, a u drugi šaku brašna. Pođoše. Kud 
sve nisu prošli, kud se nisu verali i gdje sve nisu bili. Najzad 

dođoše do mlade. Istim putem se vratiše, dovedoše mladu 
pred mlin. Tek tad nastade veselje. Igralo se, sviralo i pilo 
dugo. Prepade se Hase: 

— Šta je ovo, majko mila, hoće li me još neđe voditi — te, 
da bi mu Bog pomog'o, reče: -bismillahe. 

ču se kako horozi u selu pjevaju. 

Odjednom vidje da nema onih čudnih svatova, nestade i 
konja i suđa i odijela. 

Začudi se. Nikako da dođe sebi šta 'no bi, a Bogami se i 
prepade. 


Već se bilo uveliko razdanilo. Žito je samljeveno. Hase 
ga izgrabi brzo u torbu, podveza i razgleda naokolo po mlinu. 
Svud rasuto brašno, a na njegov ibret, na pendžeru isti onaj 
tobuk, ali ne halve nego fuškije. 

Pođe kući, kad za dovratkom mlina vidi zavezan brezov 
kolac, a to bio njegov sinošnji konj bjelac. 

Požuri što ga noge nose. Uđe u sobu, otvori sanduk i uze 
svoje novo odijelo, kad ono u jednom džepu lug, a u drugom 
brašno. Tek mu je onda bilo jasno kome je išao u svatove 
i s kim je imao posla. Od tad bi vajk, kad bi šta bilo radio, 
proučio euzu i bismilu, jer je čuo od njih da se oni služe onim 
stvarima koje su ostavljene bez sbismillee. 

Zabilježio: H. A. 

Bez čistoće sreće nema 


Negdje daleko u nekom pašaluku imao paša sina jedinca. 
Kada mu je sin odrastao, riješi paša da ga ženi. Jednog dana 
mu reče da pođe s njim kroz sela. Jahali su tako na konjima 
i vodili sa sobom svog telala. Paša reče telalu: 

— Sad ćeš udariti u bubanj, pa kad se narod sabere reći 
ćeš im: 

szčuj, počuj narode! Paša će sutra ići kroz sela. Davaće 
suhe šljive u zamjenu za smetlje. Koja djevojka, vaša kćerka 
više namete, dobiće više Šljivale 

I tako, pošto su razglasili, sutradan krenuše kroz selo troja 
kola suhih šljiva i za njima paša sa svojim sinom i telalom. 
Izlaze tako djevojke i svaka namela hrpe i hrpe prašine, a paša 
sve mijenja. Pregršt prašine dvije pregršti suhih šljiva. Obišii 
su tako sva sela. Iz jedne kućice izađe lijepa djevojka i reče: 

-— Dragi paša! Ja imam samo svoju majku koja je na 
postelji bolesna, pa sam sakupila ovo malo u šačicu prašine 
jer nejmam je više, i ako mogu dobiti za majku malo šljiva 
da joj spremim hošaf. 

To paši bi drago pa reče tiho sinu: 

— Sine, čini mi se da sam ti našao ženu, a sebi dobru 
snahu. 

Paša joj dade šljiva i zamoli je da pođe za njegovog sina. 

Djevojka se iznenadi. 

— Dragi paša, ja moram da pitam majku za to. 

Pošto je pitala majku i ona joj odobrila, reče paši: 

— Dragi paša, mi smo siromašne, men' se čini da nisam 
za Vas. 

-— Jesi — granu paša. 


I tako, sutradan dođoše svatovi i pašin sin se oženi, a 
staru majku dovedoše u pašine dvore. 


živjeli su sretno i ugodno. 
Zabilježio: O. 1. 


67 83 


Šejtanija 


Ono je bio u jednom selu nekakav imućan čovjek koji je 
imao dvije kćeri. Jedna je bila veoma lijepa i pametna, a druga, 
već devet godina kako je ostala bez pameti. Taj čovjek odluči 
da ide na Ćabu, ali se bojao da ona njegova luda kćer ne učini 
kakva zijana njemu ili selu, te on odluči da je sveže za direk 
u ćošku jedne odaje. Međutim, druga kćer, ona pametna, nije 
htjela ostati sama u kući. Bojala se lopova i hajduka, a {| jest 
cura, pa tako... Poslije jednog ranog sabaha lijepo babi za 
ruku, poljubi ga u nju i reče mu: 

— Dragi babajko! Ja ću ti ostati u kući, samo ako mi 
nađeš u ovoj našoj doli ravno trijes' cura s kojima ću kolati 
i zabavljati se. Ne bude li ji' ravno trijes', neću ostati. Radi 
kako znaš i umiješ, samo Šejtanije, hifizuhuma je bilo sto 
konaka od mene, ne vodi meni. 

Onda se lijepo povuče iz babine odaje u svoju. Babo nije 
imao kud, ispuni ono što mu kćer traži. Poče on tražiti 
cure. Traži, i traži... Dvadeset i devet nađe, ali tridesete ne- 
ma, pa nema. Ima i trideseta: Šejtanija! Samo hadžijina kćerka 
neće nje. A i gdje će, bolan ne bio, ona je rođena za sve 
marifetluke i belaje. Neće, ne d'o Bog! 

— Kćeri moja draga! — reče joj babo, evo sam ti naš'o 
dvajes' i devet cura, samo trijeste nejma u ovoj našoj dolfi 
osim Šejtanije. Pa, bogme, ja I' primi i nju, ja I' nećeš imati 
trijeste! 

— Pa dovedi onda. i Šejtaniju kad je tako — pomirljivo 
reče kćerka. 

I babo sazva sve cure u svoju kuću. Sve dođoše na vrije- 
me, a Šejtanija najzadnja. Kad je to sve sredio, babo ode na 
Ćabu. Svojoj pametnoj kćeri ostavio je jedan ćabenski tespih 
što je dobio na poklon od nekog hadžije. Lijepo ga svi ispra- 
tili. Sve se cure vratiše kući, a Šejtanija najzadnja. Tu prvu. 

noć igrale su i pjevale, kolale i veselile se. U to na vrata 
zakucaše neki k'o putnici. Nosili su nekakav drven sanduk i 
molili su da ga tu do sutra ostave, a konaka će tražiti na 
drugom mjestu. A to bili lopovi! Oni su u sanduk strpali dvo- 
jicu svojih akardaša i rekli im: 

— Kad mi zavičemo: =-Rasola prisola, hoćemo |' ga? vi 
ustan'te iz sanduka, ukradite ključeve i otvor'te nam vrata da 
pokrademo cure! 

I ko da ih odvedu u šumu, |, eto, nosio ih čavo... 

Sve cure navalile: Ne damo ga 'vamo ostaviti, ne damoe, 
samo će ti Šejtanija: 

— Ah, hoćemo, bogme, što nećemo! Putnici su, treba olak- 
šat' ljudima! 

I ona otvori vrata, primi sanduk, pa ponovo zamandali vrata. 
Ostaviše sanduk u neki ćošak, pa ponovo počeše kolati i vese- 
liti se. Istom će Šejtanija: 

— E, vala, u hadžijinoj kući mora sve biti čisto i obareno! 
Šta ja znam kakav je ovaj sanduk, more bit' da ima koja stje- 
nica... Nego, dajder ti vruće vode da mi njega obarimo! 

Druge cure pristaviše vodu, a Šejtanija uze za nožić pa 
provrti sanduk na nekoliko mjesta. Kad je voda proključala, ona 
ti lijepo svu vodu iz kotla prosu kroz one đole što je izvrtila 
i, obari sanduk. 

Tako prođe i noć. Kad je zarudila zora, lopovi počeše vikati: 

— Rasola prisola, hoćemo I" ga! Rasola prisola, hoćemo 
I' ga! 

Tako oni nekoliko puta, a niko se ne javlja. Više i njima 
dojadilo, kad se na vratima pojavi Šejtanija: 

— Evo vam, putnici, vaš sanduk što ste ga ostavili! Samo, 
mi smo ga obarile i očistile! Znate, hadžijina je kuća, pa ne 
smije ništa biti pesinjijivo! 

Lopovi se pokunjiše i odoše. 

Prolazile su noći. Jedne noći, dok su druge cure igrale, 
Šejtanija se pope na verige i ugasi vatru na ognjištu. Zabri- 
nula se ona pametna hadžijina kći. 

— Ah, šta će sad cure brez vatre? Nit' se more jelo zgo- 
tovit', nit' se vidi, a biće i studeni. 

Šejtanija izađe na meraju i vrati se rekavši hadžijinoj kćeri: 

— Eno se na onom brdu vidi vatra. Haj'mo ja i ti da do- 
'nesemo koju glavnju. 


Tako i bi. Njih dvije se poprtiše pa kroz noć na ono brdo. 
Stigoše gore kad imaju šta vidjeti: tri hajduka pospala kod 
vatre, a ovan se peče na žaru. Hadžijina kćer brže-bolje za 

dvije glavnje pa bježi, a Šejtanija za ovna pa za njom. Taman 
one niz brdo Ii da će u šumu kad se probudiše hajduci i nada- 
doše za njima. Njih dvije okrenuše iznad sela i sretno umakoše 
među cure, a seljaci, kad čuše galamu, poustajaše i u onoj 
gužvi nekako pohvataše hajduke i zatvoriše ih u hapsanu. 

Cure su u kući nastavile da sijele. Ponovo je gorjela vatra 
u kući, ponovo se kolalo, pjevalo i jelo meso od: ukradenog 
ovna. Hadžijina luda kćer je sve to zabezeknuto posmatratla. 

— Šejtanijo, grom te spalio — zavika pametna hadžijina 
kćer — kad smo krale vatru izgubila sam babin ćabenski tespih! 
Kako ću živa babu dočekati?! 

— Ah, ne brini! Ja ću njega naći, vidjećeš samo! — uz- 
vrati Šejtanija. 

I šejtanija se nadade tražiti. Opremi se kao da je puka 
sirotica i zaputi u selo. Tu je primi jedna stara nena. 

— Čuj, neno! Ja sam huda, sirota djevojka! Na udaju sam 
ali, ruha nejmam! Ako bi ti mogla u selu da mi malo ruha 
naješ! 

— Hoću, sirota djevojko! — reče nena. 

Krenuše po selu. Šejtanija je kitila ruho, a uz to se pro- 
čula po selu da dobro ogleda i vida. Dolazile su žene, a ona 
im svima ogledala. Dođe jedna žena i reče kako ne može da 
zanese i zamoli je za lijek. 

— Mogla bi' ti ja to, moja kono, udesiti, samo bi mi trebao 
tespih, ali koji je sa Ćabe! — reče Šejtanija. 

Obradova se žena i reče: 

— Ah, Bogami, dobro je! Ima jedan fin tespih što su oni 
hajduci ostavili kad su pobjegli iz hapsane, pa ako bude... 

Donese žena tespih. Bio je to baš tespih koji je izgubila 
hadžijina kćer. Šejtanija je ženi ogledala. Kad je završila reče 
neni: : 

— Fala ti, draga moja neno! Ovo sve ruho ja ću tebi osta- 
viti, jer ga ne mogu sada sa sobom ponijeti. Ja ću navratiti 
drugi put, a sad ću uzeti samo tespih. 

Nije ostalo još malo do hadžijina dolaska, kad opet jedne 
noći, dok su cure sijelile, Šejtanija na verige i ugasi vatru. 
Opet se zabrinu ona pametna hadžijina kćer: 

— Ah, kako ćemo brez vatre? Nit se more jelo zgotoviti, 
nit se vidi, a i postudeno je. 

— Ne brini, naći ćemo mi vatru — reče Šejtanija i opet 
se njih dvije uputiše da traže vatru. Ugledaše na jednom brdu 

veliku vatru. Kad su gore stigle imaju šta vidjeti; jedna sijeda 
nena na ovolikoj vatri pristavila nešto u kazanu, pa to miješa 
kutljačom. 

— Šta to radiš, neno — upita Šejtanija. 

— E, kćeri moja. Meni je sedamdeset i sedam godina. 
Ima devet godina kako ja ovako varim i ne smijem prestati 
— odgovori nena. 

— A što to? — reče Šejtanija. 

— Ja sam, kćeri moja, bila luda, pa su za mene ukrali 
pamet od kćeri jednog bogatog čovjeka. | ja sam postala pa- 
metna. | evo ima devet godina ja varim pamet toj njegovoj 
ćeri i da samo jedan čejrek prestanem, opet bi' poludila. 

— Pa mogu li te malko izm'jeniti? — upita je Šejtanija. 

— Kad bi 'tila, ćeri, bila bi" ti zafalna. 

Šejtanija uze za kutljaču i poče miješati po kazanu. Onako 
umorna nena je odmah zaspala, pa kad to Šejtanija vidje, nage 
onaj kazan pa poli po neni, a hadžijina kći uze dvije glavnje 
vatre i utekoše. 

U tom vremenu je luda hadžijina kći molila cure: 

— Cure, bone ne bile, pustite i mene da igram i kolo 
kolam s vama! 

Ne dadoše joj. Čim dođe Šejtanija ona je odveza, a ona 
sva vesela zaigra u kolu. 

Za koji dan javiše da se i hadžija vraća, svi su mu hitali 
na muštuluk, pa i Šejtanija. Ona povede i njegovu ozdravjelu 
kćer, poljubi hadžiju u ruku, pa mu je pokaza. Hadžija zapia- 
ka od radosti. 

Vele da je hadžija nagradio Šejtaniju sa devet tovara blaga. 
Tako vele, pa je!l' istina, nije 1', ne znam. 

Zabilježio: L. DŽ. 

Damad efendija 


Hajlrli i poslušnom djetetu umriješe roditelji, te ono osta 
kod nene. Nena se zamislila šta će s unukom i gdje će ga 
uputiti. 

— Hajde, sinak, u kasabu — reče jednom starica unuku 
kome je bilo već deset godina — i nađi skup djece! Ne dolazi 
mi dok ne naučiš sve ono što djeca znaju! 

Dijete ode u kasabu i nađe skup djece pred mektebom. 
Čekao je da se završi nastava i odu djeca, a onda ostade sam. 

— Što ti, mali, nejdeš kući? — upita ga hodža. 

— Boga mi, hodža, nena mi je rekla da nađem skup djece 
i da ne dolazim kući dok ne naučim sve ono što ona znaju. 

Hodži se sažali, pa ga zadrža kod sebe. Kod njega je ostao 
četiri godine. A onda mu hodža naredi: 

— Sinko, hajde ti u svoje mjesto i klanjaj svojim maha- 
ljanima. Evo ti ćitaba, mogu ti pomoći. 

Kad je došao, nena živa. 

— E, šta si naučio, kud si hod'o? — upita ga nena. 

— Naučio sam klanjati. Biću hodža našim ljudima. Evo 
da ti malo učim Kur'an ili Mevlud. 

— Boga mi, sinak, o' toga je mala fajda. Naši ljudi su 
tvrdi. Nego, idi ti tamo đe se ljudi skupljaju i nemoj dolaziti 
dok ne naučiš ono što ljudi znaju. 

Otišao je u jedan šeher, i tražio skup ljudi. Svratio u 
kahvu i odsjeo. Svi se ljudi raziđoše, a on ostade sam. 

-— Što, momče, nejdeš kući? — upita ga kahvedžija. 


-— Rekla mi je nena da nađem skupinu ljudi i da ne do- 
lazim kući dok ne naučim sve ono što ljudi znaju. 

Kahvedžija ga primi. Tu je ostao četiri godine. Mutio je 
limunadu, pekao kahvu i u svemu pomagao kahvedžiji. Usput 
je naučio igrati domina, tavle i svirati uz saz. Pošto završi 
četiri godine, kahvedžija mu reče: 

— Fala ti, sinko, valj'o si mi. Evo ti oka kahve i tri oke 
šećera, pa neni, ako je nađeš živu, peci kahvu, I evo ti saz 
pa sviraj! 

Momak poljubi kahvedžiju u ruku i krenu. Kod kuće zateče 
nenu. živu. 

-— E, sinak, šta si naučio? — upita ga nena. 

— Naučio sam peći kahvu, otvoriću kahvanu i zarađivati. 
Hoćeš li da ti zasviram i da te naučim igrati domina? - 

Ispekao je kahvu i pijući raspirlitao uz saz. 

— Sinko, o' tog nejma ništa. Mjesto je zabačeno pa će 
te ljudi slabo zijaretiti u kahvani, nego ti traži šta bolje. Njega 
malo i huja uhvati, pa reče neni: 

— Prodaj me! Što uzmeš za me, može ti biti dok si živa. 
A meni što dragi Allah dadne. 

Nena na to pristade. Navuče feredžu i u šeheru naručiti 
telala. 


-— Evo, ko će kupiti fina mladića! — viče telal. — Fin je. 
pametan, bistar, radin! Ravna mu na daleko nejma! 

Okupiše se mušterije pa se natječu. Izađe on na dvije 
stotine dukata. Uto naiđe vezir s pratnjom. 

— Šta je to? — upita. 

— Evo rob se prodaje — rekoše. Izaš'o je na dvjesta du- 
kata. 

-— Dobar, samo skup — odgovori vezir. 

— Rob ne može biti skup, insan je to — reče mladić. 
Veziru to bi prema mrtvoj glavi. Zar jedan rob da ga pobije? 

-— Evo od mene dvjesta | jedan dukat! 

Kad vidješe da se i vezir nazva mušterijom, svi odustaše. 
Isplatiše neni dvije stotine i jedan dukat. Mladić se s njom 
halali | krenu s vezirovim ljudima. 

Vezir naredi da mladića vode u Stambol i odredl dvojicu 
ljudi koji će ga zdravog i živog dovesti. 

Povedu oni mladića. Držali su ga svezana, a kad bi konačili, 
zaključali bi ga. Sumnjivo to njemu, jer ne bi ga bez razloga 
toliko čuvali. Putujući tako, dođu u jednu kasabu te navrate u 
kahvanu. Na zidu je visio saz, a jedan iz pratnje je volio njegov 
zvuk, pa zamoli kahvedžiju da zasvira malo. 

— Neka svira ko umije, ja imam posla i nije mi do bespo- 
slice — odbrusi kahvedžija. 

— Evo, ja bi' svir'o, samo mi odvež'te ruke — javi se 
mladić. 


89 


Odvežu ga, a on raspirlita. Taman potrefi onu pjesmu što 
se pratiocima sviđa. Svirao je dugo, a na kraju jedan od njih 
zamoli kahvedžiju da im proda saz. Kahvedžija pristane. 

Mladić im je usput stalno svirao. Malo su se obikli s njim, 
pa su mu pričali koga sve vezir u Stambolu ima. Rekli su mu 
da ima i kćerku. 

U putu naiđu na drugu kasabu. Svrate u han i zamole 
mladića da ih sačeka kod stvari dok oni odu malo do nekih 
ahbaba. Mliadić je uzeo zavežljaj i iz šuhve ispitivao šta ima 
u njemu. | prije mu je bilo sumnjivo što je bio vezan i što 
su ga stalno zaključavali. Nađe neku napisanu poruku. Otvori 
pismo, a kad ga pročita obli ga studen znoj. Vezir je pisao 
upravniku svoga dvora: Evo sam vam kupio roba za groba. 
Odmah ga pos'jecite, bez suvala i hesaba. Isplatite pratioce 
i javite da ste to učinilile Mladić skoči i upita kahvedžiju: 

— Imaš li ćageta, kak'og kalema i murećefa? 

Kad mu to kahvedžija dade, on izbuca ono pismo, pa na- 
pisa: "Evo sam vam kupio dobra momka, od dobre kuće, od 
dobri' junaka, hajirli je, pa me je za njim srce povuklo. Nani- 
jetio sam da svoju šćerku za njeg udam. Pa, kad dođu tamo 
odmah nićah učinite, isplatite pratioce i javite da ste to ura- 
dili.e - 

Dan po dan, konak po konak, stignu oni u Stambol. Predaju 
pismo i mladića, i vrate se. 


Vezirova hanuma se u čudu našla što mora dati kćer, jedi- 
nicu, za kupljenog roba. Onda je bio adet da vezir daje kćer 
vezirovu sinu i da vezir ženi sina vezirovom kćeri. Ali, što 
paša naredi uradit" je. Tako ona i uradi; udade kćer za Bo- 
sanca, a veziru je javila: -Uradili smo kako si rek'o. Nićah sam 
učinila našu šćerku za onoga roba i isplatila sam pratioce. 

Sultan ču da je vezir udao kćer za nekog roba, pa mu bi 
začudo. Spremi pismo vezirovu zetu da dođe, da ga vidi i da 
promuhabete. Vezirov zet se iznenadi, ali kad je to sultanova 
naredba, mora se ići. I 

Upravo, kad dođe tamo, sultan s nekim velikim musafirom 
iz druge carevine igra tavle. Nadviri se pa vidje da, će onaj 
pobijediti sultana. Išaretom pokaza sultanu kako će igrati i, 
Boga mi, sultan pobijedi. Onog doba igralo se za pokrajine, pa 
i tu sultan dobi. 

Muhabetio on s vezirovim zetom neko vrijeme, pa ga be- 
genisao i zavolio. Zvao ga je Damad-efendija. Izda mu teskeru 
i naredi mu da dolazi svaki dan. 

Negdje u to doba i vezir dobije poruku od svog dvora. 
Kad je pročita, pozeleni od huje. Kako se moglo sve tako 
okrenuti? Riješi da dođe u Stambol i sve izvidi. 

čula to vezirova kćerka, žena Damad-efendije, pa kazala 
svom čovjeku. Od tađa on poče kopniti. Kopni danas, kopni 
sjutra, primijeti to i sultan, pa ga upita; 

— Što je to, Damad-efendija? Nešto si blijed i svaki dan 
sve gori! 

— Vala ništa, onako... 

— Ne mere bit" ništa, nešto jes', samo ti nećeš da kažeš. 
Govori serbezi! 

Damad-efendija mu ispriča sve po redu. | kako je razbucao 
vezirovo pismo u kom je bilo napisano da ga odmah ubiju u 
Stambolu, pa kako je on prevario pratnju i napisao drugo da 
mu vjenčaju vezirovu kćer, pa eto, sad vezir dolazi. Sasjeći 
će ga. Sultan se na to nasmija, pomilova ga i reče: 

— Ne boj se, Damad-efendija, ja ću to sve urediti. Kad 
dođe vezir on će mi morat' dževab dat', a ja ću ga pobit'. Reći 
ću mu da je izdajica, da je munafik i pozvaću dželate da ga 
sasijeku. Kad dželati ulete, ti me zamoli da ga ne posiječem, 
i reci: Nemoj ga posjeći, tek je doš'o s puta; čekajte ga dok 
se smisli. Vidite da je star. Nemojte za moj hatarle | ja ću 
ga, Damad-efendija, pustiti. 

Dođe vezir, pa pravo sultanu. 

— E, šta bi? Ima I' bune u Bosni? 

— Sve je u redu, čestiti sultane! 

— Lažeš! Ti si izdajica i munafik! Posijecite ga! — dreknu 
sultan na dželate. 

Dželati skočiše, a Damad-efendija pade pred sultana i zamoli 
ga: — Pustite ga za moj hatar! Vidiš da je đuturum i umoran 
od puta, časni sultane. On će ti drugi dan sve bolje ispričati. 

— Dobro, za tvoj hatar ga puštam! 

Vezir dođe u dvore, blijed ko krpa. Upita ga žena kako 
mu je bilo kod sultana, a on poče pričati: 


-— Šuti, umalo me sultan ne posiječe. Da ne bi nekog 
mladića, i da me za njegov hatar ne pusti, preselio bi' na 
Ahiret. 

— A znaš li ti koje taj mladić? — upita ga pašinica, jer 
se sjetila ko bi to mogao biti. 

— Ne znam, odgovori joj vezir. 

— E, to je naš zet. On ti je spasio život i njemu se 
zafali. 

Vezir je i dalje mrzio zeta. Smišljao je kako da ga se 
otarasi. 

Tako vezir pred kapijom gdje su rasle karpuze, iskopa ve- 
liku rupu i potplati dželate da zakopaju rupu čim neko padne 
u nju. Jednog dana priđe zetu i zamoli ga: 

— Vala, zete, nešto sam hasta, pa bi' te molio da odeš 
u bašču i doneseš mi jednu karpuzu. 

On pođe, žena ga uhvati za ruku i povika: 

— Nećeš ići! Sjedi! 

— Hasta je. 

— Neka je! Ti nećeš ići! 

Povuče ga u sobu i zaključa. 

Vezir je sjutri dan pomislio; čim nema zeta, mora da je 
upao u onu rupu, pa zadovoljan krenu u bašču. Ali, ko drugome 
jamu kopa, sam u nju pada. Upadne vezir, a dželat! ga odmah 
zakopaju. 

Vezirova kćerka ode sultanu i sve mu ispriča. 

Sultan, tada, Damad-efendiju postavi za vezira. 

Dugo je bio vezir { s narodom lijepo postupao. 


Zabilježio: H. H. 

Vrijednost komšije 


Živio jedan siromah i imao dosta djece. Zaduživao se kod 
Jednog bogatog trgovca, koji mu je bio i komšija. Zaduživao 
se I zaduživao, pa to dojadi ženi i reče mu: 

— Vidiš, koliko smo se zadužili, da mi prodamo svoj ime- 
tak, pa da se odužimo. 

— Dela. 

Dođe mušterija i upita: 

— Pošto je sve ovo? 

-— Trista dirhema. 

-— Ne vrijedi tvoj imetak toliko. 

— E, ja prodajem imetak za sto pedeset dirhema, a kom- 
šija mi vrijedi isto toliko. 

čuo to onaj bogati trgovac, pa ga zapitao: 

— Zar sam ja toliko skup? 

— Ti si i skuplji. 

— E, kad je tako, vas ti dug poklanjam. 


Zabilježio: H. H. 

Ženidba mladog carevića 


Bio neki Ibrahimaga koji je živio dosta siromašno, a od 
evlada je imao samo jedno žensko dijete. Pa i to jedno bilo 
frljavo u oba oka. 


Ibrahimaga nije imao ništa od stoke. Imao je samo jednog 
jedinog pijetla koji je bio bez i jedne crne peruške. Budio ga 
je svako jutro na rani sabah. Nije ni kopao, ni orao, ni sijao, 
ni žnjeo, jer nije bio kadar, a nije ni zemlje imao. Komšije su 
ga pomagale, davale mu pomalo žita, a on je to sam nosio u 
vodenicu na svojoj grbači, mlio i opet donosio kući. Ako bi ga 
poneko iz sela sustigao u putu, uzeo bi mu vreću s brašnom 
da ga odmjeni, a on bi se, siromah, zahvaljivao: 

— E, fala ti, sinko, Bog ti platio! Da Bog da ti se leđa 
pozlatila! Da Bog da te sreća na svakom koraku pratila — i još 
stotinu blagoslova. 

Tako, jednoga dana, kad se vraćao Ibrahimaga iz vodenice 
u putu ga sustiže neki mladić i nazva mu selam. Ibrahimaga ot- 
pozdravi ne okrećući se da vidi ko je. Pomisli: -Dobro će biti, 
možda će se ovaj sjetiti, pa će uzeti ovu vreću da me malo 
odmijeni.se Ibrahimaga je stalno očekivao da će ga odmjeniti, 
ali uzalud. Tako putovaše poduže, a ništa nisu razgovarali. Na- 
iđoše pokraj neke njive na kojoj je sazrijevala pšenica. 

— Vidiš, amidža, dobra li je ova 'šenica! — napokon se 
javi nepoznati putnik — samo da nije pola tuđa. 

Ibrahimaga se okrenu, spazi jedra mladića, začudi se i reče: 

— Kako to, pola tuđa kad je ona jednog domaćina koga 
ja baš dobro poznajem? Ne sije on nikada 'šenicu napola, nego 
uvijek sam. 

— Znam i ja, amidža, da je on sam poor'o i posij'o, ali je 
ipak pola tuđeg u njoj. 

Ibrahimagi otežalo na grbači, pa kako vidje da nemože više 
da stoji i da se prepire s mladićem, nastavi put, ali i mladić 
krenu za njim. 

Naiđoše pored jednog groblja u kom su bile pokopane mno- 
ge Ibrahimagine komšije, prijašnji ahbabi. Mladić pomisli u sebi: 
Daj da opet ovog amidžu malo naljutim i da se malo našalim 
s njim. 

— Odmori, amidža, malo ovdi, da ovim lažovima proučimo 
po jednu fatihu. 

Kad ovo ču lIbrahimaga se još više naljuti, baci vreću i 
poče grditi mladića. 

-— Edepsuze jedan, dženabete jedan, firaune... zar moje 
komšije smatraš lažovima?! 

-— Jesu, amidža, jesu. 

Dugo se inadiše i, naposljetku, ponovo skupa nastaviše 
put. Došavši do pod jedno brdo uz koje su se morali ispeti do 
vrha da bi stigli do Ibrahimagine kuće, opet provali mladić: 

— Stani malo, amidža, da uzjašem na tu vreću, pa me iz- 
nesi na ovo brdo, jer sam se umorio. 

Kad ovo ču, Ibrahimaga od ljutine umalo ne potrča uz brdo. 
Grdio je bezobraznika, a ovaj se smijao i odgovarao kroz smi- 
jeh. Kada izađoše na vrh, Ibrahimaga sav znojav, kao da se 
kupao u rijeci, a mladić se zacrvenio od smijeha rukama se 
držeći za trbuh. 

Dođoše pred Ibrahimaginu kuću. 

— Zar putnika iz daleka kraja, a careva sina, nećeš da 
svratiš? 

— Jok, pasji sine, joki U moju kuću šejtani i ćafiri ne ulaze. 

Starac uđe u avliju i baci vreću pred kućna vrata. Ugleda 
ga njegova kći, koja odmah istrča iz kuće, zagrli ga, poljubi u 
ruku i upita je li se umorio i kako je prošao u putu. 

— Nikako, sinko — odgovori Ibrahimaga brišući znoj sa 
čela. Kći ga pogleda uplašeno pa ga ponovo zapita šta mu se 
desilo u putu, a on joj sve lijepo ispriča, samo Kad god spo- 
mene onog mladića, s ljutnjom procijedi: rdženabet jedane. 

— A znaš li ti, babo, ko je bio taj mladić? — upita ga kći. 

— Jok, sinko, nikad ga ni vidio nisam, a kamo li da ga 
znam. Kamo sreće da ga nisam ni vidio. Neću o tome više da 
pričam. Nego, de ti, kćeri, umijesi pogaču pa da ručamo. 

— Ali, babo, ti moraš toga mladića svratiti u kuću. Tre- 
baće mu hrane, iz daleka je vilajeta. A ako ga ne svratiš, more 
umrijeti od gladi. 

— Ama, šta to govoriš, šćeri, da nisi poludila — prodera 
se Ibrahimaga, — zar da onog dženabeta koji mi je zadao tolike 
muke hranim svojom grbačom. Umjesto da me odmijeni, uzme 
vreću i ponese malo, on traži da pojaše, da ga ja 'vaki star 
nosim! Jok, šćeri, nek' ga đavo nosi, neću više ni da ga 
vidim! 

— Ama, znadeš, babo, on je carev sin; trebaš ga svratiti! 
Biće i za nas bolje, — molila Je kći. Napokon on pristade. 

— Idi, babo, dovedi ga, a ja ću nam spremiti ručak. 

Ibrahimaga ode u onom pravcu kud je i mladić otišao i 
nađe ga kako sjedi u nekom hladu pod bukvom. Još uvijek se 
smijao Ibrahimagi, a kad ga ponovo ugleda, začudi se: 

— Šta je, amidža, što si doš'o! 

— Dođo' da te zovem svojoj kući na ručak — hladno će 
fbrahimaga. 

Mladić se nasmija i oni krenuše zajedno. 

Kad su stigli kući, uđoše u sobu u kojoj je bila Ibrahima- 
gina kći koja, kad ugleda mladića, zacrveni se i stidljivo ode 
u svoju odaju. Mladiću se ona dopala, samo mu malo pokvari 
volju što je frljava. Kad sjedoše i odmoriše se, mladić ispriča 
ko je on. Kaza se da je glavom carev sin i zamoli Ibrahimagu 
da mu oprosti što ga je naljutio { onda mu sve lijepo objasni: 
Ona pšenica je stvarno pola tuđa jer, što pozoblju ptice na 
njivi, što se prospe dok se pokup!, što pojedu konji dok ovrhu 
pa što opet pojedu musafiri kad svrate domaćinu... taman 
pola tuđe. 

Ibrahimaga se nasmija, pa mu potvrdi da je tako. Mladić 
nastavi: 

— A ono što sam te uvrijedio na groblju kad sam rek'o 
da su svi lažovi, neka znaš da jesu. Evo kako: dok su bili živi, 
govorili su: =ovo je moje, ovo je mojele a ništa nisu imali, 
otišli su bez ičega. Umrli kao što su i rođeni. 

A što sam ti, opet, pod brdom rek'o da te pojašem, želio 
sam samo da te malo naljutim da lakše izneseš vreću do kuće. 

Pričali su još puno vremena, a onda se Ibrahimaga podiže 
i donese sofru. Postavi je pred careva sina i poče donositi jelo 
po jelo koje mu je dodavala njegova kći. Kako !Ibrahimaga bješe 
plaho ogladnio, on onako uzgred pojede hranu iz jednog sahana. 
Đjevojka je bila spremila tačno dvanaest sahana raznih jela. 
Pa, kad su počeli da jedu, reći će carev sin: 

— Vala, amidža, svaka godina je do sad imala dvan'es' mje- 
seci, a ova jedan'es'. 

— Ove godine je babo iš'o u vodenicu, pa je mnogo oglad- 
nio — javi se djevojka iz svoje odaje. 

Pošto su dobro jeli, proučiše dovu, Ibrahimaga podiže sofru, 
pobrisa mrve pa ih odnese svom pijetlu te se i on dobro omrsi. 
Carev sin posjedi još malo vremena, a kad već htjede da ide, 
reče Ibrahimagi: 

— Vala, amidža, imaš dobru kuću samo su joj dimnjaci 
ukrivo — misleći na frljavost njegove kćeri. 

— E, care, ako su dimnjaci ukrivo, dim izlazi pravo — od- 
vrati mu djevojka. . 

Carev sin se iznenadi ovakvom odgovoru, te zamišljeno 
reče lbrahimagi: 

— Evo ti ovaj smotak konca, podaj ga svojoj šćerki, pa 
ako od njega izatke peškir da se pri abdestenju njime može 
potrati sva moja vojska, i još da pretekne, onda ću je uzeti 
za ženu. 

Kad ovo dobro sasluša, lbrahimaga se zabrinu, a carev sin, 
pošto je već malo odmakao, doviknu mu: 

— Kad izatke ovaj peškir, neka mi ga pošalje, a ja ću sa 
svatovima doći da je uzmem. Za doček se ti ne brini, ja ću 
poslati svoje sluge koji će ti urediti kuću i avliju. 

Ibrahimagu zaboli glava razmišljajući o tom čudnovatom 
peškiru pa, vrativši se kući, dozva svoju kćer te joj sve ispriča, 
a ona se slatko nasmija na to: 

— Ne brini se ti za to, babo, lahko ću ja to izatkati. — 
Ona uze jedno drvce iz šibice: . 

— Evo, babo, ovo mu pošalji u pismu i napiši mu: -Moja ti 
šćerka poručuje da joj od ovog drvceta napraviš razboj, pa će 
ti onda izatkati peškire. " 

Ibrahimaga uradi tako. Kad je carev sin dobio pismo, izne- 
nadi se i vidje da je ona pametnija od njega. Odmah posia 
svoje sluge da urede lbrahimaginu kuću i avliju i da mu jave 
da on dolazi sa svatovima. 


Sluge tako i učiniše; za heftu zablista Ibrahimagina kuća i 
avlija rekao bi da je pašin dvor. Kad htjedoše doći svatovi, 
Ibrahimaga sazva sav svoj komšiluk. Čim ih ugledaše kako do- 
laze, zapucaše iz pušaka. !Ibrahimagi drago što mu kći odlazi 
za careva sina, koji je baš tih dana naslijedio cara. Ali kad 
su svatovi odlazili od Ibrahimagine kuće, on se zaplaka za 
kćerkom. Šta će sad; mora ostati sam, a i. jest mu jedinica 
bila, pa... Komšije ga jedva utješiše. 


Kad su carev sin i lbrahimagina kći ušli u đerdek, pun 
dostojanstva reče joj: 

— Odsad si moja žena, radi što god hoćeš, oblači se što 
ljepše možeš, babi šalji para koliko god hoćeš, samo mi se 
nemoj miješati u moje poslove. 

— Dobro, — pristade mlada. 

Tako su živjeli jednu godinu dana. U gradu se desi neka 
krađa. Ukrali lopovi siromahu magarca i ovaj ih tužio baš caru, 
pa kad je bila presuda, lopovi rekoše da je magarca rodila 
deva, a siromah tvrdi da je magarac njegov i da lopovi lažu. 
Car naposljetku, presudi da je magarca rodila deva. Kad je 
za ovo saznala njegova žena, ne mogavši se uzdržati a da to ne 
ispravi, donese mu za ručak grožđe. 

— To je grožđe s vrbe — reče mu. 

Car se začudi. 

— Kako s vrbe?! Gdje će na vrbi roditi grožđe! 

— E, a kako je moguće da deva rodi magarca i da to još i 
carski sud potvrdi?! 

Car se zamisli. 


— U pravu si, ženo, ali znaš li ti da sam ti ja rek'o da 
se ne miješaš u moje poslove. E, kad nećeš da slušaš, uzmi 
iz ovog dvora što najviše voliš i kupi se svojoj kući! 


— Dobro — reče ona — samo pusti da do sutra ovde pre- 
spavam. 

Tako i bi. Te noći car je spavao sam, a ona je sjedila kraj 
njega i čekala dok on dobro utvrdi san, pa kad on zahrka, ona 
pozva sluge i naredi im da uzmu za krajeve dušeka na kojem je 
ležao car i da ga ponesu u lađu. Sluge tako i učiniše. Snesoše 
ga u lađu, a ona sjede do njega i naredi da veslaju. Kad su bili 
na pučini, probudi se car, pa spazivši gdje se nalazi | videći 
ženu pored sebe začudi se i upita: 

— Gdje smo ovo sad?! 

— U lađi, zar ne vidiš! — odgovori žena. 

— A što ćemo mi ovdje? 

Ona mu ispriča sve kako je uradila. 

— Ti si mi juče rek'o da uzmem sve što mi je najdraže 
iz tvoga dvora, i da idem svojoj kući. Ja tebe najviše volim pa 
sam tebe i uzela. 

— Priznaću da si mudrija od mene i zato ti dajem svoju 
titulu pa ti vladaj i ti sudi — kaza joj car. 

Ona se na to samo nasmija: 

— Ne, ne smijem, jer gdje žene sude krivo se prosuđuje. 
Oboje se nasmijaše i zagrliše pa se sretni vratiše u svoje 
dvore. 

Zabilježio: F. M. 

Predi, ženo 


Vidi muž da mu žena ne prede, a košulje se već počele 
glodati. On će svojoj ženi: 

— Predi, ženo! 

-—— Ma oprešću. 

Drugi dan, opet će on njoj: 

— Predi, ženska glavo! Sve žene u selu predu. 

— Ma, oprešću, bolan, šta se sikiraš! 

Opet, nakon nekoliko dana, muž reče ženi: 

— Ma predi, ženo, šta ćemo sutra obući?! 

— Šta si zagalamio, oprela sam! Ićemo danas na r'jeku, 
na bililo, da bilimo platno! 

Spremi žena kotao, sukno... | odu. 


Stavi žena u kotao vlakno, mjesto sukna, jer i nema sukna. 
Ona, u stvari, nije ni prela. Naloži vatru i pođe kući da sprema 
ručak, te kaže mužu: I 

— Ja odo' kući, a ti pazi na ovo sukno! Evo ti ova trklja 
i maši. Samo, pazi, ako išta prođe iznad ovoga kotla, sve će 
ovo sukno postati vlakno! 

Muž čuvao i mahao i stvarno mislio da ništa nije prošlo, 
ali kad žena dođe, natovari sto belaja: 

— Jesam li ti rekla! Eto, šta sam se džaba patila?! Bog 
ti ne d'o! Što nisi čuv'o, kad sam ti rekla?! Vidiš da je sve 
vlakno, a od 'nako lipog sukna ništa! Vi muške glave niste 
nizašta. 

Zabilježio: M. V. 

Rašak 


Kad vidje da mu žena ne prede, muž će ženi: 

-—— Predi, ženo! 

— Ma, oprešću — kaže njemu žena. 

— Predi, ženo! 

— Ma oprešću! 

I kad joj poslije nekoliko puta reče, ona će svom mužu: 


— Ja sam nješto oprela, ali nejmam raška da smotam, 
treb'o bi ti meni ići ušći rašak. Ali pazi, hoću da bude od drveta 
iz sredine šume. 


To reče mužu i, brže bolje prije njega, prikim putem ode 
u šumu i ponese kantu. 


Kad muž dođe i poče da siječe, žena će iza bukve: 
— Ko to siče, vuk ga jide! 


On se, bome, malo i prepade, ali poče opet sjeći. A ona 
rospija, opet zavika: 


— Ko to siče vuk ga jide! 

Tako i treći put, te se muž prepade i nagari kući. 

— Šta je ono, mog'o me je baš pojesti vuk, misli jadnik. 
Kad dođe kući, a žena za malo vremena dođe s vode. 

— Đe ti je rašak? 


— Ma, vala, ženo, nemoj ti više presti! Kad Ja ne mogu 
naći rašak, ne moraš ni ti presti. 


Zabilježio: M. V. 

Kapetan i Huso 


Služio Huso kod nekog kapetana. Njih dvojica se sprijate- 
ljiše. Tako u razgovoru, kapetan saznade da je Huso baš odakle 
je i njegov najbolji prijatelj. Jedanput Huso zamoli da ode 
kući. Kapetan mu dozvoli, ali da njegovom prijatelju usput ne- 
što ponese. 

— Hoću, brate, što neću — reći će Huso. 

Kapetan spremi tri dobra, pečena zeca i pismo. Sve to 
dade Husi. 

U putu Huso ogladni. Crijeva krče li krče. On zaviri u 
paket i, ugledavši zečeve, iznenadi se. Hele, on ti jednog 
smakne. A kad je došao kapetanovu prijatelju, predade preo- 
stala dva zeca. Kapetanov prijatelj otvori pismo i pročita ga. 
Vidi da nešto nije uredu. 

— Nuto, ovdi piše da mi šalje tri zeca, a ja vidim samo 
dva, — misli on u sebi. 

Te ti on odmah spremi pismo kapetanu. Tak'a i tak'a stvar! 

Kapetan Husu preda se. 

— Eh, momče! 

— Izvol'te, kapetane! 

-— Ja posla' tri zeca, momče! 

— Pa da, tri zeca, kapetane. 

— Ali prijatelj je dobio samo dva zeca, momče! 

— Pa da, samo dva zeca kapetane. 

-—= Ama, ja posla' tri zeca. 

— Pa da, tri zeca. 

— A prijatelj dobi samo dva zeca! 

— Pa da, samo dva zeca. 

— Pa, dobro, razumiješ li ti mene? Posl'o sam tri zeca! 

— Razumijem, kapetane, tri, tri zeca. 

Pa on je dobio samo dva zeca. 

Da, on je dobio samo dva zeca. 

To znači da si ti jednog smak'o! 

Pa što odmah ne kažete, pa neću vam valjda to ja 


kazati, — prozbori Huso. 

Zabilježio: L. Dž. 


Neznani delija 


Hasan-paša je imao od evlada samo jedno muško dijete. 
Bio je poštovan i cijenjen. Pred svoju smrt pozva sina: 

— Sine moj! Ostavljam ti u amanet sav ovaj imetak, pa 
dobro pazi! Ukoliko budeš radio pošteno i trošio umjereno, ne- 
ćeš nikada doći u priliku da prosiš, a ukoliko ostaneš bez 
imetka, nemoj prositi nego se objesi za ovaj direk, reče mu, 
pokazavši rukom na tavan. — To ti je moj amanet, sinko. 

Kad Hasan-paša umrije, njegov sin se odadđe piću i uživa- 
nju, lutanju po mejhanama i harčenju imetka. Tako dođe vrije- 
me, da nema šta da jede. Pomisli da ide prositi, ali se 
sjeti očeva amaneta pa odustade. Riješi da izvrši očev amanet. 
Kad uđe u sobu obuze ga strah pa se zamisli šta da radi, te, 
na posijetku, čvrsto odluči da izvrši očev amanet. 

Dršćući, prinese stolicu, pope se i natače konopac na 
vrat pa zamoli Boga da mu oprosti što to čini. Taman kad se 
opusti, pokaja se, ali nije bilo fajde; sve je bilo kasno. Direk 
se otkova i zajedno s njim pade na pod. To je upravo tako 
bio postavio stari paša. Sin je bio sav sretan što se spasio 
vješala, pa zahvali Bogu. Kad vidje kako se iz razbijenog direka 
prosuše dukati, silno se obradova. Dugo je molio Boga za sreću 
duše svoga oca. Blago opet poče trošiti neumjereno. Za nepunu 
godinu dana opet je bilo sve poharčeno. Zato se odluči da 
proda kuću i sve što ima, pa da kupi dobra konja i pašinsko 
odijelo. Tako i uradi. Otisnu se u bijeli svijet. Putujući ugleda 
neku mejhanu desno od puta, pa odluči da se malo svrati. 

Kad ga mejhandžija ugleda, pomisli da je paša i izađe 
pred njega. Podrža mu konja da sjaše. 


Neznani delija uđe u mejhanu i nazva selam, a kad ga piri- 
sutni ugledaše onako opremljena, svi ustaše na noge i prihva- 
tiše selam. Mejhandžija se vrati iz podruma. Neznani delija 

pozva mejhandžiju k sebi i upozori ga da dobro pripazi na bi- 
sage, pa mu onda reče da donese po jednu kahvu svima; on 
časti. Kad to prisutni čuše, svi se zapanjiše, pa prvo pogledaše 
u bisage i pomisliše: =Ja, kako li se tu blago krije?e Nisu ni 
pomislili da se u bisagama nalazi obična gvožđurina — halat za 
potkivanje konja. Kad prisutni popiše kahvu i zahvališe nezna. 
nom deliji, počeše se sašaptavati. U nagađanju ko je ovaj: aga, 
beg, paša, doguraše i do cara. Dodade jedan: 

— Ako je car, gdje mu je onda carska kruna? 

— Možda je u bisagama? — dodade drugi. 

Tako ih i večera zateče u mejhani. 

Opet ih neznani delija časti večerom. On ostade čitavu heftu 
dana u toj mejhani, časteći svakog ko god je dolazio. 

Jednog dana dođe jedan siromah, pa kad ga ovaj počasti, 
on mu se dugo zahvaljivaše. Pozva ga svojoj kući. Delija pri- 
stade i pođe. 

U putu mu siromah poče pričati; kako on ima dosta blaga 
ali neće da ga harči, jer je usnio san: kć, njegov rahmetli otac 
rekao mu da dobro čuva novac. Kad dođoše kući pokaza on 
neznanom deliji tri ćupa s dukatima. Prvi ćup bijaše pun, drugi 
do pola, a treći do jedne trećine. 

— Ovaj puni ćup je mog djeda, ovaj što je do pola napu- 
njen je moga oca, a ovaj što je u njemu jedna trećina — to 
je moj ćup. 

Neznani delija se nasmija pa mu reče: 

-— Ništa je to koliko Ja imam, ali fala Bogu što i ti imaš. 

Još malo neznani delija tu posjedi pa se vrati natrag u 
mejhanu. Opet on časti svakog ko god dođe u mejhanu, a mej- 
handžija sav zadovoljan što mu tako dobro ide posao. 

Osvanu novi dan. Oko podne oglasiše pred mejhanom da je 
umro onaj siromah i da se njegova kuća prodaje za pedeset 
dukata, pa ko hoće neka je kupi. Javi se neznani delija da će je 
on kupiti i da će za nju dati sto dukata, s tim da onog siromaha 
dobro opreme i da ključeve od kuće odmah doblje. 

čim dobi ključeve, neznani delija ode siromahovoj kući, 
uze one dukate što mu ih je siromah pokazao te plati kuću i 
opremi siromaha, a kuću koju je kupio pokloni nekom siromahu. 
Zatim se vrati u mejhanu i obavijesti mejhandžiju da mu spremi 
konja, jer uskoro odlazi. To mejhandžiji bi vrlo žao, jer je gubio 
dobrog mušteriju. Kad mu opremi konja, vrati se do neznanog 
delije i reče mu koliko je dužan da plati, pa ga zapita treba li mu 
donijeti bisage. Mislio je da su mu pare u bisagama. 

— Ne treba, mejhandžijo, platiću ja odavde — i zavuče 
ruku u kesu. Lijepo plati mejhandžiji a povrh svega darova mu 
još pedeset dukata što ga je vjerno služio. Mejhandžija se za- 
hvali, poljubi mu ruku i reče: 

-— Hvala vam, veliki care, nek' vas sreća u putu prati! 

Kad neznani delija ode, mejhandžija se vrati pa reče onima 
koji su se bili okupili u mejhani: 

— Vala, ljudi, još mi je musafira dolazilo, zgodni' i bogati', 
al! k'o ovaj nije ni jedan. On sav dug plati, a iz bisaga ništa 
ne uze. 

Zabilježio: F. M. 

U mojoj PFući nemoj biti domaćin 


Naišao stranac kraj kuće nekog domaćina. 

— Iz daleka sam, veli domaćinu, a vidiš kiša lije k'o iz 
kabla, pa tako ti Boga mogu !' kod tebe prenoćiti. 

— Moreš, vala. Bujrum. Samo nemoj u mojoj kući biti 
starješina — zaprijeti mu domaćin. 

— Jok, vallahi. A kako ću u tvojoj kući biti starješina kad 
si ti domaćin. 

Primio ga na konak. Klanjali akšam-namaz, pa eglenisali. 
Domaćica postavi sofru da večeraju. Priđoše za siniju, a doma- 
ćin posadi gosta kraj sebe i ponudi ga. Ostala čeljad zbila se u 
ćošku i šute. " 

— Bujrum, što i vi ne priđete da jedete s nama — prevari 
se na svoju nesreću musafir, obraćajući se čeljadi. 

— Jesam li ti rek'o da u mojoj kući ne budeš starješina! 

— Ama... 

Izbacio je musafira iako je padala kiša. 


Zabilježio: H. H. 

Beg i odmetnici 


živio u Durićima neki beg šukalo. Imao je prevrtljivog slugu, 
koji se jednom sastade s odmetnicima, pa im poče govoriti: 

— U begovskim podrumima leže gomile zlata. Dođite, pa 
ga opljačkajte. 

— Kako ćemo, kad su podrumi zaštićeni? — upitaše od- 
metnici. 

— Ja ću otvoriti, a vi uđite, pa navalite. 

I tako jedne večeri sluga dovede odmetnike i uvede ih u 
podrum. Kad dođe sluga begu, beg ga upita: " 

— Đe si bio? 

— Vala, iš'o sam malo sokacima. 

— E, vidi ovo zimno doba. Šta sad rade oni odmetnici. A, 
bogami, da dođu dao bi him dukata, pa nek' djeci kupe brašna i 
opanke. Ne bi ni oni otimali da hi teška nevolja ne goni. Vallahi 
žao mi hi je, ko da su mi rod. Ostaće i dunjaluk, tuci i bjelici. 

Slušali to odmetnici pa se zgledali. Jedan naredi da izađu. 

Sutri dan sretnu slugu, pa zagalame na njeg. . 

— Što nas navraćaš da opljačkamo 'nako dobrog čo'jeka! 

Uhvate slugu, pa ga isprebijaju do jadne majke. Kažu, mnogi 
su se vratili kućama i otpočeli pošten život. A beg je svima 
dijelio, pa mu i Bog ma! uvećavao. 

Zabilježio: H. H. 

PDožuri, uješće me psi 


Zapričaju se trojica braće šta bi koji najviše volio. Naj- 
stariji brat je govorio: 

-— Da mi je da budem car! 

Srednji je govorio: 

— Ja znam da ne mogu biti car, ali da je meni barem 
imat' jednu palaču da u njoj živim! 

Dok su njih dvojica govorili, veselili se i zamišljali kako 
oko njih služi posluga, a oni samo zapovijedaju, najmlađi brat 
je sjedio zamišljen i gledao u mjesečinu koja je obasjavala 
njihovu mračnu | oronulu sobu, pa reče: 

— Stan'te, braćo, od toga mi nejmamo nikakve fajde! Da je 
nama, da mi imamo barem jednu običnu lampu da ne sjedimo 
u mraku! Nego, deder, da mi zasučemo rukave pa da zaradimo 
koji dinar da kupimo lampu! 

Kad je prošlo pet-šest dana, najmlađi zaradi nešto para i 
kupi lampu. Donese je u sobu. Tiho i stidljivo zamoli: =+-Bože, 
daj mi samo jedan mali ekser pa da je objesim o zid!. Pomi- 
lova lampu i iz nje ispade ekser. 

Hudam, duh koji ostvaruje želje, darovao mu je što je 
poželio. Njegova braća su mu zavidjela: njegove želje se ostva- 
ruju, a od njihovih nema ništa. Tako je on imao sve što zaželi, 
ali pošto je on bilo umjeren u svemu, želio je samo ono što mu 
je potrebno. 

Stariji brat je nagovorio srednjeg: 


— Hajde, da mu ukrademo lampu! 

Složiše se i jednog dana dok je najmlađi radio, braća je. 
bogme, i ukradoše. 

Vrativši se kući, tražio ju je. Odjedanput, lampa mu se 
pojavi obješena o zid. Drugi dan je ostavi sa strahom. Jadnik, 
nije mogao pomisliti da mu je baš njegova braća kradu. 


110 


Kad mu je i po drugi put ukradoše, baciše je u seoski 
bunar. Pošteni radiša je mislio da su je sakrili, kao i prošli 
put pa ju je tražio do kasno u noć. Pomislio je da je više nikada 
neće naći. Čvrsto odluči da radi i kupi drugu. Radio je neko- 
liko dana i, kako se umorio, ode na bunar da se napije vode. 
Dok je zahvatao vodu, pogleda u bunar i opazi svoju lampu. 
Odmah pomisli na svoju braću i poče smišljati kako će ih pre- 
variti da mu je vrate. 

Braća nisu znala da je on vidio lampu. On im ispriča da u 
bunaru Ima zlata, da će se obogatiti ako ga samo spuste u 
bunar da ga on izvuče. A, teško žabu u vodu natjerati; oni su i 
živjeli tako, samo da im je što god džabe. Dogovore se da 
sutra spuste najmlađeg u vreći da on natrpa zlata, a oni će ga 
poslije izvući iz bunara. 

Ujutro uzeše urgan i vreću i spustiše ga u bunar. Sišavši 
na dno, on zgrabi lampu i dade im znak da povuku. Kad izvu- 
koše vreću onako tešku, pomisliše da je zlato. Žurno uprtiše 
vreću pa kroz selo a o bratu i ne pomisliše. Ono u njoj bilo je 
sve teže i teže. Polahko je gmizilo niz leđa od težine. Psi nahr- 
nuše na njih. I njima nešto neobično. Ovaj u vreći, a to je bio 
najmlađi brat, se poboja da ga ne rastrgaju paščad, pa povika: 

— Požuri, bolan, uješće me! ... 

Zabilježio: A. N. 

Ne bih nipošto 


Nekada jedan čovjek imao mnogo imanja, ali nije imao 
evlada. Kad je ostario zovnu on ahbaba iz komšiluka i reče mu: 
— Čuj, kako bi bilo da ja tebi prepišem ono zemlje. 

A njegov ahbab misli i promišlja, zna da je siromašan, da 
nema nigdje ništa, pa odgovori: 

— Bi. 

-— Ali, reče mu ovaj, samo, kad ja umrem ima da prenoćiš 
sa mnom u kaburu. 

Siromah i na ovo pristade. Kroz neko vrijeme umrije onaj 
bogati, a siromah pođe za njim u kabur. Sa sobom je ponio 
samo jedno uže s kojim je zarađivao hljeb. Stane on u jedan 
budžak, kad idu Munkir i Nekir i nose po jednu vreću akrepa. 
Munkir sjede u jedan, a Nekir u drugi budžak. 

— Koga ćemo prvo, zapita Munkir Nekira. 

— Prvo ćemo živog, jer će on otić', a mrtvi će ostat'. 

Pustiše akrepe, pa ga počeše zapitkivati o užetu; kako ga 
je stekao. Siromah se zabezeknuo. Šta će? Kad njega za jedno 
uže toliko pitaju, kako će ovog za onoliko imanje? Vrati se on, 
kući i u to se i noć završi. Izvuče se bijel kao ovca. 

— E ja to neću uzeti, a niti bi, vala, kome rek'o da u 
kaburu prenoći, pa ni za živu glavu. 

Zabilježio: J. A. 

Ne daju nečistim 


Čovjek i žena živili sami. Haman proš'o vik, a djece nemaju. 
Ženi omrz'o čovjek, pa da joj je kako da ga se riješi. 

Muž vidi da ga žena mrzi. Žao mu kako će sad da se 
rastanu poslije toliko godina. Napravi se hasta da vidi šta će 
mu žena. 

— Vala, dite, ja sam odlučila da bi dobro bilo, da odem 
da ti zapišem kod hodže, ne bi li ozdravio. Čula sam da onaj 
hodža more i benaste izličiti. 

Muž se složi te posla ženu da ode kod hodže, ali prije 
nje, prikim putem ode do hodže i rekne mu: 

— Moja će žena sad doći da mi zapisuje, a meni, brate, 
ništa nije, zdrav sam k'o srča. Nego, de ti njoj reci da ću ja 
umrti kad pojedem jun'cu, što je u našem podrumu i pojedem 
tovar 'šenice, te da mi svaki dan kuha po jedan lip kolač. Da 
vidim šta će ona na to. 

Hodži baci bakšiš i ode kući. 

Kad žena dođe kod hodže, te mu ispriča zašto je došla, 
on joj reče: 

— Ja vidim da ti njega ne voliš, da ga se želiš otarasiti. 
Zato slušaj: muž će ti umrti kad pojede onu jun'cu što imate, 
ali sam, I kad sam pojede tovar 'šenice i to da mu skuhaš svaki 
dan tip kolač! 


Kad to ču žena, zadovoljna otrča kući i reče mu: 

— Rek'o mi je da ćeš ozdraviti, ako pojedeš jun'cu i tovar 
'šenice, svaki dan po jedan kolač, a, dragi mužu, ja za tebe 
ništa ne žalim. Samo ti meni ozdravi! Priče je zdravlje neg' išta 
na svitu. 

Muž je i dalje lež'o, k'o da je bolestan, i svaki dan jeo 
meso i strvni kruh. Udebljao se k'o hrt a svaki dan sve 
više i više ječao i pravio se bolfesnijim. 

Kad je pojeo jun'cu i tovar 'šenice, napravi se da je umro. 
A prije toga dogovorio se on sa hodžom iz svoga sela; da će 
se napraviti mrtav, da ga on opremi k'o pravu dženazu, da vidi 
šta će biti s njegovom ženom. 

Baš tako i bi. Napravi se on mrtav, dođe hodža, svit se 
iskupi na dženazu, a žena vesela, skače od radosti, a samo po 
đekad na silu zajeca, kad joj ga njeko spomene. Pravi se, k'o 
đoja, da joj ga je žao. 

Kad okupaše dženazu i sve urediše, prisutni odoše u drugu 
sobu da nešto prouče i popiju kahvu, jer je sada takav običaj. 
Zato vrijeme neko treba da ostane kod mrtvaca. 

— Haj' ti tamo popi'! kahvu, ja ću ostati kod mog dragog 
čo'jeka, da se posljednji put sa njim oprostim — javi se žena 
umrlog hodži — te zaplaka k'o god'na. 

A žena koliko ga je mrzila, brže-bolje, zavrnu ćefine, te 
stavi nečisti na prsa svoga čovjeka. 

Kad ga ponesoše na mezarluk, ženi drago, k'o da se ponovo 
rodila. Donesoše ga nad kabur i počeše ti ga spuštati, a on 
skoči i poče da viče: 

— Stan'te, ljudi, ne daju 'vamo nečistim! 

Kad to vidje žena, prestade veselje, vidje da su je prevarili, 
te doleti i zagrli muža: 

— Dragi moj, što mi je bilo teško bez tebe. Znala sam ja 
da tamo nedaju nečistim. 


Zabilježio: M. V. 

Ženin marifeHluk i sinovljev 
hrsuzluk 


Ono u onog starog hadžije bilo devet sinova. Slušali su 
jedni druge, voljeli se, tekli svi zajedno. Nikom ni napamet ne 
pada da nešto uradi, a da se ne pitaju. Svog babu su dobro slu- 
šali i svi su znalf šta koji misli. Čak ni dukate niko nije 
zaključavao, a onog zemana su bili dukati i madžarije ko danas 
dinar. 

Dođe vrijeme i sinovi se poženiše. Snahe u hadžijinoj kući 
počeše da mrse konce, ali hadžija, još kadar i upućen, sve je 
vavik sređivao kako valja. 

Jednog dana nestade dukata. Zamisli se hadžija šta da radi. 
Žao mu kao i svakom ocu. Nije mogć virovati da u njegovoj 
kući ima lopovluka. Na kraju odluči da pozove sebi sinove na 
dogovor. 

— Dođite večeras svi u moju sobu, i donesite po jedan 
štap, dugačak tačno pola aršina. 

Kad dođoše, hadžija im reče: 

-— Dragi sinovi, njeko je od nas ukr'o dukate. Neka znate, 
doćete mi i sutra naveče ponovo i doniti štapove. Ko bude 
ukr'o u toga će štap narasti do sutra naveče jedan prst. 

Kad su došli sutra naveče i počeli da mire štapove Ejdin 
štap je bio kraći za jedan prst. 

Hudnjak Ejdo! Ženin marifetluk dovede ga u hrsuzluk! 


Zabilježio: M. V. 

Boji kakvom hoćeš, dolazi bad 
hoćeš 


Donio Mustajbeg bojadžiji dosta vune da mu je oboji, te 
pošto će biti poskupo, poče smišljati kako da ga prevari. Kad 
smisli, reče mu: 


— Nemoj mi bojiti vune ovim bojama — i nabroja sve 
boje što je imao bojadžija, — a boji kojom god hoćeš drugom. 

Bojadžiji ne ostade ni jedna boja, te ti on smisli, promisli, 
pa će Mustajbegu: 


— Dobro, ali nemoj mi dolaziti po vunu: ponedjeljkom, utor- 
kom, srijedom, četvrtkom, petkom, subotom i nedjeljom, a dođi 
u svako drugo doba. 


Nejse, dani prolazili, te ti Mustajbeg jednog utorka ode 
po vunu: 


— Esselamu alejkum! 

— Alejkumusselam! Ja tebi reko' da mi ne dolaziš utor- 
kom! 

Mustajbeg se pokupi i ode. Kad, eto ti ga četvrtkom. 

— A rekoh li ti ja da mi ne dolaziš četvrtkom! 

I tako, dotjeraše do kadije. 


Kadija razmišlja, razmišlja, ali nikako da nađe krivca. Od- 
luči da ih obojicu strpa u bure pa da ih otisne niz brdo, neka 
se nagode. Tako i učini. 

Bure krenu, kad Mustajbeg zavika: 

— Boj', majstore, kojom hoćeš! 

— Dođi, Mustajbeže, kad hoćeš! — još brže doviknu bo- 
jadžija. 

Zabilježio: L. Dž. 

Uzoro sam al češ i pozubiti 


Šiljte na kome je sjedila Zineta ušćutilo se tonjom. Odavno 
ga sunce nije ogrijalo. Na njemu vazda sjedi majkina jedinica. 
Povazdan lezi, ustani, lezi, ustani. Ništa ne radi, a sve na 
gotovo dolazi. Majka je voll i stalno joj tepa: 

— Moje luče, najljepša ćeš biti .. .! 


Njeni roditelji se nisu nikako slagali. Šta god bi otac htio, 
to majka neće. 


— Neće, vala, ona moja u suru, pa da si meleć, govorio 
Je njen čo'jek često ahbabima. 


Djevojka stigla za udaju, raširila grane, dobar hlad pravila. 
Ali, Bože zakloni, okolo kalajli, unutra belajli. 


Na jednom teferiču babo joj je zagledao dobrog mušteriju. 
Sve s njim i s njegovima sredi, samo još treba kazati ženi. 
Ali, kako?! 

— Hanko! Naš'o se jedan koji bi šćeo našu Zinetu, ali je 
ja Bogme ne dam. I 

— Eh, baš ćeš je dati, vrijeme je već jednom! — uzviknu 
žena. 


} tako, Zineta se udade. Zineta u tuđoj kući, pa opet sjela 
na šiljte. Poslije nekoliko dana otac Joj opremi ruho. U jedan 
povelik sanduk natrpa puno drenovih štapova, a u drugi spremi 
neke ženske stvarčice, te poruči: 


-— Ovaj ključ od velikog sanduka podajte zetu, a ovaj od 
malog podajte šćerki! 

Tako baš i bi. Kad mladoženja ostade sam otvori veliki san- 
duk, pa ga još brže zatvori. Razumio je šta mu je htio punac 
reći. 

Ujutro mladoženja pođe na njivu, a iza Zinetina šiljteta 
objesi postećiju I reče postećiji: 

— Deder, danas u dva donesi mi ručak! 

To je izrekao toliko glasno da je i Zineta čula. 

Bogami, prođoše dva, prođoše i tri sahata, a ručka ne bi. 
Nejse, kad mladoženja uveče dođe kući, uze jedan štap iz san- 
duka, stavi postećiju na Zinetina leđa, pa, ovda hoću, ovda neću. 

— Jesam li ti rek'o da mi doneseš ručak?! 

Postećija ko postećija. 

Sutradan opet isto, postećija dobila hape na Zinetinim le- 
đima. 

Hele, treći dan Zineti dojadi, pa stane vikati na postećiju: 

— Nosi ručak, opet ćeš izvući batine! 

-— Kad bi kamen progovorio i ona bi. 

Najstrag Zineta skoči, spremi ručak i odnese ga čo'jeku: 

— Ja govorila postećiji, nosi, nosi, a ona ništa, neće, pa, 
neće. Te k'o velim, pa kome ću, ako svome mužu neću. | evo 
ti donesoh ručak. 


— Jah, jah, ja postećiji govorio, a tebi prigovarao. 


Život od tada lijepo poče. Zineta je slušala i otada svaki 
dan nosila čo'jeku ručak. 

Kad mu jedanput donese ručak, ona će njemu: 

— Poručila majka da će mi doći. 

Sjeti se kako je majka previše razmazila kćerku, te će on 
sebi: 

:Uzoro sam ail' ćeš i pozubitife 

— Ala će se začuditi kad vidi da i ja znam raditi — reče 
Zineta. — Nego ti meni reci šta ću ja sad? 

— Iđi ti u štalu, pa položi kravi, nek je sita, jer valja sutra 
da pozubi ono što sam uzoro! 


Ujutro punica dođe. Malo posjediše, te zet reče ženi da 
idu zubiti. Kad podoše, kćerka će majci: 


— Majko, ko ovde ne radi taj i ne jede. 


Tako sve troje odoše na njivu. Cijeli dan su zubili bez ručka, 
te ti oko ikindije punica odmagli kući. 

Bogme i otac se zaželio Zinete. K'o svoga djeteta. 

— Znaš šta, ženo, meni se vala nejde zetu! 

— E, moraš! Ako nećeš šćeri ja kome ćeš? 

Punac poruči zetu da će doći, te ti on spremi svega, ko 
svom dobrom puncu i još po vrh svega zakolje ovna. 


Punac još nije ni zamakao za ćošak kuće, a punica ti kroz 
prozor pa na brdo da vidi šta će s njim bit'. 

Bogme, zet izaš'o pred punca, primio ga za ruku i doček'o 
ko najboljeg gosta. Lijepo su se ispričali, razveselili se i na 
posljetku zet ogrne punca kožicom od ovna, okrenuvši runo 
unutra da mu se punac ne isprlja. 

Ugledavši ga takvog punica s brda radosno povika: 

— Uh, ja sam samo zubila, ali mi je koža čitava, a njemu 
je i kožu oderao. 

" Zabilježio: L. Dž. 

Čobanče 


Čuvalo čobanče koze. Zabeluhalo se igrajući se s djecom, 
a koze odlutale. Tražilo, tražilo, ali ništa. Palo s nogu. Trčalo 
je tamo, amo, vabilo, pomagalo, raspitivalo se. Nigdje ih. Kao 
da ih vuci poklaše ili zemlja proguta. 

Probra najgranatije stablo i pope se da zakonači, jer ne 
smije kući, babu na oči. 

Dođoše hajduci baš pod to drvo. Donijeli bure rakije i goj- 
nata brava. Okreću ražanj. Peku, jedu, piju, vesele se. 

— Danas smo dobro prošli. Onaj nije ni gubice rastavio. 

— Sjutra ćemo kod drugog gazde, onog na kraju sela. ma 
da ga prekoljemo ako se pobuni. 

Dojadio čobančetu dim, pa nehotice kahnu. 

Pomisliše da je ptica, pa htjedoše pucati. 

— Ne pucajte — zavika. 

— Ko si tl? 

— Ja sam čoban. Koze sam pogubio. Ne smijem kući. 

Tu ga nahraniše. A kad podđoše, počeše smišljati kako da 
ga se otarase. 

— Ubićemo kopile! Odaće nas. 

— Jok, ja bi! ga u bure zakov'o, a ostavio manju rupu da 
ne krepa odma'. 

To i učiniše. Dođoše kasnije vukovi da oglođu kosti. Rep u 
jednog ovarisa, kad će sreća i Božji emer, taman na onu rupu. 
čobanče ga prihvati polahko, polahko, pa oko ruku i stisnu. 
Vuk poletje. 

Vuk je mahnito trčao. Bure se kotrljalo. A čobanče nije 
šale iz ruku rep ispuštalo. | bure je prslo. 

Čobanče živo i zdravo stiglo kući, a koze mu davno bile 
došle. 


Zabilježio: H. H. 

Držte ljudi da ne ispadne 


Neki hadžija imao zlu ženu. Ona ni zašto nije pitala, sve 
je po svom ćejfu radila pa ga je još nazivala budalom i ešekom. 
Dosadi to hadžiji te poče moliti Boga: 

— Jarabi, kutariši me ovog belaja! — klanjao je i ibadet 
činio i dan i noć. 

Tako se jednog dana razboli hadžinica, uhvati je neka gla- 
vobolja i pade na postelju. Sutradan, još gore, a oko ićindije 
pade u nesvijest, rek'o bi da je mrtva. Hadžija tvrdo vjerovaše 
da je umrla pa pohiti do hodže, a onda u dućan te kupi ćefine 
i drugo pa se vrati kući. Kad tamo, a ona se probudila iz ne- 
svijesti, a neka joj žena iz sela nešto uči na vodu, zagasuje i 
umiva je onom vodom. Hadžija se naljuti na samog sebe što je 
tako pohitio i poharčio pare. Tu noć čitavo se selo skupilo kod 
hadžijine kuće. 

Sutradan oko sabaha, hadžinica ponovo pade u nesvijest, a 
hadžija je poče prevrtati tamo amo pa kad vidje da ničim ne 
miče, on pohita do hodže i kaza mu da dođe čim sunce zagrije, 
i nek dovede svoju ženu da je spremi. 

Proču se po čitavom selu da je umrla hadžinica. Dođoše 
svi iz sela, a i hodža i njegova žena. 

Opremiše hadžinicu i poniješe je u groblje. Hadžija ne može 
da vjeruje svojim očima, pa sve u sebi uči, zahvaljuje Bogu što 
ga spasi od takvog ženska. Bijaše kišovit dan pa na groblje 
ne mogoše svi poći već pođe samo desetak ljudi. Kad bijahu 
uz neku stranu, okliznuše se oni što su nosili hadžinicu i ona 
s tabuta pade na zemlju. Od jakog potresa ona se osvijesti, 
pa poče zvati, a oni bjež' kud koji, samo hodža ostade. Hadži- 
nica nekako skide ćefine s glave pa zamoli hodžu da je vrate 
kući. Hodža pozva one što su je nosili te je ponovo vratiše. 

Hadžiji krivo što mu Bog neće dovu da ukabuli. Tako se 
hadžinica ponovo vrati svome hadžiji i kroz nekoliko dana 
ozdravi. 

Prođe od tada pet šest godina i hadžinica zbilja umre. Sad 
hadžija ode do hećima i dovede ga da vidi je li stvarno umrla. 
Hećim vidje da je umrla, ali ne smije da kaže hadžiji bojeći se 
da ga ne iznenadi. Ipak mu otkri istinu, a na to mu hadžija 
dade čitav dukat i zahvali mu se. 

Opet se sakupi svo selo oko hadžijine kuće. Spremiše je i 
staviše na tabut, a hadžija sav sretan, pa samo Boga moli nek' 
to što gleda bude istina. Sad bijaše sunčan dan, zemlja ispu- 
cala, te na groblje pošlo čitavo selo; i malo i veliko. Kad po- 
đoše uz onu stranu prema groblju, povika hadžija: 

— Polahkote, ljudi, pobogu, polahkote da se ne okliznete! 

— Drž'te dobro da ne ispa'ne! 


Zabilježio: F. M. 


122 


Nadmudrio sultaniju 


U gradu su živjela trojica braće, a u njemu je živjela i 
careva kći, najljepša djevojka na svijetu. Ko god je želio da je 
vidi morao je platiti stotinu dukata. Najmlađi brat zaželi da je 
vidi pa reče svojoj braći da podijele imetak što su naslijedili 
od oca. Braća se složiše. Najmlađi brat prodade sav svoj ime- 
tak, ali opet nije namijerio na stotinu; trebalo mu je još četr- 
deset dukata. 

Jednog dana on sjede pod jedno drvo u blizini nekog puta, 
te poče razmišljati. Uto putem naiđe jedan starac i vidjevši ga 
zabrinuta, upita: 


— Što si zabrinut, sinko? 

— Ama, što me pitaš, kad mi ne moreš pomoći?! 

-— Reci ti meni, sinko, šta te muči, možda ti i mogu 
pomoći. 

— Ama, džaba ću ti govoriti! 

— Samo ti meni, sinko, reci, kad ti ja kažem. 


— Pa eto imam še'set dukata, a treba mi još čet'eres da 
bi' mog'o viđeti carevu kćer. 


— Ostavi ti te dukate, pa ti hajde sa mnom zajedno, možda 
ćemo je džabe viđeti?! 

Tako oni dođu u grad. Svratili su se na pazar i kupili jednu 
kozu. S pazara krenuše prema carevu dvoru i uđoše u bašču. 
Zaklaše onu kozu, naložiše vatru i na nju staviše lonac okrenut 
naopako. Onda isjekoše kozu na komade, te poredaše odozgo 
na lonac, To je slučajno opazila careva kćerka i u čudu zastala 
na prozoru. Starac šapnu mladiću da pogleda carevu kćerku. 
Ona bijaše zaboravila da se ne smije pojaviti, te još otvori pen- 
džer pa doviknu: 

— Ne kuha se meso tako, dobri ljudi! 

— Oh, Sultanijo pokaži nam, jer mi ne znamo drugačije. 

Careva kćer siđe dole do njih i pokaza im kako će to 
uraditi. 

Naveče oni zamoliše carevu kćer da im dadne prenoćište 
u kakvom budžaku dvora. Ona im dozvoli. " 

Kad je bilo vrijeme večeri sjedoše oni, jedan u jedno ćoše 
sobe, a drugi u drugo, pa počeše jesti. Kad, domalo, začu se 
neka buka u njihovoj sobi. Careva kćer pošalje sluškinju da pro- 
viri šta oni tamo rade. Sluškinja se začudi; sjeli jedan u jedno 
a drugi u drugo ćoše sobe, zinuli i jedan drugom bacaju ko- 
made mesa u usta. Sluškinja, kad to vidje, vrati se i reče 
carevoj kćerki, a ona se zaputi pravo u njihovu sobu. Oni se 
smćtoše i prestadoše se gađati mesom, našto im ona reče: 

— Ne jede se tako. 

Poče im kazivati. 

— Hej, fala ti sinko, mi baš ništa ne znamo — reče starac. 

Kad je bilo vrijeme spavanju, ponovo se začu neki tutanj. 
Careva kćer opet pošalje sluškinju; kad ono, onaj starac leži, 
a mladić preskače preko njega, đah tamo, đah amo. Sluškinja 
se vrati, a careva kćerka se opet zaputi u njihovu sobu. 

— Šta sad radite, ako Boga znate — zapita ona. 

— Pa, evo, ovaj mahniti mladić, ko mlado, živo, strašivo, 
ne smije leći što neće biti u sredini. A vidi, samo smo nas dvo- 
jica. Bi li ti, sinko, malo prilegla s druge strane, pa da ga smi- 
rimo — upita je starac, te onako malo udari mladića. 

Careva kćerka posluša starca i leže. Starac skide opanak 
i baci ga na svijeću. Svijeća se ugasi. Mladiću udari krv u 
glavu. Zagrli je. Nastade vriska. Starac lukavo progovori: 

— Deder, Sultanijo, šutl! Ako nam ne dadneš sve dukate 
što si do sad zaradila, sad ću se popet! na kulu i rastelaliti da 
se sjutra udaješ za ovog mladića. 

Pošto vidje da nema kud, careva kćer dade sve dukate. 
Tako starac i mladić sutradan odoše kući sa pola vreće dukata. 


Zabilježio: H. R. 

Bošnjaci kod Franja Josipa 


Kad je ono Švabo dolazio u Bosnu, narod se diže da je 
brani. K'o ponosni i hrabri Bošnjaci, ne daju lahko kauru u 
svoju Bosnu. Branili su se oko četiri godine, pa su na kraju 
popustili pred jačom vojskom. Poslije je car Franjo pozvao u 
Beč bosanske prvake, da se s njima porazgovara. Iz svakog 
kadiluka, trebala su ići po dvojica. Iz fočanskog kadiluka je išao 
neki Derviš-beg Čengić, zvani -Trešnjae. 

Bio je to junak od mejdana, lijepo te strah pogledati u 
njeg. Nosio se po bošnjački. Brkove je za uši suk'o. "Trešnjome 
su ga zvali zato što se volio gizdati i kititi k'o kak'a mlada, 
pa kad bi se tako nagizd'o izgled'o je k'o trešnjeva grana kad 
se zgrohti. 

Prvaci se skupiše i krenuše u Beč. Bijaše ih oko stotinu. 
Sve po izbor junaci; ne znaš u kog prije da pogledaš, a konji 
im vileni, pa sve pod njima poskakuju, k'o da ništa ne nose. 
Tako su išli neki vakat, dok ne dođoše u Beč. Lijepo, se brate 
iznenadiše kad viđoše one nol'ke kuće i konake, pa crkve i bu- 
kadar drugih stvari. 

Kad rekoše ko su i otkle su, povedoše ih i smjestiše u 
nekakav veliki han. Na svaku dvojicu dadoše sobu i seiza da ih 
služi, što bude trebalo. Plaho im je tuj lijepo bilo; niti su šta 
radili, niti deverali, već su samo sejrili grad. i vozili se u raznim 
arabama. Čudom se nisu mogli načuditi, kol'ki je i kol'ko u 
njemu ima insana. 


Tako su se dobro odmorili prvi dan. Sutradan je doš'o gla- 
vom Franjo Josip. Svi su se iskupili u veliku divhanu, pa zatu- 
rili s njim eglen. Svašta ih je pitao, te, kako je u Bosni, te, 
jel" mirno, te, kako him se sviđa u Beču, i. tako, svašta nešta. 
Tu su oni s njim sjedili dva debela sahata, a kad je krenuo, 
rekao im da izaberu između se tri čovjeka, pa da ih pošalju 
njemu. 

Plaho se zadeveraše. Mislili su da će Franjo tu trojicu 
pobiti. Pade im na um kako su i oni njegovu vojsku bili, pa k'o 
vele da će im on to vratiti. Ne mogoše ni jesti, ni spavati... 
Zadumanio se han od škije. Nagađaše se; ko će caru? Na kog 
god bi ponišanili niko neće; boji se glavi. Prevali dan, pa i noć, 
a oni se ne nasuliše. 


Diže se Derviš-beg, pa reče: 

-— Dajte mi još dvojicu pa ću ja ići. Bude !' da se gine, 
ja ću ginuti. Ne vele mi više od jednom. 

Nađoše još dvojicu: jedan je bio iz Saraj'va, a drugi se 
zvaše Đumišić, a ne znam odakle je. Pokupiše se pa krenuše 
caru. Dođu tamo, i reknu ko su i šta su, a onaj što bijaše pred 
vratima ode u naku odaju i brzo se vrati, pa reče: 

— Bujrum uđite, čeka vas Njegovo Veličanstvo, car Franjo 
Josip. 

Ispitaše se s Franjom i on ih posadi na sećiju. Onda reče: 

— Ko će od vas sa mnom govoriti? 

Oni spustili glave i šute, dok Derviš-beg reče: 

-— Ja ću care s tobom govoriti. 

A nije se tako govorilo s carem, nego je valjalo reći: 

=Vaše Veličanstvo, i Vi, a ne tie, ali džaba je, tak'i su ti 
naši stari bili. U njih je samo Bog bio Veličanstvo, a ljudi su 
po Islamu svi jednaki, pa nisu tako nikom govorili, pa makar 
on i car bio. 

Car opet reče: 

— Što ste vi Bošnjaci digli protiv mene vojsku, kad je 
meni Sultan dao Bosnu? 

-— Mi to care, nismo znali. Jes' da je poneko govorio da ti 
je Bosna data, ali mi nismo vjerovali, jer ko je mog'o Bosnu 
dati bez našeg znanja i pitanja? 

— A, ko vas je nagovorio da ratujete, ko vam je dao 
oružje i džebhanu? 

-— Mi smo, care, živili pod Turskom pe'stotin' godina i vaz- 
da smo našu Bosnu branili, a i onda kad nam sultan nije mog'o 
pomoći. Sami smo krv lili. Niko nam nije ništa dav'o ni pomag'o 
nas, a niti nam je vala to trebalo, — završi Derviš-beg. 

— Zar niste znali da je moja vojska jača od vaše i da me 
ne morete pob'jediti? 

— Jesmo, ali smo mislili da si ti poš'o silom da uzmeš 
Bosnu, zato smo se i digli da ti je ne damo, pa taman, svi izgi- 
nuli. A da ti još nešto kažem Franjo, zapamti: ni jedan vladar 
nije doblo ni čaperka zemlje bez krvi, pa tako ni ti Bosnu. 


Zabilježio: Č. H. 

Alibeg i dubrovački trgovac 


Pokupio se Alibeg sa svojim momcima, zajmili konje i 
volove, pa pošli da dotjeraju sijena. Bilo je to u proljeće. 


Tek što su oni razvrhli, počeli vezati i tovariti, na kola i 
na konje, a niz jedno brdo se pomoli bukadar volova. Bilo ih 
je oko pedeset pari. Kad prihmaše onde gdje Alibeg tovari si- 
jeno, oni što ih tjeraše zaustave se. Njihov gazda priđe i 
viknu: 

— Pomozi Bog, ljudi! 

— Bog nam pomaže — dočekaše svi. 

— More li se dobiti malo sijena za volove, pa ću ja 
platiti — ponovo će čovjek. 

— Momci, razbacite sijena, nek volovi jedu, a ti gazda sjedi 
da zapalimo — reče Alibeg i izvadi tutun iza pasa. 

— A ko si ti i otkle si? — poče Alibeg. 

— Ja sam trgovac iz Dubrovnika, pa sam tuda po selima 
pokupov'o ovo volova i kren'o da prodam. 

Dok su oni tako muhabetili niz ono isto brdo se pomoli 
gerga ljudi. Svak je ponešto nosio u ruci, neko sjekiru, neko 
vile, neko kolac. Nešto su galamili i vikali, a kad dođoše blizu, 
jedan viknu onom trgovcu što je sijedio sa Alibegom: 

— UW' nam pare il' mi oćerasmo volove! 

— Da sam im'o i dao bi' vam — odgovori trgovac. 

— Pare vamo il' volove, mi ti ne vjerujemo — dreknu onaj 
opet. 

— Tako je, daj pare, ili vrati goveda! — dočekaše i ostali 
seljaci, pa počeše sabirati goveda da vrate nazad. 

— Ma stan'te ljudi, šta je bilo? Polahko te, moremo se 
nasuliti k'o ljudi — umiješa se Alibeg. 

— Prevario nas je! Uz'o na veresiju! Neće da plati volove! 
— čulo se sa svih strana. 

— Nejmam sad para, pa sam uz'o na veresiju. Kad ima'nem 
platiću, — objašnjava trgovac. — Ma, ne znam šta him bi od- 
jednom, malo prije su se složili, a sad ne daju. 

— Nije odavle! Iz daleka je! Šta mi znamo, more nas pre- 
variti! Nek" plati, pa nek' goni! — vikali su seljaci. 

Alibeg se maši za kesu iza bensilaha, pa će: 

— Evo vam pare pa sad hajte kućama! 

Seljaci se pokupiše i odoše. U tom se diže i trgovac. 

— E, pa pošto je makar ovo sijena, da ti to platim? 

— Ma jok, kako platiš, da ti Bog pomogne, da dobro pro- 
đeš, kad budeš prodav'o! 

— Fala ti beže, živ bio i u zdravlje — zahvali trgovac 
i ode. 

Prolazili dani i godine, a trgovac se ne javlja. Alibeg to 
više i zaboravio kao da nikad ni bilo nije. 

Jednog dana u akšam se pred Alibegovu kuću pomoli na- 
kav stranac i viknu: 

— O domaćine! 

— Ehe, — dočeka neko iz kuće. 

— More li se konačiti. 

— More, hajde bujrum — reče Alibeg i uvede ga. 

Kad se musafir odmorio i večerao, poče priča: 

— Znaš li me? — upita musafir Alibega. 

— Jok vala, a ko si? 

— Ja sam onaj trgovac što si mi pozajmijo para, kad sam 
ono ovud kupov'o hajvan — objasni trgovac. 

— Ama nemoj, Bogami te nisam pozn'o, a davno je to i 
bilo. Čo'jek se mijenja, stari, pa i zaboravlja. 

— Jes', davno, ima preko deset godina. Ti i zaboravio, a ne 
pita me onda, kad ću ti vratiti pare. 

— Pa, baš, kako prođe s onim malom? — sjeti se Alibeg. 

— Nikako brate. Oćer'o sam ga u Italiju i prop'o. Te sam 
ti se otale pokupio, pa u Ameriku i tamo sam bio sve do sad. 
Radio sam, radio, dok ne zaradih, i donesoh ove pare da ti 
vratim. Halali, što si tol'ko ček'o. 


Zabilježio: Č. H. 

RJEČNIK 


= turcizama i manje poznatih riječi - 


A 


adet — običaj, navika, tradicija 

adžemi — nearapi 

. aga — gazda, dobro stojeći građanin 

ahbab —- prijatelj 

ahiret — onaj svijet, zagrobni život 

ajetul-ćursija — odlomak iz druge 
sure Kur'ana koji se uči re- 


dovno postije klanjanja svakog 
namaza 


akardaš — drug, kolega 
akrep — škorpion, štlpavac 


amanet — preporuka, zavjet, povje- 
renje, čuvanje svetinje 


araba — teretna kola, zaprežna kola 
arebi — arapi 

asija — griješnik, silnik 

asker — vojnik, vojska 


ašik — ljubavnik, dragan, momak 
koji ašikuje 

avaz — glas 

avlija — kućno dvorište ograđeno 
zidom 

Azrail — melek koji uzima duše 

B 

babin budžak — upotrebljeno kao 
strana svijeta 

badanj — sakupljač vode, velika 


drvena cijev koja stvara mlaz, 
dio vodenice 


bahnuti — pojaviti se iznenada 

bajagi — tobože, kao da 

bajati — čvarati, vračati u svrhu 
liječenja 


bajdala — džabica, ono što se dobija 
džabe 


ban -—— knez 

basamaci — stepenice 
bajta — mala kuća, pećina 
batisati — crknuti, krepati 


bazdi — ima neugodan miris, zau- 
dara 

bekrija — tola, onaj koji rado pije 

belaj — muka, nevolja, jad, zlo, 
napast 


belćim — možda, valjda, vjerovatno 
benast — budala, umno poremećen 


be-dova — kletva, proklinjanje, riječ 
kojom se izriče prokletstvo 


begenisati — svidjeti se, dopasti 
se, biti simpatičan 


beukati — rukatl (vo ruče) 
beter — loš, hrđav, nevaljalac 


bezbeli — zasigurno, zaista, bez 
sumnje, svakako 


bijeda — siromaštvo 
bihuzuriti -— uznemiravati, ometati 
bilesi — čak, štaviše 


bllmez — nevješt, neznalica, neupu- 
pućen čovjek 


biskati — trijebiti od ušiju 


bisage — torbe na sediu sa obje 
strane 

Bismille — ime stava =Bismillahi- 
— u ime Boga 


biva — tako, što znači 

bubanj — doboš 

budža — rupa, jama 

budžak — kut, ugao 

bujrum — izvoli 

bukađar — mnogo, puno 

bula — muslimanska vjeroučiteljica 
bulbul — slavuj 


bulka — kiupko, gužva, smotuljak 
pletiva 
c 
cigli — jedini, usamljeni 
(d 
čalma — akmedija, saruk, platno 


omotano oko fesa 

čatma — kućni zid koji je napravljen 
od drvenih greda poredanih 


uspravno ili  koso a potom 
šipkan i omatlterisan 
čejrek — jedna četvrtina, četvrt 


zaklenog brava, komad od nečeg 
raskernadanog 


čekmedža — kovčeg, sanduk koji 
mjesto kapka odozgo ima ladicu 
sa strane i služi kao kasa 


čeljade — osoba 

čemeran — ogorčen, tužan, jadan 

ćiltavy — pocijepanog odijela, = po- 
deran 

čoban —- pastir, čuvar stoke 


ć 


ćage — papir, hartija, pisamce, 
potvrda 

ćafir — nevjernik, nemusliman 

ćar — dobitnik, zarada u trgovini 


ćefin — mrtvačke haljine, = šifon, 
bijelo platno 


ćepenak —- krilo, kant starinskog du- 
ćana koji služi mjesto vrata 

ćeremet — polukružni, — žljebasti 
krovni crijep 

ćilte — dronjci, krpe 

ćimbiler — ko zna 

ćitab — Kur'an. knjiga, zakon, knji- 
ga koja sadrži vjerske propise 

ćor-hovlaja — nazor, po bilo koju 
cijenu 

ćor-sokak — mračni sokak 

ćoše — ugao, kut, budžak 


D 


delija — junak, čovjek koji provodi 
život bezbrižno i troši vrijeme 


uzaludno 

demir -—— gvozdena šipka u prozor- 
skih rešetaka 

deredža — stepen, položaj, stanje 

derdemez — po bilo koju cijenu, 
nasilno 


ders — predavanje, proučavanje vjeri 
1 vjerskim propisima 
derviš — pripadnik derviškog reda 


depeša — poslanica, uputa 

dever — borba kroz život, borba 
sa životnim nezgodama 

din — vjera, vjerozakon 

divin — dvori, vijeća, skupština, 
razgovor 

divain-hana — kuća mjesto za raz- 


govor i vijećanje 
divanija — blesast, sulud 


dižva — posuda za tek pomuženc 
mlijeko 

doglavnici — doušnici, oni koji rade: 
za nekoga 

doksan — šteta 

dćle —- rupe 

doli --- doline, poljane 

dol-tabana — bježanje 


dućan — zanatska trgovina, pro- 
davnica 


dućandžija —- gazda dućana, trgovac 
dur — ali 


dukat — vrsta nakita i zlatnog 

novca 
DŽ 

džada — put, drum, cesta 

džak — vreća 

džam — prozorsko staklo 

džamija — muslimanska bogomolja 

džebhana -— municija, oružna spre- 
ma 

dželal — uzvišenost vjere islama. 
veličanstvo 


dželat — čovjek koji izvršava smrt- 
ne presude nad osuđenicima 


dženabet — poganac nevaljalac, spa- 
dalo, nečist po vjerskim propi- 
sima 

džennet — raj 

dženaza — muslimanski obred, mo- 
Hitva pri sahrani 

džidžati — kititi 


džuma — podnevna svečana moljtva. 
u džamlji petkom 


džunup — naziv za muslimana | 
muslimanku od momenta polnog: 
akta ili polucije dok se ne 
okupa 


Đ 


dah — čas, ovo čas ono 


đerdek — soba u kojoj mladenci. 
provedu prvu bračnu noć, prve 
bračna noć 


đuturum — onaj koji je obnemogao 
Hi oronuo zbog starosti ili bo- 
festi 


edebsuz — nevaspitan, neuljudan, 
neodgojen 


eglen — razgovor, priča 


emer — sudbina, zapovijed, nalog, 
naredba, odredba 


ereza — zatvarač za vrata, zapor 
ešek — budala, ludak 


evlad — porod, djeca, potomci 
evlija — dobri čovjek,  produ- 
hovljeni 
F 
fajda — korist, dobit 
fakir — religiozni asketa, siromah 
farz — stroga islamska vjerska za- 
povijest ; 


feredža -—— vrsta ženskog ogrtača od 
erne modre čohe ili kojeg su 
muslimanke  oblačile pri izla- 


sku na ulicu 
fin — lijep 
firauuyn — faraon, ciganin, inačija, 
bezobraznik 
forinta — austrijski novac 
frljavo — heravo, krivo 
fržina — čvor, korijen grane 
G 
gajb — skriveno, tajna 
gajde — narodni duvački muzički 
instrumenat 


ganjak — hodnik, špaiz 
gizdati — dotjerivati, kititi 


grdosija — veliki, ogroman 
H 
haber — vijest, glas, obavijest 
hajirli .— dobro, sa srećom 
hajvan — stoka, životinja 
halal — ono što je vjerom dozvo- 
ljeno 
hamam — javno kupatilo kod mu- 
slimana 


handžar — dugi šiljasti nož sa 
oštricom na obje strane 


hapsana — zatvor 


haram — ono što Je griješno, što 
je vjerom zabranjeno 


harar — vreća od kostrijeti, kozije 
dlake 

harčiti — trošiti imetak u loše 
svrhe 


hasta — bolestan 

hasta} — sto, polica 

hašar — propasti, stradati 
hatar -— ljubav, volja, želja 
hava — zrak, vazduh, klima 
havaz — glas 

havetan — lud 

hedija — poklon, dar 

hejbet — mnogo 


helać — propao, upropašten 

hele — tako, na koncu 

hem -—— i, a, pored toga, uz to 
hevta — sedmica 

hič-haber — ni makac, ravnodušnost 
hilla — varka, prevara, podvala, špe- 


kulacija 
hizmet — dvorba, služba, usluga 
hora (an) — ugoda (an), prijatan, 


koji odgovara 

horma — konjska oprema 

hov — vrijeme 

hošgeldija — dobrodošlica 

bajduk — junak, sirotan, utučen 

huja — srdžba, ljutnja 

hurija — džennetska (rajska) ljepo- 
tica 

hutba — poučni govor kojeg drži 


imam sa minbera u džamiji pet- 
kom {1 za vrijeme bajrama 


ibadet — klanjanje, zahveljivanje 
Bogu 

idžazet.nama — svjedodžba, diplo- 
ma o završenim teološkim nau- 
kama 

ikindija — treća po redu, računa- 
jući od početka dana, musliman- 
ska molitva 

iladž — lijek 


insan — čovjek, osoba 
izbejtiti — iskititi, dati u stihu 
izdurati — izdržati 


izunu — dozvola, dopuštanje, pri- 
stanak 


jok — ne 
jolpaz — skitnica, besposličar, ras- 
kalašenjak 


jular — oglavina | povodac za konja 
od užeta 


K 


kabur -—— grob, mezar, raka 
kadar — moćan, koji je u stanju de 
nešto učini 


kadiluk — nadležno područje Jed- 
nog kadije 


kafes — drvene rešetke na prozo- 
rima starih muslimanskih kuća, 
krletka 

kajasa — kožna udica, remen 

kajmekar — zastupnik vezira ilt 
valije u jednom upravnom pod- 
ručju 

'kalli — sporazuman, spreman, vVo- 
ljan 

kai — blato 

kalem — pero 

ikarpuza — lubenica, bostan 

kasaba —- varoš, manji provincijski 
grad 

'kavga — gužva, svađa, tuča 

'kibia — strana svijeta na kojoj se 
nalazi Kjaba, kud se muslimani 
okreću pri molitvi 


'klanjati — iskazivati zahvalnost 
Allahu (Bogu) 

kljuse — stari, mršavi, iznemogli 
konj 

kofa — sud za vodu 

'kolati — kružiti, igrati kolo, vese- 


liti se, teferlčiti 
'konak — prenoćište 
koplilca — nezakonito žensko dijete 


'kustura — čakija, nožić koji se pre- 
klapa 


košara — prostorija za stoku, štala 


kutarisati — riješitl se nečega, ota- 
rasiti se 


kuvet — snaga, moć 


L 
Tumponja — onaj koji lumpuje, pije, 
propalica 
M 


mađarije — mađarski zlatnici, novac 
magrib — zapad 
mahsuz — naročito, osobito 


makbul! — primljen, uslišan, cije- 
njen, drag 
'mal — stoka, imetak, bogatstvo 


'marifetluk — dovitljivost, vještina 


masanca -— pita sa mladim maslom, 
maslanica 


'mašljak -— posuda za zapržavanje, 
za spremanje začina 


mašrik — istok 
maven — plav 


međunjevica — vremenski period u 
ljeto {traje tri sedmice) 


mejdan — boj, dvoboj, 
mejbhana — birtija, kafana 
mejt — mrtvac 


'mejtef  — muslimanska, osnovna 
vjerska škola 


'meraja — pašnjak, ledina 
'mevleće — pokrajina, mjesto 


'mihrab — ovalno udubljenje u zidu 
džamije prema kibli gdje klanja 
imam 

minbera — govornica u džamiji sa 
više stepenica 

muderis — nastavnik, profesor me- 
drese 


muhtač — onaj koji 0 drugom zavisi 
muhabetiti — prijateljski razgovarati 
muhur — pečat 

mujezin — onaj} koji uči ezan 
mumin — vjernik, musilman 


Munker — Božiji melek koji Ispitu- 
je prvu noć u kaburu zajedno 
ga Nekirom 


murtatin — izdajica 


murećef — crnilo, vrsta crnog ma- 
stila, tinta 


musafir — putnik, gost 
mušnjak — koš za žito u mlinu 
mušterija -— kupac, onaj koji nešto 


nagariti — krenuti, potrčati 
nafaka — hrana, jelo, piće, ono što 
je čovjeku od Boga određeno 


nafatiti — poduzeti 


nafile — nešto što nije obavezno, 
ali se radi, nafile-namaz 


namah — odmah 


namaz — mustimanska moltiva {(za- 
hvala Bogu, koja se obavlja pet 
puta na dan 


naravli —- lijep, dobra morala { ćudi 
nastol — odjednom, tada, zatim 


nasuliti — naravnjati, Zamiriti, po- 
goditi se 


na tenhane — polako, malo po malo 
Nekir — vid! Munker 

nur — svjetio, svjetlost 

nuto — vidi, gledaj 


o 


ograjisati — nagaziti na džinsko ko- 
lo i od tog oboljeti, na zlo uda- 
riti, nastrađati, naći se u belaju 


ognjilo — trud, vatra 


ohavizati — spremiti, urediti, dotje- 
rati u karar 

oka — stara mjera za težinu 

okerepiti — krenuti, pobjeći, izmaći 

oklagija — tanki obli štap za razvi- 
janje tijesta i jufke 

opećak — mjesto iza peći 

opučiti — brzo krenuti, potrčati 

osejriti — razgledati, pogledati 

otarasiti — otpremiti, riješiti se 

otkvitati — odužiti se, riješiti se 

oturisati — sjesti, odmoriti se 

ovarisati — pogoditi 


P 


panta — gredica koja je postavljena 
horizontalno i služi za spajanje 
rogova u kući 


pašalija — čovjek u službi paše 


paše — godi, vrljedi, odgovara, šti- 
ma 


pejgamber — Božiji poslanik (Mu- 
hamed a. s.} 

pendžer — prozor 

peškeš — dar 

piranija — veselje, svadba 


pir-ihtijar — čovjek u dubokoj sta- 
rosti, starac 


pohasiti se — posiliti se 

pomagati — plakati, zvati u pomoć 

romoliti se — pojzviti se, doći 

postećija — ovčija koža na kojoj se 
obavlja namaz 

precankati — prerezati, potkratiti 


presvisnuti —— poluditi od žalosti ili 
zada, poluditi 


predeverati — pretrpjeti, preživjeti 


R 


rahatluk — zadovoljstvo, udobnost, 
bezbrižnost 


rahmetli — umrli 
traspečiti — uzoholiti se 


'raspirlitati — razumjeti, razveseliti 
se 

rastabiriti — rastumačiti 

rastavak (za} — izvrsno, izvanredno 


rašak — preslica, motavilo za pređu 
raščeviljitlh — raskinuti, raščerečiti 
razboj — sprava za tkanje, stan 


rospija — prostitutka, nevaljala že- 
na, nepoštena žena 


s 


sabah — zora, jutarnji namaz 
sadaka — milostinja 

sahan — tanjir 

sećija — klupa za sjedenje 
sehara — drveni sanduk 

sejriti — gledati 

selam — muslimanski pozdrav, spas 
selamet — spas, put spasa 

sep — sebeb. uzrok 

serbes — sloboda 

sfermati — spremiti se, obući se 
sikiracija — zabrinutost 

sočiti — vidjeti 

srklet — žurba 


striza — komadić platna, krpa 
strvno — pšenično, pšenični hljeb 
sultanija — princeza, careva kći 
suval — ispitlvač, onaj koji ispituje 


š 


šadrvan — vodoskok, vodoskok sa 
bazenom 


šeher — veliki grad 


šehid — onaj koji je umro u borbi 
na Božijem putu 


šejh — starješina, poglavica, vođe 
derviškog reda 

šejh-islam — najstariji vjerski do- 
stojanstvenik kod muslimana u 
Turskoj , 

šemluk — slavlje uz pucanj pušaka, 
veselje 

šerefe — ograda i uski ograđeni pro- 
stor na munari ili kući 

šer — zlo, sumnja 

šerijat — islamski zakon 


šiljte — vuneni dušečić za sjedenje 

škija — duhan 

šlapat — topot, zvuk koraka po vodi 
ili bari 

šuba — šipila, rupa 


šućur — hvala, zahvala nekome, šu- 
ćur Allahu 


šuhvelenisati — sumnjati u nešto 


T 


tabijat — ćud, narav 

tabut — daska za nošenje mrtvaca 

tahta — daska 

taksirat — nesreća, nezgoda 

talibh — učenik, onaj koji slijedi, 
slušalac 

tamam — dosta, dovoljno, uredu 


tatar — poštar, konjanik u turskoj 
carevini 


telal — glasonoša 

ters — loše naravi, naopak, neod- 
gojen 

tespih — muslimanska brojanica ko- 
ja se upotrebljava u zikru 


toba — tevba, pokajanje 

tobuk — grudva, grumen 

trefiti se — dogoditi se, sresti se 
trklja — pritka, velika motka 

trat — vrijeme, momenat 


tuhafij —— čudnovat, povučen, zatvo- 
ren, sam, nešto sa njim nije u 
redu 

turbe — mauzolej, natkrivena grob- 
nica 

tutorovati — vladati, naređivati 
tutun — duhan 


U 
ucviljen — uvrijeđen 
ufano — bezbeli, zasigurno, sigurno 


uhljup — atjkav, nemaran, neuredan 


uisati — dolikovati, priličiti, prista- 
ti nekom na nešto 


ukabuliti — usvojiti, pristati na ne- 


što 
ukopacija — okupacija 
uljeći — unići 
urgan — uže, konopac 
uzlić — svežanj, zavežijaj 
MM 


vabiti — dozivati stoku 
vajk — uvijek, vavijek 
vakat — vrijeme 


varićak — mjera za zapreminu za 
žito, voće i sl. 
vašar — teferič, veselje 


vavik — zauvijek, uvljek 


vilajet — pokrajina, provincija, teri- 
torija Jednog valije 


vikati — dozivati 


vire Ije — zasigurno, jeste sigurno, 
vjeremi (zakletva) 


vlah — upotrebljeno kao izraz za 
nemuslimana 


Z 
zabehulati — zanijeti se, zabaviti se 
nečim 
zebezeknuti se — začuditi se 
zahira — hrana, opskrba 
zahoriti — biti u punom jeku (za- 


horiti se pjesma) 
zajordamiti — ponositi, uzoholiti 
zakapariti — zaključati, zamandalitt 
zamandaliti — zaključati 
zaplandovati se — zahladovati se 
zaptije — policajci u turskoj 
zaruret — nevolja 
zijaa — prekršaj, greška 
zijaret — posjeta 
zlurak — nevješt, onaj koga žale 


zulum — nasilje 
zvrljati — gledati bez veze, gledati 
na strane 
ž 
žrvanj — mlinski kamen koji melje 


žito, a Ima ih dva donji I gornji 


SADRŽAJ 


Predgovor 

Caru na divanu . 

Fate i Zlate 

Ognjilo 

Sabur-selamet . 
Šejtansko zlato . 
Đerđelez Alija | aždaha . 
Azral_ i mladić 


Sudbina 

Žena — evlija 
Softa 

Car — kopile . 
Sunce kao svjedok . 
Hajirli Žena 


Ćelo dobio tri careve "ćerke . 
Koliko vrijedi carevina 
Piranija Džafer-hodže . 

Što god kome, sve sebi. 
Riječ — dukat . 

Dženabet 

Ženski šer . 

Đerđelez Alija . 

Još si zelen za idžazetname . 
Naplatio tri smrti 

Božji farz 

Siroče 

Bismillahi . 

Bez čistoće sreće nema . 
Šejtanija . . 

Damad efendija . 

Vrijednost komšije . 


strana 
5 

11 

17 


Ženidba mladog carevića . 

Predi, ženo 

Rašak . . 

Kapetan i Huso . 

Neznani detija . . 
U mojoj kući nemoj biti domaćin . 
Beg i odmetnici . 

Požuri, uješće me psi . 

Ne bih nipošto . 

Ne daju nečistim . . 
Ženin _ marifetluk_i sinovijev. hrsuzluk . 
Boji kakvom hoćeš, dolazi kad hoćeš . 
Uzoro sam, al ćeš i pozubiti . 
Čobanče . +... 

Drž'te ljudi, da ne ispa'ne . 
Nadmudrio  sultaniju . 
Bošnjaci kod Franja Josipa . 

Alibeg i dubrovački trgovac . . 
Podaci o kazivačima i pripovjedačima . 


Rječnik turcizama i manje poznatih riječi . 

